സാമൂഹ്യ സാംസ്കാരിക ചരിത്രം\nഇന്നിവിടെയുള്ള തദ്ദേശവാസികള് പല നാടുകളില് നിന്നും കുടിയേറി പാര്‍ത്തവരായതിനാല് സമ്മിശ്രമായൊരു സംസ്കാരമാണ് ഈ ബ്ളോക്കിനുള്ളത്. ഈ ബ്ളോക്കിലുള്‍പ്പെടുന്ന പ്രദേശങ്ങളിലാകെ അനുഭവപ്പെടുന്ന മിതശീതോഷ്ണ കാലാവസ്ഥയും അതിമനോഹരമായ ഭൂപ്രകൃതിയും സ്വദേശികളും വിദേശികളുമായ സഞ്ചാരികളെ ഒരുപോലെ ആകര്‍ഷിക്കുന്നു. ആദിവാസികളുടെ സാംസ്കാരിക പൈതൃകം കൊണ്ടനുഗ്രഹീതമാണ് ബ്ളോക്കിലെ കഞ്ഞിക്കുഴി പഞ്ചായത്ത്. കൊടും കാടുകളില് ആനകള് നടന്നുപോയുണ്ടായ ആനത്താരകളിലൂടെ ഇവിടേക്ക് ആദ്യകാലകുടിയേറ്റക്കാര് കടന്നുവന്നു. കാലാന്തരത്തില് ആ മാര്‍ഗ്ഗം ഇന്നു കാണുന്ന റോഡുകളായി വികസിച്ചു. പുറംലോകം ഈ പ്രദേശത്തെക്കുറിച്ചറിഞ്ഞു തുടങ്ങിയത് ചുരുളി-കീരിത്തോടിന്റെ ചരിത്രത്തിലൂടെയാണ്.\nഇടുക്കി-കഞ്ഞിക്കുഴി പഞ്ചായത്തിന്റെ ചരിത്രത്തിലെ തിളങ്ങുന്ന അദ്ധ്യായമാണ് ചുരുളി-കീരിത്തോടു സംഭവം. മലയോര കര്‍ഷകന് തന്റെ വിയര്‍പ്പു വീണു കുതിര്‍ന്ന മണ്ണ് സ്വന്തം കാല്‍ക്കീഴില് നിന്നു വഴുതിപ്പോവാതിരിക്കാന് ജീവന് പോലും ബലിയര്‍പ്പിച്ചു നടത്തിയ ധീരമായ ചെറുത്തു നില്‍പ്പിന്റെ കഥയാണ് ചുരുളി-കീരിത്തോടിനു പറയാനുള്ളത്. 1958-ല് ചെങ്കുളം-പള്ളം 110 കെ.വി ലൈനിന്റെ പണികളുമായി ബന്ധപ്പെട്ട് കീരിത്തോട് ചുരുളി മേഖലകളിലെത്തിയ ജനങ്ങള് ഇവിടേക്കുള്ള വ്യാപകമായ കുടിയേറ്റത്തിനു വഴിതെളിച്ചു. തുടര്‍ന്ന് ഈ പ്രദേശങ്ങളില് താമസിച്ച് കൃഷി ആരംഭിച്ച ജനങ്ങളെ 1961-ല് കുടിയിറക്കിയെങ്കിലും ഇത് കത്തിപ്പാറ, തള്ളക്കാനം, ആല്‍പ്പാറ തുടങ്ങിയ സ്ഥലങ്ങളില് കൂടി ജനവാസം വ്യാപകമാക്കുവാന് സഹായിക്കുകയാണുണ്ടായത്. തുടര്‍ന്ന് 1964 ഫെബ്രുവരി 26-ാം തിയതി ഈ പ്രദേശങ്ങളില് ഔദ്യേഗികമായി കുടിയിറക്കാരംഭിച്ചു. കത്തിപ്പാറത്തടം, കീരിത്തോട്, പഴയരിക്കണ്ടം എന്നിവിടങ്ങളില് പോലീസ് ക്യാമ്പുകള് തുടങ്ങുകയും ഇവ കേന്ദ്രീകരിച്ച് കുടിയിറക്കാരംഭിക്കുകയാണുണ്ടായത്. ഇതിനോടനുബന്ധിച്ചുണ്ടായ പ്രക്ഷോഭമാണ് ചുരുളി-കീരിത്തോടു സംഭവം. കര്‍ഷകരെ ഇറക്കിവിട്ട ഭൂമിയില് തന്നെ പുനരധിവസിപ്പിക്കാനുള്ള സമരനേതാക്കളുടെയും ജനങ്ങളുടെയും ആഗ്രഹം സഫലീകരിക്കുവാന് പിന്നയും വര്‍ഷങ്ങള് വേണ്ടി വന്നു. 1967-ല് അധികാരത്തില് വന്ന മന്ത്രിസഭയാണ് ആ കൃത്യം നിര്‍വഹിച്ചത്. വിവിധ സമുദായങ്ങളില്‍പ്പെട്ട അഞ്ചു കുടുംബങ്ങളെ കുടിയിരുത്തികൊണ്ട് ആ ജോലി ആരംഭിച്ചു. ആ സ്ഥലമാണ് ഇന്നത്തെ അഞ്ചുകുടി.\nരണ്ടാം ലോക മഹായുദ്ധത്തെത്തുടര്‍ന്നുണ്ടായ ഭക്ഷ്യക്ഷാമം പരിഹരിക്കുവാന് ‘ഗ്രോ മോര് ഫുഡ്‘ പദ്ധതി പ്രകാരം സി.പി.രാമസ്വാമി അയ്യരുടെ കാലത്ത് ഇന്നത്തെ പഞ്ചായത്തുപ്രദേശത്തുള്‍പ്പെടുന്ന മക്കുവള്ളി, മനയത്തടം, കൈതപ്പാറ എന്നിവിടങ്ങളില് താമസമുറപ്പിച്ച് കൃഷി ആരംഭിച്ചവരാണ് പഞ്ചായത്തിലെ ആദ്യത്തെ അധികൃത താമസക്കാര്. തൊടുപുഴയില് നിന്നും ഉടുമ്പന്നൂര് വഴിയായിരുന്നു ജനങ്ങള് ഇവിടേക്ക് എത്തിച്ചേര്‍ന്നിരുന്നത്. വനത്തിനു നടുവില് കാടു വെട്ടിത്തെളിച്ച് കൃഷി ആരംഭിച്ച ഇവര് ഇന്നും ഒറ്റപ്പെട്ട ജീവിതം നയിച്ചുവരുന്നു. ഇതിനും വളരെ മുമ്പ് രാജഭരണ കാലം മുതല് തന്നെ പഞ്ചായത്തിനോടു ചേര്‍ന്നു കിടക്കുന്ന പട്ടയക്കുടിയിലും മറ്റു ആദിവാസി വിഭാഗത്തില്‍പെട്ടവര് താമസിച്ചു വന്നിരുന്നു. ചുരുളി-കീരിത്തോട് കുടിയേറ്റത്തിനു വളരെ മുമ്പ് മുതല് പഴയരിക്കണ്ടത്ത് ജനവാസം ആരംഭിച്ചിരുന്നു. ആദിവാസികള്‍ക്ക് പതിച്ചുകൊടുത്തിരുന്ന പ്രദേശത്തോടു ചേര്‍ന്ന് ഇതര വിഭാഗക്കാരും താമസമാരംഭിച്ചു. ചുരുളി-കീരിത്തോടിനോടൊപ്പം ഇവിടേയും കുടിയിറക്കു നടന്നിരുന്നു. ഇതിനുമൊക്കെ ശേഷമാണ് ഇന്നത്തെ പഞ്ചായത്താസ്ഥാനം സ്ഥിതി ചെയ്യുന്ന കഞ്ഞിക്കുഴി പ്രദേശത്ത് ജനവാസം ആരംഭിച്ചത്. കഞ്ഞിക്കുഴിയുടെ സമീപത്ത് ഇടുക്കി പദ്ധതിക്കു വേണ്ടി അയ്യപ്പന് കോവില്, ഇരട്ടയാര്, വൈരമണി, വേങ്ങാനം തുടങ്ങിയ സ്ഥലങ്ങളില് നിന്നും കുടിയിറക്കിയവരെ പട്ടയത്തോടുകൂടി ഭൂമി പതിച്ചുനല്‍കി കുടിയിരുത്തിയതോടു കൂടി സമീപസ്ഥലങ്ങളിലെ കുടിയേറ്റം പൂര്‍ണ്ണമാവുകയും ജനജീവിതം സജീവമാക്കുകയുമാണുണ്ടായത്. വാത്തിക്കുടി വൈവിധ്യസംസ്കാരത്തിന്റെ സങ്കലനഭൂമിയാണ്. ഇവിടത്തെ ഭൂരിഭാഗം ആളുകളും മീനച്ചില്, തൊടുപുഴ, കോതമംഗലം, കാഞ്ഞിരപ്പള്ളി താലൂക്കുകളില് നിന്നും 1950-60 കാലഘട്ടത്തില് കുടിയേറിയ കര്‍ഷകരാണ്.\nജാതിയ്ക്കും മതത്തിനും വര്‍ഗ്ഗത്തിനും അപ്പുറമായി വിശപ്പിന്റെ വിളിയില് ഒരുമിച്ചുനിന്ന് നിലനില്‍പ്പിനായി പോരാടിയ ഒരു ജനതയാണ് വാത്തിക്കുടിയിലുള്ളത്. ഗോത്രസംസ്ക്കാരത്തില് മികച്ച പൈതൃകം അവകാശപ്പെടാവുന്ന പ്രദേശങ്ങളിലൊന്നാണ് വാത്തിക്കുടി. ഹിന്ദു, ക്രിസ്ത്യന്, മുസ്ളീം വിഭാഗങ്ങള് ഇടകലര്‍ന്നു ജീവിക്കുന്ന ഒരു പ്രദേശമാണ് ഇത്. 1951 മുതലുള്ള കാലഘട്ടങ്ങളില് കണയന്നൂര്, മീനച്ചില്, കാഞ്ഞിരപ്പള്ളി, കോതമംഗലം, തൊടുപുഴ തുടങ്ങിയ താലൂക്കുകളില് പ്രതിസന്ധികളോട് പടവെട്ടി പടുത്തുയര്‍ത്തിയ ഇന്നലെകളാണ് ഈ നാടിന്റെ ചരിത്രം. ആദിവാസികളായ ‘മന്നാന്‍മാര്’ ധാരാളമായി അധിവസിച്ചിരുന്ന പ്രദേശങ്ങളാണ് വാത്തിക്കുടി, മുരിക്കാശ്ശേരി, പടമുഖം, പതിനാറാംകണ്ടം, കിളിയാര്‍കണ്ടം തുടങ്ങിയ സ്ഥലങ്ങള്. ശ്രദ്ധേയമായ ഒരു സാംസ്കാരിക ജീവിതം നയിച്ചു വന്നവരായിരുന്നു അവര്. വനവിഭവങ്ങള് ശേഖരിച്ചും, കാട്ടുതേനും, കായ്കനികളും ഭക്ഷിച്ചും പ്രകൃതിയോടിണങ്ങി ജീവിച്ച അവര് പ്രാചീന സംസ്കൃതിയിലൂടെ ആര്‍ജ്ജിച്ചെടുത്ത തനത് കലാരൂപങ്ങളുടെ പ്രാണേതാക്കളായിരുന്നു. ദേവീ-ദേവന്‍മാരെ പ്രതിപ്പെടുത്തുന്നതിനുവേണ്ടി വര്‍ഷത്തിലൊരിക്കല് നടത്തുന്ന ഉത്സവങ്ങളോടും വിവാഹ ആഘോഷങ്ങളോടും മറ്റ് പ്രധാന ചടങ്ങുകളോടും അനുബന്ധിച്ച് നടത്തിയിരുന്ന കൂത്ത് മന്നാന്‍മാരുടെ തനതുകലയാണ്. മൂങ്ങാപ്പാറ, നേര്‍ച്ചപ്പാറ തുടങ്ങിയ സ്ഥലങ്ങളില് അവരുടെ ക്ഷേത്രങ്ങള് കാണാം. ഈറ്റ കൊണ്ട് നിര്‍മ്മിച്ച മനോഹരമായ കുടിലുകളിലാണ് ഇവര് പാര്‍ത്തിരുന്നത്. കാട്ടാനയുടെ ശല്യം ഉള്ളപ്പോള് ഏറുമാടങ്ങളിലും അവര് താമസിച്ചിരുന്നു. നിലമൊരുക്കി നെല്ല്, കുറുംപുല്ല്, തിന എന്നിവ അവര് കൃഷി ചെയ്യുകയും ഓരോ പ്രാവശ്യവും കൃഷിസ്ഥലങ്ങള് മാറ്റുകയും ചെയ്തിരുന്നു. കോഴിമലയിലെ രാജ മന്നാന്റെ പ്രജകളായ ഇവര് ഓരോ പ്രദേശത്തും കാണിക്കാരന് എന്ന നേതാവിന്റെ നിയന്ത്രണത്തിലായിരുന്നു. 1960 ന് ശേഷം ഉള്ളാടന് വര്‍ഗ്ഗത്തില്‍പ്പെട്ട ആദിവാസികള് വിവിധ പ്രദേശങ്ങളില് നിന്നും ഈ പ്രദേശത്ത് എത്തുകയും ജനങ്ങളോടിടകലര്‍ന്ന് ജീവിതം നയിക്കുകയും സാമൂഹികമായും വിദ്യാഭ്യാസപരമായും പുരോഗതി നേടുകയും ചെയ്തു. ആദിവാസികളായ മന്നാന്മാര്‍ക്ക് മുന്‍പ് ഈ പ്രദേശത്ത് ജനവാസമുണ്ടായിരുന്നതിന്റെ തെളിവുകള് തോപ്രാന്‍കുടി, പ്രകാശ്, കള്ളിപ്പാറ, മുരിക്കാശ്ശേരി തുടങ്ങിയ പ്രദേശങ്ങളില് നിന്ന് ലഭിച്ച വര്‍ഷങ്ങള് പഴക്കമുള്ള മണ്‍കുടങ്ങള്, ജാറ മുതലായവയില് നിന്നും, പതിനാറാംകണ്ടം, കള്ളിപ്പാറ തുടങ്ങിയ സ്ഥലങ്ങളില് കാണുന്ന മുനിയറകളില് നിന്നും മനസ്സിലാക്കാന് കഴിയും. പടമുഖത്തിന്റെ സ്ഥലനാമവുമായി ബന്ധപ്പെട്ട ഐതിഹ്യത്തില് പാണ്ഡ്യരാജാക്കന്‍മാരും ചേര രാജാക്കന്‍മാരും തമ്മില് യുദ്ധം നടന്നതായും അവര് ഈ പ്രദേശത്ത് തമ്പടിക്കുകയോ താമസിക്കുകയോ ചെയ്തിരുന്നതായും നാട്ടറിവുകളില് നിന്നും മനസ്സിലാക്കാന് കഴിയുന്നു. മുനിയറകള് പ്രാചീന കേരളത്തിലെ വീരനായകന്‍മാരെ സംസ്ക്കരിച്ചിരുന്ന സ്ഥലങ്ങളാണെന്ന് കേരള ചരിത്രം പ്രതിപാദിക്കുന്നു. മലയോരഗ്രാമമായ വാത്തിക്കുടി ഗ്രാമപഞ്ചായത്തിലെ ആദ്യവിദ്യാഭ്യാസ സ്ഥാപനമായ തോപ്രാന്‍കുടി ട്രൈബല് എല്.പി.സ്കൂള് 1954 ല് സ്ഥാപിതമായി. 1980 ന് മുന്‍പ് ഈ പഞ്ചായത്തിലെ കുട്ടികള്‍ക്ക് ഹൈസ്കൂള് വിദ്യാഭ്യാസത്തിനുവേണ്ടി അനേക കിലോമീറ്റര് യാത്ര ചെയ്ത് പാറത്തോട് ഹൈസ്ക്കൂളില് പോകേണ്ടി വന്നു.\nഅടര്‍ക്കളം എന്ന പദം ലോപിച്ചാണ് അറക്കുളം എന്ന സ്ഥലനാമം ഉണ്ടായതെന്ന് പറയപ്പെടുന്നു. അറക്കുളം ധര്‍മ്മശാസ്താക്ഷേത്ര പരിസരത്ത് നാട്ടുരാജാക്കന്മാര് തമ്മില് അടര് (യുദ്ധം) ഉണ്ടായി. അടര് ഉണ്ടായ സ്ഥലം അടര്‍ക്കളവും കാലക്രമത്തില് ലോപിച്ച് അറക്കുളവുമായി. ആറു വലിയ കുളങ്ങള് ഉള്ള പ്രദേശം അറക്കുളമായി എന്ന് മറ്റൊരഭിപ്രായം. അറക്കുളം ക്ഷേത്രസമീപത്ത് തന്നെ നാലുകുളം അടുത്തകാലം വരെ ഉണ്ടായിരുന്നു എന്നതിന്റെ അവശിഷ്ടങ്ങള് ഇപ്പോഴും ഉണ്ട്. അതിപുരാതനമായ ഒരു ജനവാസകേന്ദ്രമായിരുന്നു ഇവിടം. ഇപ്പോഴത്തെ അശോകക്കവല തുമ്പനൂറ് എന്നറിയപ്പെട്ടിരുന്നു. അശോകക്കവലയിലെ ശിവക്ഷേത്രത്തിന് എതിരെയുള്ള സ്ഥലത്ത് സന്യാസിമാര് തപസ്സ് ചെയ്തിരുന്നതും ശിലാപാളികള് കൊണ്ടു മറച്ചിരുന്നതുമായ രണ്ടു മുനിയറകളും അവയുടെ മധ്യത്തില് ഒരു കുളവും സമീപത്ത് അഞ്ച് ശിലാവിഗ്രഹങ്ങളുമുണ്ടായിരുന്നു. മുനിയറയുടെ അവശിഷ്ടങ്ങള് ഇപ്പോഴുമുണ്ട്. ശിവക്ഷേത്രത്തിലെ വിഗ്രഹം ഇവിടെ നിന്നും കിട്ടിയതാണ്. ഇപ്രകാരം മുനിയുടെ അറയും കുളവും ഉള്ള പ്രദേശത്തിന് അറക്കുളം എന്ന പേരുണ്ടായി എന്നു പറയപ്പെടുന്നു. പന്തളം രാജാവിന്റെ ആധിപത്യത്തിലും വരുമാനത്തിലും അറക്കുളം പ്രദേശം കൂടി ഉള്‍പ്പെടുന്നുണ്ട്. പന്തളം രാജാവിന്റെ വേനല്‍ക്കാല വസതി മൂലമറ്റത്തുള്ള ഇന്നത്തെ തേക്കിന്‍കൂപ്പ് പ്രദേശത്തുണ്ടായിരുന്നു. തിരുവിതാംകൂറിലേയ്ക്കുള്ള യുദ്ധക്കടം അടയ്ക്കുവാന് പന്തളം രാജാവ് അറക്കുളം പ്രദേശങ്ങളും, മലകളും, മലഞ്ചരിവുകളും, അങ്കശുങ്കങ്ങളും (ആദായങ്ങളും), പൊലിക്കടങ്ങളും (സംഭാവനകളും), ശബരിമലയിലെ നടവരവും ഉള്‍പ്പെടെ നാരായണന് കാളിയന് എന്ന നായര് പ്രഭൂവിന് രണ്ടു ലക്ഷത്തി ഇരുപതിനായിരത്തിഒന്ന് പണത്തിന് പണയപ്പെടുത്തി. ഈ രേഖ പന്തളം അടിമാന ഓലക്കരണം എന്നറിയപ്പെടുന്നു. കരം തിരിച്ചടയ്ക്കാന് കഴിയാതെ വന്നപ്പോള് പ്രസ്തുത പ്രദേശങ്ങള് വേലുത്തമ്പിയുടെ കാലത്ത് തിരുവിതാംകൂറിനോട് ചേര്‍ത്തു. പത്താം നൂറ്റാണ്ടില് തൊടുപുഴ ആസ്ഥാനമാക്കിയുള്ള കീഴ്മലൈനാടിന്റെ ഭാഗമായിരുന്നു അറക്കുളം പ്രദേശം. എന്നാല് പതിനാറാം നൂറ്റാണ്ടില് ഈ രാജ്യം വടക്കുംകൂറില് ലയിച്ചു. പതിനേഴാം ശതകത്തില് വടക്കുംകൂര് രാജ്യം മാര്‍ത്താണ്ഡവര്‍മ്മ തിരുവിതാംകൂറില് ലയിപ്പിച്ചതോടെ ഈ പ്രദേശക്കാര് തിരുവിതാംകൂര് മഹാരാജ്യത്തിലെ പ്രജകളായി. ശബരിമല ശ്രീധര്‍മ്മശാസ്താവിന്റെ പതിനെട്ടു മലകളില് അറക്കുളം സമതലത്തിന്റെ ചുറ്റിലുമായി കിടക്കുന്ന മലകള് കൂടി ഉള്‍പ്പെടും. പതിനെട്ടു പടികള് പതിനെട്ടു മലകളെ പ്രതിനിധീകരിക്കുന്നു. ഏതാണ്ട് നൂറോളം വര്‍ഷങ്ങള്‍ക്കുമുമ്പ് ഇവിടെ വസിച്ചിരുന്നവര് ദ്രാവിഡ വര്‍ഗ്ഗത്തില്‍പ്പെട്ട (പട്ടികവര്‍ഗ്ഗവിഭാഗം) ആര്യന്മാര് എന്നറിയപ്പെട്ടിരുന്ന അരയന്മാര് ആയിരുന്നു എന്ന് ഐതിഹ്യം ഉണ്ട്. ഇവര് പൂച്ചപ്ര, കോളപ്ര, കരിപ്പലങ്ങാട്, എടാട്, പൂത്തോട്, കൂവപ്പള്ളി, പന്തപ്ളാവ് മുതലായ മലഞ്ചരിവുകളില് പാര്‍ത്തിരുന്നു. ചില ആദിവാസികള് ഏറുമാടങ്ങളില് കഴിഞ്ഞിരുന്നു. തൊട്ടു പിന്നാലെ വന്ന നായന്മാരും മറ്റും കാട്ടാനകളെ ഭയന്ന് കുന്നിന് പുറങ്ങളിലാണ് താമസിച്ചിരുന്നത്. 1853 കാലഘട്ടത്തില് ഹെന്റി ബേക്കര് സായ്പ് എന്നറിയപ്പെടുന്ന സി.എം.എസ് സഭയിലെ ഒരു പാതിരി ഇവിടെ ആശ്രമം സ്ഥാപിച്ച് മതപ്രചരണം നടത്തുകയും പകുതിയോളം മലയരയന്‍മാര് ക്രിസ്തുമതം സ്വീകരിക്കുകയും ചെയ്തു. എ.ഡി. 1910 വരെ ഹൈന്ദവ സംസ്ക്കാരവുമായി ബന്ധപ്പെട്ട ആരാധനാലയങ്ങള് മാത്രമേ ഇവിടെ ഉണ്ടായിരുന്നുള്ളൂ. 1920-ല് പുത്തന്‍കുരിശുകാരനായിരുന്ന ഭക്താനന്തന് എന്ന സന്യാസി മൂലമറ്റത്ത് തപസ്സ് ചെയ്യുകയും അദ്ദേഹത്തിന്റെ പേരുമായി ബന്ധപ്പെടുത്തി ഇന്നത്തെ ഭക്താനന്ദാശ്രമം ഉണ്ടാവുകയും ചെയ്തു. അറക്കുളം ശ്രീധര്‍മ്മാക്ഷേത്രത്തിന് (മൂലക്ഷേത്രത്തിന്) രണ്ടായിരത്തില്‍പ്പരം വര്‍ഷത്തെ പഴക്കമുണ്ട്. ഇന്നു കാണുന്ന രീതിയില് ക്ഷേത്രം പൊളിച്ചു പണിതത് 1934 ല് (കൊല്ലവര്‍ഷം 1110) ആണ്. അറക്കുളത്തുനിന്നും ശബരിമലയിലേക്ക് കുറഞ്ഞ ദൂരത്തില് എത്താവുന്ന ഒരു മൂന്നടിപ്പാതയുണ്ടായിരുന്നു. ശബരിമല ഉത്സവം അവസാനിക്കുമ്പോള് അവിടെ നിന്നും കൊടിയും മണിയും കൊണ്ട് വന്നാണ് ധര്‍മ്മശാസ്താക്ഷേത്രത്തില് ഇപ്പോഴും ഉത്സവത്തിന് കൊടി കയറുന്നത്. 1959 കാലഘട്ടത്തില് കോട്ടയം ജില്ലയില്‍പെട്ട മീനച്ചില്, ചങ്ങനാശ്ശേരി താലൂക്കുകളില് നിന്നും എറണാകുളം ജില്ലയില്‍പെട്ട തൊടുപുഴ, മൂവാറ്റുപുഴ താലൂക്കുകളില് നിന്നും ജീവിതമാര്‍ഗ്ഗംതേടി ഭൂരഹിതരായ കര്‍ഷകര് കൂട്ടമായി കാമാക്ഷി പ്രദേശത്ത് കുടിയേറിയതോടുകൂടി ഈ പഞ്ചായത്തിന്റെ ചരിത്രം ആരംഭിക്കുന്നു.\nഗിരിവര്‍ഗ്ഗത്തില്‍പെട്ട മന്നാര് വിഭാഗക്കാരായ ആളുകളില് നിന്നും മനസ്സിലാക്കിയ സ്ഥലനാമങ്ങളായ കാമാക്ഷി, പാണ്ടിപ്പാറ, നാലിവയല്, പ്രകാശം, കരിക്കുംമേട്, കരിക്കുംതോളം, നാരുപാറ, ചട്ടിക്കുഴി, നെല്ലിപ്പാറ, കല്യാണത്തണ്ട്, കുപ്പച്ചാംപടി, ആനക്കുഴി എന്നീ സ്ഥലങ്ങള് ഉള്‍പ്പെടുന്ന പ്രദേശമാണ് കാമാക്ഷി പഞ്ചായത്ത്. വിലപിടിപ്പുള്ള തടികളും ആനക്കൊമ്പ് തുടങ്ങിയ വനസമ്പത്തുക്കളും കടത്തിക്കൊണ്ടു പോകുന്നതിനു വേണ്ടി ആങ്കൂര് റാവുത്തറുടെ ആളുകള് വെട്ടിയ പോത്തുവണ്ടികള്‍ക്കു മാത്രം സഞ്ചരിക്കാവുന്ന റോഡുകളും ആനത്താരകളും ആയിരുന്നു ആദ്യകാല യാത്രാസൌകര്യം. അയ്യപ്പന് കോവില് വഴിയും ഉടുമ്പന്നൂര്, വാഴത്തോപ്പു വഴിയും, ചുമടുകളും കൈക്കുഞ്ഞുങ്ങളുമായും ദിവസങ്ങളോളം ഘോരവനത്തില് കൂടി യാത്ര ചെയ്ത് എത്തിയ കര്‍ഷകര്‍ക്ക് കാട്ടുമൃഗങ്ങളുടെ ഉപദ്രവത്തില് നിന്നും രക്ഷ നേടാന് വലിയ മരങ്ങളുടേയും ഇല്ലിക്കൂട്ടങ്ങളുടെയും മുകളില് ഏറുമാടം കെട്ടി പാര്‍ക്കേണ്ടി വന്നിട്ടുണ്ട്. ഈ ഏറുമാടങ്ങളില് താമസിച്ചുകൊണ്ട് ഇല്ലിക്കാനം, ഈറ്റക്കാനം, പുല്ലുമേടുകള് എന്നിവ വെട്ടിത്തെളിച്ച് ആദ്യമായി നെല്ലും കപ്പയും കൃഷി ചെയ്തു. കൃഷിഭൂമിയില് പണിയുവാന് കൂലിക്ക് ആളെ വയ്ക്കുവാന് കഴിവില്ലാത്ത കര്‍ഷകര് മറ്റാള് പണി സമ്പ്രദായം കൊണ്ട് കൃഷി ചെയ്തു. 1976-ല് അന്നത്തെ പ്രധാനമന്ത്രി ഇടുക്കി പദ്ധതി രാഷ്ട്രത്തിനു സമര്‍പ്പിക്കുകയുണ്ടായി. ഏഷ്യയിലെ തന്നെ രണ്ടാമത്തെ ആര്‍ച്ച് ഡാം സ്ഥിതിചെയ്യുന്നത് ഈ പഞ്ചായത്തിലാണ്. ശരാശരി 3000 അടി ഉയരമുള്ള മലകള്, കുന്നുകള്, കുത്തനെയുള്ള ചരിവുകള്, താഴ്വരകള് എന്നിവ ഇടകലര്‍ന്ന പഞ്ചായത്താണ് വാഴത്തോപ്പ്. വാഴത്തോപ്പ് ഗ്രാമപഞ്ചായത്തിന്റെ ചരിത്രം ഇവിടുത്തെ ആദിവാസികളായ ഗിരിവര്‍ഗ്ഗക്കാരുടെ ചരിത്രത്തില് നിന്നും തുടങ്ങുന്നു. മന്നാന്മാരാണ് ആദിവാസി വിഭാഗങ്ങളില് മുഖ്യര്. നൂറ്റാണ്ടുകള്‍ക്കു മുമ്പ് തമിഴ്നാട്ടിലെ മഹേന്ദ്രഗിരി ആസ്ഥാനമാക്കി ഭരണം നടത്തിയിരുന്ന ഗോത്രവര്‍ഗ്ഗ പരമ്പരയിലെ പിന്‍മുറക്കാരാണ് മന്നാന്മാര്. നാട്ടുരാജാക്കന്മാരുടെ കിടമത്സരം മൂലം ഈ ജനവിഭാഗം മധുരയിലേക്കു പലായനം ചെയ്തു എന്നു വിശ്വസിക്കപ്പെടുന്നു. മധുരയില് എത്തിച്ചേര്‍ന്ന ഈ വിഭാഗം അവിടെ കൂട്ടത്തോടെ താമസിക്കുകയും വര്‍ഷങ്ങള്‍ക്കുശേഷം ഒരു കോട്ട പണിതുയര്‍ത്തുകയും ചെയ്തു. “മന്നാന്‍കോട്ട” എന്ന പേരില് ഒരു സ്ഥലം ഇന്നും മധുരയില് ഉണ്ട്. കാലക്രമേണ അവര് മധുര രാജാവിന്റെ അടിമകളായി മാറി. മധുരയിലെ രഥോത്സവം അന്ന് പ്രസിദ്ധമായിരുന്നു. രഥം കെട്ടിവലിക്കാന് ഉപയോഗിച്ചിരുന്ന നീളം കൂടിയ ചൂരല് വള്ളികള് ശേഖരിക്കാന് അടിമകളായ മന്നാന്മാരെയാണ് രാജാവ് നിയോഗിച്ചിരുന്നത്. ദിവസങ്ങളോളം വനാന്തരങ്ങളില് സ്വതന്ത്രമായി കഴിയാന് അവര്‍ക്കവസരം ലഭിച്ചു. അടിമത്തത്തില്‍നിന്നും മോചനം ലഭിക്കാനുള്ള മാര്‍ഗ്ഗം വനങ്ങളില് അഭയം തേടുകയാണെന്നു മനസ്സിലാക്കിയ അവര് കൂട്ടത്തോടെ ഒളിച്ചോടി. ഇങ്ങനെ മധുരയില് നിന്നും പലായനം ചെയ്ത ഇവര് വനമദ്ധ്യത്തില് വാസമുറപ്പിച്ചു. ഈ സ്ഥലം പിന്നീട് “മന്നാന്‍കണ്ടം” എന്ന പേരില് അറിയപ്പെടാന് തുടങ്ങി. ഇവിടെനിന്നും ചെറുഗ്രൂപ്പുകളായി പിരിഞ്ഞ് വിവിധപ്രദേശങ്ങളില് സംഘങ്ങളായി ഇവര് താമസിച്ചു. അതിലൊരു വിഭാഗമാണ് “ചുഴലിക്കണ്ടം” എന്നറിയപ്പെട്ടിരുന്ന വാഴത്തോപ്പില് എത്തിച്ചേര്‍ന്നത്. സ്ഥിരതാമസം അനിവാര്യമായിത്തീര്‍ന്നപ്പോള് കാടു വെട്ടിത്തെളിച്ച് കൃഷി ചെയ്തു. ഒന്നു രണ്ടു വര്‍ഷം ഒരുസ്ഥലത്തു കൃഷി ചെയ്താല് മറ്റൊരു സ്ഥലത്തേക്കു മാറുക ഇവരുടെ സ്വഭാവമായിരുന്നു. മന്നാന്മാര് താമസിച്ചിരുന്ന വനപ്രദേശം തിരുവിതാംകൂര് രാജാവിന്റെ അധീനതയിലായിരുന്നു. മന്നാന്മാരുടെ തലവനായി അറിയപ്പെട്ടിരുന്ന ആളിന് “രാജമന്നാന്” എന്ന സ്ഥാനപ്പേര് തിരുവിതാംകൂര് മഹാരാജാവ് കല്പിച്ചു നല്‍കുകയും ചെയ്തു. രാജനീതി നടപ്പാക്കുന്നതിനുള്ള അധികാരവും ഇതോടൊപ്പം രാജമന്നാന് രാജാവില് നിന്നും ലഭിച്ചിരുന്നു. മന്നാന്മാര് കൂട്ടത്തോടെ താമസിക്കുന്ന സ്ഥലത്തിന് “കുടി” എന്നു പറയുന്നു. ഓരോ കുടിക്കും ഓരോ തലവനുണ്ടായിരിക്കും. ഈ തലവനെ “കാണി” എന്നു വിളിക്കുന്നു. രാജമന്നാനാണ് ഓരോ കുടിയിലെയും തലവനെ നിശ്ചയിക്കുന്നത്. പ്രാചീന കാലഘട്ടം മുതല് മരിയാപുരം പ്രദേശങ്ങളില് ജനങ്ങള് ഉണ്ടായിരുന്നു എന്നുള്ളതിന് തെളിവുകളായി പുരാതന കാലത്ത് ഉപയോഗിച്ചിരുന്നു എന്ന് കരുതപ്പെടുന്ന മണ്‍പാത്രങ്ങള്, ശവക്കല്ലറകള് തുടങ്ങിയവ കണ്ടെത്തിയിട്ടുണ്ട്. നവീനശിലായുഗാവശിഷ്ടങ്ങളും പഞ്ചായത്തിന്റെ പലഭാഗത്തും ഉണ്ട്. മധ്യതിരുവിതാംകൂര് പ്രദേശത്ത് നിന്നുള്ളവരാണ് കുടിയേറ്റക്കാരില് ഏറിയ പങ്കും. ഇടുക്കി പദ്ധതിയുടെ പണി ആരംഭിച്ചതോടു കൂടി കേരളത്തിന്റെ വിവിധ ഭാഗങ്ങളില് നിന്നും പ്രത്യേകിച്ച് തെക്കന് കേരളത്തില് നിന്നും ധാരാളം പേര് തൊഴില്‍തേടി ഇവിടെ എത്തുകയുണ്ടായി. കാല്‍നടയായിട്ടാണ് ആദ്യകാലത്ത് ആളുകള് ഇവിടെ എത്തിയിരുന്നത്. വന്യമൃഗങ്ങളുടെ ആക്രമണം, ദുഷ്കരമായ കാലാവസ്ഥ, ഭക്ഷ്യദൌര്‍ലഭ്യം, പണി ആയുധങ്ങളുടെ കുറവ്, പാര്‍പ്പിട നിര്‍മ്മാണത്തിനുള്ള ബുദ്ധിമുട്ട്, സാമ്പത്തിക പരാധീനത എന്നിവയെല്ലാം ആദ്യകാല കുടിയേറ്റക്കാര്‍ക്ക് അഭിമുഖീകരിക്കേണ്ടി വന്ന പ്രശ്നങ്ങളാണ്. ഈ പഞ്ചായത്തിലെ ആദ്യ വിദ്യാലയം ഉപ്പുതോട് പള്ളിയോട് അനുബന്ധിച്ച് ആരംഭിച്ച കുടിപ്പള്ളിക്കുടം ആയിരുന്നു. 1964-ല് വാഴത്തോപ്പില് ആരംഭിച്ച ഗവ.എല്.പി.സ്കൂളും ഈ പഞ്ചായത്തിലെ വിദ്യാര്‍ത്ഥികളുടെ പ്രാഥമിക വിദ്യാഭ്യാസത്തെ ഒരളവുവരെ സഹായിച്ചിട്ടുണ്ട്.


ഫാസിസത്തിനെതിരെ ജാഗ്രത സദസ്സ് സംഘടിപ്പിച്ചു\nഇന്ത്യയുടെ രാഷ്ട്രീയ മണ്ഡലത്തിൽ സജീവ ചർച്ചയായിരിക്കുന്ന "മതനിരപേക്ഷ ധൈഷണികതക്കു നേരെ" നടക്കുന്ന ഭരണകൂട ഭീകരതക്കെതിരെ കേരള ആർട്ട് ലവേഴ്സ് അസോസിയേഷൻ, കല കുവൈറ്റ് ജാഗ്രതാ സദസ്സ് സംഘടിപ്പിച്ചു. ഇപ്പോൾ നടന്നുകൊണ്ടിരിക്കുന്ന ജെ.എൻ.യു ഉൾപ്പെടെയുള്ള സംഭവങ്ങളുടെ പശ്ചാത്തലത്തിൽ സംഘടിപ്പിച്ച പരിപാടിയിൽ പ്രമുഖ സാമ്പത്തിക വിദഗ്ദ്ധനും മുൻ പ്ലാനിംഗ് ബോർഡ് അംഗവുമായിരുന്ന ഡോ: കെ.എൻ ഹരിലാൽ ആയിരുന്നു മുഖ്യ പ്രഭാഷകൻ.\nസർവ്വകലാശാലകൾ ആശയങ്ങളുടെ സംഘടനത്തിലേർപ്പെടാൻ അനുവദിക്കേണ്ട സ്ഥലമാണ്. സൃഷ്ടി നടക്കണമെങ്കിൽ, പുതിയ ആശയങ്ങൾ ഉണ്ടാകണമെങ്കിൽ സർവ്വകലാശാലകൾ സ്വതന്ത്രമായിരിക്കണം. വിമർശനങ്ങളെ ദേശദ്രോഹമായി കാണുന്ന സ്ഥിതിയാണ് ഇപ്പോൾ ഇന്ത്യയിൽ സംജാതമായിരിക്കുന്നത്. സംഘപരിവാറിന്റെ നിലപാടുകൾക്കെതിരെ നിലപാടുകളെടുക്കുന്നവരെല്ലാം ദേശദ്രോഹികളെന്നാണ് ചിത്രീകരിക്കപ്പെടുന്നത്. ഈ ഭരണകൂട നിലപാട് അപലപനീയമാണ്.\nഇന്ത്യയെ സാമ്രാജ്യത്വത്തിന് കീഴിൽ അടിമപ്പെടുത്തി പശ്ചിമേഷ്യൻ രാജ്യങ്ങളായ സിറിയയുടേയും ഇറാഖിന്റേയും സ്ഥിതിയിലേക്ക് ഇന്ത്യയെ കൊണ്ടെത്തിക്കുമോ എന്ന ആശങ്ക രാജ്യത്ത് വ്യാപകമാകുന്നതായി അദ്ദേഹം അഭിപ്രായപ്പെട്ടു. ഇന്ത്യയിൽ 'ഫാസിസം' നടപ്പാക്കുക അത്ര എളുപ്പമല്ല. എങ്കിലും, സ്വാതന്ത്ര്യ സമരത്തിലൂടെ നേടിയെടുത്ത സാഹോദര്യം വീണ്ടെടുക്കേണ്ട കാലത്താണ് നാം ജീവിക്കുന്നതെന്ന് അദ്ദേഹം സദസ്സിനെ ഓർമ്മിപ്പിച്ചു.\nആബ്ബാസിയ പ്രവാസി ഓഡിറ്റോറിയത്തിൽ ഒരുക്കിയ ജാഗ്രത സദസ്സിൽ 'കല' ആക്ടിംഗ് പ്രസിഡന്റ് സി.കെ. സൈജു അധ്യക്ഷത വഹിച്ചു. മൺമറഞ്ഞ സിനിമാതാരം കലാഭവൻ മണിയുടെ നിര്യാണത്തിൽ അനുശോചനം രേഖപ്പെടുത്തി കല കുവൈറ്റ് സാഹിത്യ വിഭാഗം സെക്രട്ടറി സജീവ് എം. ജോർജ്ജ് അനുശോചന പ്രമേയം അവതരിപ്പിച്ചു.\nഫാസിസത്തിനെതിരെ നടന്ന ജാഗ്രത സദസ്സിന് ഐക്യദാർഢ്യം നേർന്നുകൊണ്ട് രാജീവ് ജോൺ,സത്താർ കുന്നിൽ, ഹരീഷ് തൃപ്പൂണിത്തുറ, ഷെരീഫ് പിറ്റി, ജോൺ മാത്യു, ടി.വി. ഹിക്മത്ത് എന്നിവർ സംസാരിച്ചു. കല കുവൈറ്റ് ജനറൽ സെക്രട്ടറി സി.കെ നൗഷാദ് സ്വാഗതവും മേഖലാ സെക്രട്ടറി മൈക്കിൾ ജോൺസൺ നന്ദിയും പറഞ്ഞു.


രാജ്യത്തെ മുഴുവന് ആളുകളും പിറന്നാള് ആഘോഷിക്കുന്നത് പുതുവര്‍ഷത്തില്, സന്തോഷത്തിന്റെ രാജ്യത്തിന്റെ രഹസ്യം | Interesting And Unknown Facts About Bhutan- A Country With Gross National Happiness - Malayalam Nativeplanet\n»രാജ്യത്തെ മുഴുവന് ആളുകളും പിറന്നാള് ആഘോഷിക്കുന്നത് പുതുവര്‍ഷത്തില്, സന്തോഷത്തിന്റെ രാജ്യത്തിന്റെ രഹസ്യം\nPublished: Tuesday, July 27, 2021, 12:18 [IST]\nപര്‍വ്വതങ്ങളുടെ താഴ്വാരത്തില് പുറംലോകത്തു നിന്നും ഏറെക്കുറ ഒറ്റപ്പെട്ടു ജീവിക്കുന്ന ഭൂട്ടാന് കാഴ്ചകള് എന്നും സഞ്ചാരികളെ മോഹിപ്പിക്കാറുണ്ട്. മറ്റൊരു ലോകത്ത് എത്തിച്ചേര്‍ന്നതിന്‍റെ അനുഭവങ്ങള് തന്നെയാണ് ഇവിടുത്തെ ഏറ്റവും വലിയ പ്രത്യേകത. ഇന്ത്യയ്ക്കും ചൈനയ്ക്കും ഇടയിലായി സ്ഥിതി ചെയ്യുന്ന ഭൂട്ടാന് അറിയപ്പെടുന്നത് തന്നെ സന്തോഷത്തിന്റെ രാജ്യം എന്നാണ്. ഹിമാലയത്തിന്റെ നിഗൂഢതകളില് വസിക്കുന്ന ഭൂട്ടാന്റെ വിശേഷങ്ങളിലേക്ക്\nവിശേഷണങ്ങള് ഏറെയുണ്ട് ഭൂട്ടാനെന്ന കൊച്ചുരാജ്യത്തിന് സ്വന്തമായി. സന്തോഷത്തിന്റെ രാജ്യമെന്നാണ് ലോകം ഭൂട്ടാനെ പൊതുവെ വിളിക്കുന്നത്. ഒപ്പം തന്നെ പ്രഹേളികകളുടെ നാട് എന്നും ഭൂട്ടാനു പേരുണ്ട്. ഒളിപ്പിക്കപ്പെട്ട നിധിയുടെ നാട് എന്നും ആകാശത്തിന്റെ രാജ്യം എന്നും ഡ്രാഗണിന്റെ നാട് എന്നുമെല്ലാം പല കാരണങ്ങളായി ഇതിനെ വിളിക്കുന്നു. പരിപൂര്‍ണ്ണമായ സ്വര്‍ഗ്ഗം എന്നു തന്നെ ഈ നാടിനെ വിളിക്കാം. ഈ രാജ്യത്തിന്റെ തനതായ സംസ്കാരം, പാരമ്പര്യങ്ങൾ, ആളുകൾ എന്നിവ ഇതിന് വ്യത്യസ്തത പകരുന്നു.\n1970 കളില് ആണ് രാജ്യത്തിന്റെ സമ്പത്ത് സ്വത്തിലല്ല, ആളുകളുടെ സന്തോഷത്തിലാണ് എന്ന തിരിച്ചറിവിലേക്ക് രാജ്യം എത്തുന്നത്. ഭൂട്ടാനിലെ നാലാമത്തെ രാജാവിന്‍റെ കാലത്തായിരുന്നു ഇത്. ഗ്രോസ് നാഷണല് പ്രൊഡക്റ് എന്ന രാജ്യത്തിന്റെ സാമ്പത്തിക വളര്‍ച്ചയുടെ സൂചികയ്ക്ക് പകരം ഗ്രോസ് നാഷണല് ഹാപ്പിനസ് എന്നതിനാണ് ഇവര് പ്രാധാന്യം നല്കുന്നത്. സാമ്പത്തികേതര കാര്യങ്ങള്‍ക്കും പ്രാധാന്യം നല്കിയുള്ള ഒരു ജീവിതത്തിനാണ് ഇത് ജനങ്ങളെ പ്രാപ്തരാക്കിയത്. സുസ്ഥിര വികസനം, പ്രകൃതി സംരക്ഷണം, പാരമ്പര്യങ്ങളെ മുറുകെ പിടിക്കല്, നല്ല ഭരണരീതി എന്നിവയ്ക്കാണ് ഇതില് പ്രാധാന്യം നല്കുന്നത്.\nലോകത്തിലെ കാര്‍ബന് നെഗറ്റീവ് രാജ്യം\nലോകത്തിലെ ഏക കാർബൺ നെഗറ്റീവ് രാജ്യമാണ് ഭൂട്ടാൻ, അതായത് ഉത്പാദിപ്പിക്കുന്നതിനേക്കാൾ കൂടുതൽ കാർബൺ ഡൈ ഓക്സൈഡ് ആഗിരണം ചെയ്യുന്നു. നേരത്തെ വിറക് ശേഖരണവും വ്യാവസായിക വികസനവും കാരണം പ്രതിവർഷം 2.2 ദശലക്ഷം ടൺ കാർബൺ ഡൈ ഓക്സൈഡ് മലിനീകരണത്തിനും പുറന്തള്ളലിനും കാരണമാകുന്നു എങ്കിലം രാജ്യത്തെ സമൃദ്ധമായ വനങ്ങള് കാർബൺ ഡൈ ഓക്സൈഡിന്റെ ഭൂരിഭാഗവും ആഗിരണം ചെയ്യുന്നതിനാല് വലിയ മുന്നേറ്റമാണ് ഈ രംഗത്ത് രാജ്യത്തിന് കാഴ്ചവയ്ക്കുവാനായത്.\nഏകദേശം 170 വരെ വോകത്തിനു മുന്നില് നിന്നും ഏറെ ഒറ്റപ്പെട്ടു നിന്നിരുന്ന രാജ്യമായിരുന്നു ഭൂട്ടാന്. പുതിയ രാജാവിന്റെ കിരീടധാരണത്തിന്റെ വാര്‍ത്ത ചെയ്യുവാന് മാധ്യമങ്ങള്‍ക്ക് 1974 ല് അനുമതി നല്കുന്നതു വരെ ഈ ഒറ്റപ്പെടല് നീണ്ടു നിന്നു. 1990 ൽ ആണ് ടെലിവിഷന് സെറ്റുകള് ഭൂട്ടാനിലേക്ക് വരുന്നത്.\nലോകത്തിലെ ഏറ്റവും ചെറിയ രാജ്യങ്ങളിലൊന്ന്\nപടിഞ്ഞാറന് ഹിമാലയത്തില് ഇന്ത്യയ്ക്കും ചൈനയ്ക്കും ഇടയിലായാണ് ഭൂട്ടാന്റെ സ്ഥാനം. ലോകത്തിലെ ഏറ്റവും ചെറിയ രാജ്യങ്ങളിലൊന്നാണിത്. ഇന്ത്യ ഭൂട്ടാനേക്കാള് 86 ശതമാനം വലുതും അമേരിക്ക 256 മടങ്ങും വലുതാണ്.\nസിഗരറ്റ് വലിച്ചാല് ജയിലില്\nപുകയിലയ്ക്ക് നിയമപരമായി വിലക്ക് ഏര്‍പ്പെടുത്തിയിരിക്കുന്ന ഏക രാജ്യമാണ് ഭൂട്ടാന്. നിരോധിക്കപ്പെട്ട സ്ഥലങ്ങളില് വെച്ച് സിഗരറ്റ് വലിക്കുന്നത് ഇവിടെ ജയിലിലടയ്ക്കുവാന് വരെ സാധ്യതയുള്ള കുറ്റകൃത്യമാണ്. ചില ഹോട്ടലുകളില് സിഗരറ്റ് വലിക്കുന്നതിനായി പ്രത്യേകം ഇടങ്ങള് പോലുമുണ്ട്. എന്നാല് ഇവിടെ ജനങ്ങള് കൂടുതലും വെറ്റില മുറുക്കുകയാണ് ചെയ്യുന്നത്.\nട്രാഫിക് ലൈറ്റുകളില്ലാത്ത ഭൂട്ടാന്\nകുത്തനെയുള്ള കയറ്റങ്ങളും ഇറക്കങ്ങളും ഒക്കെയാണ് ഭൂട്ടന്‍റെ റോഡുകളുടെ പ്രത്യേകത. പലപ്പോഴും നടുറോഡില് വണ്ടി നിര്‍ത്തി പരസ്പരം സംസാരിച്ചു നില്‍ക്കുന്ന ആളുകള് ഇവിടുത്തെ സ്ഥിരം കാഴ്ചകളിലൊന്നും കൂടിയാണ്. എന്നാല് വാഹനം ഓടിക്കുന്നതില് ഏറ്റവും ശ്രദ്ധ ചെലുത്തുന്ന രാജ്യക്കാര് കൂടിയാണിത്. അതിനാല് തന്നെ ഇവിടെ ട്രാഫിക് ലൈറ്റുകളുടെ ആവശ്യമേ വരുന്നില്ല.\nആരോഗ്യവും വിദ്യാഭ്യാസവും എല്ലാവര്‍ക്കും സൗജന്യം\nലോകമെമ്പാടുമുള്ള വിപുലമായതും വലുതുമായ നിരവധി രാജ്യങ്ങൾക്ക് ഭൂട്ടാന് എന്നും വിദ്യാഭ്യാസ മേഖലയില് മാതൃകയാണ്. ഭൂട്ടാനിൽ ആരോഗ്യ സംരക്ഷണവും വിദ്യാഭ്യാസവും എല്ലാവർക്കും സൗജന്യമാണ്.\nതങ്ങള് ജീവിക്കുന്ന പ്രകൃതിയോട് ഏറ്റവും നീതി പുലര്‍ത്തുവാന് ഭൂട്ടാന്‍കാര് ശ്രദ്ധിക്കാറുണ്ട്. അതിന്റെ ഉദാഹരണമാണ് പ്ലാസ്റ്റിക് ബാഗ് നിരോധനം. 1999 ല്‍ആണ് ആദ്യത്തെ പ്ലാസ്റ്റിക് ബാഗ് നിരോധനം നടപ്പാക്കുന്നത്. പിന്നീട് 2005 ലും 2009 ലും രണ്ടുതവണ ഇത് നടപ്പാക്കിയെങ്കിലും ബദലുകളുടെ അഭാവം മൂലം അത് പരാജയപ്പെട്ടു. ഇപ്പോൾ, ഭൂട്ടാനിലെ മാലിന്യ സംസ്കരണത്തിന്റെ അടിയന്തിര ആവശ്യത്തെത്തുടർന്ന് ഇത് 2019 ൽ അവതരിപ്പിച്ചു. ഭവനങ്ങളിൽ നിർമ്മിച്ച കാരി ബാഗുകൾ, ചണം ബാഗുകൾ, കൈകൊണ്ട് നെയ്ത ബാഗുകൾ എന്നിവ ഉപയോഗിക്കുവാന് രാജ്യം പൗരന്മാരെ പ്രേരിപ്പിക്കുന്നു.\nലോകത്തിലെ ഏറ്റവും ഉയരമുള്ള പർവതത്തിന്റെ ഭൂപ്രദേശമാണ് ഭൂട്ടാൻ. ചൈനയുമായുള്ള അതിർത്തിയിൽ കിടക്കുന്ന ഗാംഗർ പ്യൂൺസം 24,836 അടി / 7,570 മീറ്റർ ഉയരത്തിലാണ്, ലോകത്തിലെ ഏറ്റവും ഉയരം കൂടിയ 40-ാമത്തെ കൊടുമുടിയാണിത്.1980 കളിൽ പർവതാരോഹകർ പർവതത്തിൽ കയറാൻ ശ്രമിച്ചുവെങ്കിലും മഞ്ഞുവീഴ്ചയും ഉയർന്ന കാറ്റും കാരണം പരാജയപ്പെട്ടു; 1985-ൽ ഒരു ബ്രിട്ടീഷ് പർവതാരോഹണ സംഘം ശ്രമിച്ചെങ്കിലും അസുഖം കാരണം ഉപേക്ഷിക്കേണ്ടിവന്നു; പ്രാദേശിക ആത്മീയ വിശ്വാസങ്ങളോടുള്ള ആദരവ് മൂലം ഭൂട്ടാൻ സർക്കാർ 1994 ൽ 19,685 അടി / 6,000 മീറ്ററിൽ കൂടുതൽ ഉയരത്തിൽ കയറുന്നത് നിരോധിച്ചു. ഉയർന്ന പർവതങ്ങൾ ആത്മാക്കളുടെ വാസസ്ഥലങ്ങളാണെന്ന് ഭൂട്ടാനികൾ വിശ്വസിക്കുന്നു.\nഅവസാനിക്കാത്ത കാഴ്ചകളുമായി അരുണാചല്, രഹസ്യങ്ങളിലേക്കൊരു യാത്ര\nകോളനിവത്ക്കരണത്തിനു വിധേയമാകാത്ത രാജ്യം\nഒരിക്കലും കോളനിവത്കരിക്കപ്പെടാത്ത ലോകത്തിലെ ചുരുക്കം ചില രാജ്യങ്ങളിലൊന്നാണ് ഭൂട്ടാൻ. കോളനിവൽക്കരണത്തിന്റെ മികച്ച ചരിത്രമുള്ള അയൽരാജ്യങ്ങളായ ഇന്ത്യ, ചൈന തുടങ്ങിയ രാജ്യങ്ങളെ പരിഗണിക്കുമ്പോൾ ഇത് അതിശടകരമായ ഒരു വസ്തുതയാണ്. കഠിനമായ ഭൂമിശാസ്ത്രവും മികച്ച രാഷ്ട്രീയവുംആണ് ഇതിന് അനുകൂല ഘടകങ്ങളായി മാറിയത്.\nജനിച്ച ദിവസം മറന്നു പോകുന്നത് ഭൂ‌ട്ടാനില് ഒരു വലിയ കാര്യമേയല്ല. പുതുവത്സര ദിനത്തില് ഇവിടെ എല്ലാ പൗരന്മാരും ഒരു വയസ്സ് അധികം പ്രായമുള്ളവരായി മാറും. നിരക്ഷരത മൂലമോ മറ്റേതെങ്കിലും കാരണത്താലോ ആളുകൾ അവരുടെ ജന്മദിനം മറന്നാൽ, പുതുവത്സരം ആഘോഷിക്കുന്നതിലൂടെ ഇത് ഓർമ്മിക്കുന്നത് എളുപ്പമാണ്. ഭൂട്ടാൻ മാസത്തേക്കാളും തീയതിയേക്കാളും വർഷത്തിന് ആണിവര് മുന്‍ഗണന നല്കുന്നത്\nദേശാടന പക്ഷികളെ സ്വീകരിക്കുന്ന ആഘോഷം\nകറുത്ത കഴുത്തുള്ള കൊക്കുകളെ ഭൂട്ടാനികൾ ബഹുമാനിക്കുന്നു. നവംബർ മാസത്തിൽ അവർ ടിബറ്റൻ പീഠഭൂമിയിൽ നിന്ന് ഭൂട്ടാനിലെ മധ്യ-കിഴക്കൻ പ്രദേശങ്ങളിലേക്ക് ഫോബ്ജിക്ക താഴ്‌വരയിലേക്ക് കുടിയേറുന്നു, വംശനാശഭീഷണി നേരിടുന്ന ഈ പക്ഷികളെ സ്വാഗതം ചെയ്യുന്നതിനായി പ്രദേശവാസികൾ എല്ലാ വർഷവും ഒരു ഉത്സവം ആഘോഷിക്കുന്നു.


ചേരിയിലെ ജീവിതം ആസ്വദിക്കാൻ ആഗ്രഹിക്കുന്നവർക്കായി ഒരു ഹോട്ടൽ\nഹോളിവുഡ് സിനിമകളിൽ കാണുന്ന ദാരിദ്ര്യവും ചേരികളും അവിടെ പ്രേക്ഷകർക്കിടയിൽ ജനകീയം ആയി മാറി കഴിഞ്ഞു\nഹോളിവുഡ് സിനിമകളിൽ കാണുന്ന ദാരിദ്ര്യവും ചേരികളും അവിടെ പ്രേക്ഷകർക്കിടയിൽ ജനകീയം ആയി മാറി കഴിഞ്ഞു. അവർക്ക് ആ ജീവിതം ഒരു ദിവസമെങ്കിലും ജീവിക്കണം എന്നാണ് ഇപ്പോൾ ആഗ്രഹം. ഇതിനകം തന്നെ ഈ ആഗ്രഹം വിദേശികളുടെ മനസിനെ പിടിച്ചിരുത്തുകയാണ്. ഇപ്പോൾ അതിനു വഴി ഒരുങ്ങുകയാണ്. ചേരികളിലേ മനുഷ്യരുടെ ജീവിതം ജീവിക്കാൻ ആഗ്രഹിക്കുന്നവർക്ക് വേണ്ടി ഈ സ്ലം ഹോട്ടൽ. ഒരു ദിവസത്തേക്ക് 2280 രൂപയാണ് ഇതിന്റെ വില.\nചേരിനിവാസിയായ രവി സൻസിയാണ് ഈ ഹോട്ടൽ ആരംഭിച്ചത്. മുംബൈയിൽ ആണ് ഈ ഹോട്ടൽ ഉള്ളത്. ഒരു കെട്ടിടത്തിന്റെ ഉടമസ്ഥനായ സാൻസി എസി, ടിവി എന്നിവയുൾപ്പെടെയുള്ള സൗകര്യങ്ങളുള്ള രണ്ട് മുറികൾ വീട്ടിൽ തയ്യാറാക്കിയിട്ടുണ്ട്. ഇവിടം ആ കെട്ടിടത്തിലെ ബാക്കി ഉള്ള റൂമുകളിൽ നിന്നും വ്യത്യസ്തം ആണ്.\nഅവർ അവരുടെ ഫേസ്ബുക് പേജിൽ മുറികളുടെ ഫോട്ടോകൾ അപ്‌ലോഡ് ചെയ്തിട്ടുണ്ട്. നന്നായി പെയിന്റ് ചെയ്ത് കഷ്ടിച്ച് ഒരാൾക്ക് മാത്രം നില്ക്കാൻ കഴിയുന്ന ഒരു ചെറിയ മുറി. സ്റ്റേ ഹോസ്റ്റ് ചെയ്യുന്ന കുടുംബങ്ങളുടെ ചിത്രവും അവര് പങ്ക് വച്ചിട്ടുണ്ട്.


തൃശ്ശൂരില് പ്രായപൂര്‍ത്തിയാവാത്ത പെണ്‍കുട്ടിയെ കടത്തി കൊണ്ടുപോകാന് ശ്രമം: ബംഗാള് സ്വദേശിനി പിടിയില് | latest news|Kerala|woman|girl|arrest|bengali|kidnapping\nഅതിഥി തൊഴിലാളിയായ പെണ്‍കുട്ടികളുടെ മാതാപിതാക്കള് ജോലിക്ക് പോയ സമയത്തായിരുന്നു സംഭവം\nതൃശ്ശൂര്: പ്രായപൂര്‍ത്തിയാവാത്ത പെണ്‍കുട്ടിയെ കടത്തി കൊണ്ടുപോകാന് ശ്രമിച്ച ബംഗാള് സ്വദേശിനി പിടിയില്. വെസ്റ്റ് ബംഗാള് മൂര്‍ഷിദാബാദ് സ്വദേശിനിയും 25 കാരിയുമായ സാത്തി ബീവി ആണ് പിടിയിലായത്. വെള്ളിയാഴ്ച്ചയായിരുന്നു കേസിനാസ്പദമായ സംഭവം നടന്നത്. അതിഥി തൊഴിലാളിയായ പെണ്‍കുട്ടികളുടെ മാതാപിതാക്കള് ജോലിക്ക് പോയ സമയത്തായിരുന്നു സംഭവം.\nമൂര്‍ഷിദാബാദിലുള്ള ഭര്‍ത്താവ് അറിയാതെയാണ് യുവതി പെരുമ്പാവൂരില് ജോലി ചെയ്യുന്ന പുരുഷ സുഹൃത്തിനെ കാണാന് എത്തിയത്. ബംഗാള് സ്വദേശിയായ സുഹൃത്തിനെ കൊണ്ട് വിവാഹം കഴിപ്പിക്കാമെന്ന് പ്രലോഭിപ്പിച്ചായിരുന്നു പെണ്‍കുട്ടിയെ കടത്താന് ശ്രമിച്ചത്. പെണ്‍കുട്ടിയെയും കൂട്ടി കൊല്‍ക്കത്തയിലേക്ക് കടക്കാനായിരുന്നു പദ്ധതിയെന്ന് യുവതി പൊലീസിനോട് പറഞ്ഞു.\nപെണ്‍കുട്ടിയെ കാണാതായെന്ന മാതാപിതാക്കളുടെ പരാതിയെ തുടര്‍ന്ന് ചാലക്കുടി ഡിവൈഎസ്പി സി.ആര് സന്തോഷിന്റെ നേതൃത്വത്തിലുള്ള പ്രത്യേക സംഘമാണ് അന്വേഷണം നടത്തിയത്. ട്രാവല് ഏജന്‍സി ഓഫീസിലും ബസുകളിലും നടത്തിയ അന്വേഷണത്തിനൊടുവിലാണ് ഇവരെ പിടിക്കൂടിയത്. പെണ്‍കുട്ടിയെയും പ്രതിയെയും പെരുമ്പാവൂരില് നിന്നാണ് പൊലീസ് കണ്ടെത്തിയത്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.\nlatest news Kerala woman girl arrest bengali kidnapping\nപ്ലേറ്റ് കൊട്ടാൻ പറഞ്ഞപ്പോൾ ഓഹോ, ഇപ്പൊ ദേ തിരുവാതിരയും ഗാനമേളയും നടത്തി ചിപിഎം കോവിഡിനെ ഓടിക്കുന്നു: സോഷ്യൽ മീഡിയ


News desk Channeliam June 4, 2018\nകേരളത്തില് ഏകദേശം 50,000 രൂപ മുതല് മുടക്കില് വീട്ടില് തുടങ്ങാവുന്ന5കൃഷി സാധ്യതകള് എന്തെല്ലാമാണ്?\nവെറും 200 സ്‌ക്വയര്‍ഫീറ്റില് തുടങ്ങാം\nഫിഷും വെജിറ്റബിള്‍സും കൃഷി ചെയ്ത് തുടങ്ങാവുന്ന അക്വാപോണിക്‌സ് 1-1.5 വര്‍ഷം കൊണ്ട് ബ്രേക്ക് ഈവനാകും .തിരുവനന്തപുരം വെള്ളായണി കാര്‍ഷിക ഗവേഷണ ക്യാമ്പസില് ഇതിനുള്ള മികച്ച ട്രെയിനിംഗ് ലഭ്യമാണ്.\n2. ഗ്രീന് ലീവ്‌സ്\nചീര, ബ്രൊക്കോളി, സ്പ്രിംഗ് ഒണിയന്, ചക്രമുണീസ്, പയറിന്റെ ഇല തുടങ്ങി ദേശി വെജിറ്റബിളുകള് എല്ലാവര്‍ക്കും എപ്പോഴും ആവശ്യമുള്ളവയാണ്. വീടിന്റെ പരിസരത്ത് കൃഷി ചെയ്യാം, ആവശ്യക്കാര്‍ക്ക് വീട്ടില് വന്ന് വാങ്ങാം.\n3. ചേനയും ചേമ്പും\nവീടിനോട് ചെര്‍ന്ന് അല്‍പം സ്ഥലമുണ്ടങ്കില് ചെയ്യാവുന്ന കൃഷികളില് ഇന്ന് ഡിമാന്റുള്ളവയാണ് ചേനയും ചേമ്പും. ജൈവ ഉല്‍പ്പന്നമാണെങ്കില് നല്ല ഡിമാന്റുണ്ട്. വിളവെടുത്താല് പിന്നീട് കുറച്ചുകാലം കൂടി സൂക്ഷിച്ചുവെക്കാനാകും എന്നതിനാല് മാര്‍ക്കറ്റുള്ളപ്പോള് നോക്കി വില്‍ക്കാനുമാകും.\n4. സ്‌പൈസ് കോര്‍ണ്ണര്\nദിവസവും ഫ്രഷായി ഉപയോഗിക്കാന് എല്ലാവരും കൊതിക്കുന്ന പച്ച ഇഞ്ചി, കറിവേപ്പില, മല്ലിയില, മഞ്ഞള് എന്നീ ഡെയ്‌ലി സ്‌പൈസസിന് നല്ല മാര്‍ക്കറ്റുണ്ട്. ആവശ്യക്കാര് വീട്ടില് വന്ന് വാങ്ങും. ആവശ്യത്തിന് മുറിച്ചെടുത്താലും ബാക്കി വീണ്ടും വളരുന്ന ഇഞ്ചി പോലുള്ളവ മെട്രോ നഗരങ്ങളിലെ വീടുകളിലും സൗകര്യപ്രദമായ കൃഷിയാണ്\nവിവാഹം, പില്‍ഗ്രിമേജ്, ബൊക്കെ തുടങ്ങി ദിവസവും അതീവ പ്രാധാന്യമുണ്ട് പൂവിന്. തമിഴ്‌നാട്ടില് നിന്ന് ഇറക്കുമതി ചെയ്യുന്ന പൂവിനേക്കാള് നാട്ടിലെ പൂവിന് ഡിമാന്റ് കൂടി വരുന്നുണ്ട്. കൃഷി ചെയ്യുന്ന സ്ഥലത്തെ ഡിമാന്റനുസരിച്ച് പൂക്കള് തെരഞ്ഞെടുക്കണമെന്നു മാത്രം.


നഗരത്തിലെ ഗതാഗതക്കുരുക്കിന് പരിഹാരം; ട്രാഫിക് പ്ലാസ നിർമാണം വേഗതയിൽ\nHomeParking Plazaനഗരത്തിലെ ഗതാഗതക്കുരുക്കിന് പരിഹാരം; ട്രാഫിക് പ്ലാസ നിർമാണം വേഗതയിൽ\nകോഴിക്കോട്: നഗരത്തിലെ ഗതാഗതക്കുരുക്കിന് പരിഹാരം കാണാനുള്ള ട്രാഫിക് പ്ലാസ നിര്‍മാണം വേഗത്തിലാക്കാന് രൂപരേഖ തയാറാക്കിയതായി മേയര്. മിഠായിത്തെരുവിലുള്‍പ്പെടെ രണ്ടിടങ്ങളിലായി സ്വകാര്യ പങ്കാളിത്തത്തോടെ ട്രാഫിക് പ്ലാസകള് നിര്‍മിക്കും. ഉപയോഗശൂന്യമായിക്കിടക്കുന്ന മുഴുവന് സ്ഥലങ്ങളും പാര്‍ക്കിങിനായി പ്രയോജനപ്പെടുത്താനുള്ള ശ്രമങ്ങളും തുടങ്ങിയിട്ടുണ്ട്.\nസ്റ്റേഡിയത്തിനോട് ചേര്‍ന്ന് നിര്‍മിക്കുന്ന മൂന്ന് നില ട്രാഫിക് പ്ലാസയില് അഞ്ഞൂറ്റി എണ്‍പത് കാറുകളും ആയിരത്തി അഞ്ഞൂറ് ഇരുചക്രവാഹനങ്ങളും നിര്‍ത്തിയിടാനുള്ള സൗകര്യമുണ്ടാകും. കെട്ടിടങ്ങളില് ചിലത് പൊളിച്ചുനീക്കുന്നതിനൊപ്പം അവശേഷിക്കുന്ന സ്ഥലം പരമാവധി പ്രയോജനപ്പെടുത്തും. മിഠായിത്തെരുവിലേക്കെത്തുന്നവരുടെ വാഹനങ്ങള് നിര്‍ത്തിയിടാനുള്ള സൗകര്യം പരിമിതമാണ്. ഇതിന് പരിഹാരമെന്ന നിലയിലാണ് വ്യാപാര സ്ഥാപനങ്ങളുള്‍പ്പെടെ പ്രവര്‍ത്തിക്കുന്ന പ്രവേശനകവാടത്തിലെ ബഹുനില കെട്ടിടം പൊളിക്കുന്നത്. മൂന്ന് നിലകളിലായി പൂര്‍ത്തിയാക്കുന്ന പാര്‍ക്കിങ് പ്ലാസയില് ഇരുന്നൂറ്റി അറുപത് കാറുകളും തൊള്ളായിരത്തിലധികം ഇരുചക്രവാഹനങ്ങളും സൂക്ഷിക്കാനുള്ള സൗകര്യമൊരുക്കും.\nമിഠായിത്തെരുവില് നിലവില് വാഹനങ്ങള്‍ക്ക് ഏര്‍പ്പെടുത്തിയിരിക്കുന്ന നിയന്ത്രണങ്ങള് ഒരു കാരണവശാലും പിന്‍വലിക്കില്ലെന്നും മേയര് പറഞ്ഞു. നിര്‍മാണവും തുടര് പരിചരണവും കുറ്റമറ്റതാക്കുന്നതിനാണ് സ്വകാര്യ പങ്കാളിത്തം. ടെണ്ടറുള്‍പ്പെടെയുള്ള നടപടിയിലേക്ക് നീങ്ങിയിട്ടുണ്ട്. അടുത്തമാസം തന്നെ കരാര് കൈമാറാനുള്ള സാധ്യതയാണ് ആലോചിക്കുന്നതെന്ന് മേയര് വ്യക്തമാക്കി.\nHighlights: parking plazas in calicut city\nParking Parking Plaza


മണലാരണ്യത്തിലെ കുറിയ തെൽങ്ങിനൽങ്ങളുടെ വിജയഗാഥ\nഏതു മണ്ണിലും തഴച്ചുവളരാനും ഫലം തരാനും കഴിവുള്ള ഒരു ഫല വൃക്ഷമാണല്ലോ\nതെങ്ങ്. ചൊരിമണൽ പ്രദേശത്തും കൃത്യമായ ജലസേചനവും കാര്യക്ഷമമായ വള\nപ്രയോഗവും കൊണ്ട് നല്ല വളർച്ചയും ഫല സമൃദ്ധിയും തെങ്ങു കൃഷിയിൽ നിന്നു\nനേടാം. വിശേഷിച്ച് കുറിയ ഇനങ്ങളും സങ്കര ഇനങ്ങളും കൃഷി ചെയ്യുമ്പോൾ\nകൂടുതൽ അദ്ധ്വാനവും സംരക്ഷണവും കൂടിയേ തീരു. ആലപ്പുഴ ജില്ലയിലെ ചൊരിമണൽ\nഗ്രാമങ്ങളിലൊന്നായ മുഹമ്മ പഞ്ചായത്തിൽ തോട്ടത്തുശ്ശേരി ശാന്തപ്പൻ തന്റെ\n40 സെന്റ് ഭൂമിയിൽ കുറിയ ഇനങ്ങളും സങ്കര ഇനങ്ങളും മാത്രം കൃഷി ചെയ്ത്\nമികച്ച വിളവ് നേടുന്നത് കുടുംബത്തിന്റെ കൂട്ടായ്മയും കഠിന പ്രയത്നവും\nകൊണ്ടാണ്. മണലാരണ്യത്തിൽ കുറിയ തെങ്ങിനങ്ങളായ ഗൗരിഗാത്രം, മലയൻമഞ്ഞ,\nമലയൻപച്ച, ഡി ഃ ടി തുടങ്ങിയവ പരീക്ഷിച്ച് ഒരു കാർഷിക വിജയഗാഥ തന്നെ\nരചിച്ച ശാന്തപ്പനെ ഇക്കഴിഞ്ഞ കർഷക ദിനത്തിൽ ഗ്രാമപഞ്ചായത്തും കൃഷി ഭവനും\nചേർന്ന് ആദരിക്കുകയും ചെയ്തു.\nഇതിനകം ശാന്തപ്പന്റെ മാതൃകാപരമായ തെങ്ങു കൃഷി പ്രശസ്തിയിലേയ്ക്ക്\nഉയർന്നു കഴിഞ്ഞു. വിനോദ സഞ്ചാര വകുപ്പിൽ ജോലി ചെയ്യുന്ന ശാന്തപ്പന്\nസ്വന്തം തെങ്ങിൻ തോട്ടത്തിലെ ഇളനീര് തന്നെ ആലപ്പുഴയിൽ നടന്ന നെഹ്‌റു\nട്രോഫി ജലോത്സവത്തിന് മുഖ്യാതിഥിയായിരുന്ന രാഷ്ട്രപതി ശ്രീമതി പ്രതിഭാ\nപാട്ടീലിനും വിശിഷ്ടാതിഥികൾക്കും എത്തിച്ചു കൊടുക്കുവാൻ അവസരമുണ്ടായി.\nനിലത്ത് നിന്ന് വിളവെടുത്തു തുടങ്ങിയ ഈ കുറിയ ഇനങ്ങളിൽ നിന്ന് ഇപ്പോൾ\nആറടിയും എട്ടടിയും ഉയരത്തിൽ നാളികേരമടർത്താൻ സാധിക്കും. ആദ്യമൊക്കെ ജൈവ\nവളവും രാസവളവുമുപയോഗിച്ചാണ് കൃഷി ചെയ്തതെങ്കിലും ഇപ്പോൾ പൂർണ്ണമായും\nജൈവകൃഷിയാണ് സ്വീകരിക്കുന്നത്. ജൈവ കൃഷി എന്നാൽ സുഭാഷ് പലേക്കരുടെ\nപ്രകൃതി സൗഹൃദ കൃഷി അഥവാ സീറോ ബജറ്റ് ഫാമിംഗ്. അതിനായി ഒരു നാടൻ\nപശുവിനേയും ശാന്തപ്പൻ സ്വന്തമാക്കി. ഈ നാടൻ പശുവും പ്രസവിച്ച് അതിന്റെ\nകിടാവും കൃഷിയിടത്തിന് മുതൽക്കൂട്ടായി!\nകാർഷിക ഫീച്ചറുകളിൽ വന്നതോടെ ശാന്തപ്പന്റെ കൃഷിയിടം സന്ദർശിക്കാനും\nവിത്തുതേങ്ങ സംഭരിക്കാനും കർഷകർ ധാരാളം പേർ എത്തുന്നുണ്ട്. മികച്ച വിളവു\nതരുന്ന കുറിയ ഇനങ്ങളുടെ വിത്തുതേങ്ങ ശേഖരിച്ച് തൈകളാക്കി വിൽപ്പന\nതെങ്ങു കൃഷി മാത്രമല്ല ആവശ്യത്തിന് പച്ചക്കറികളും ഇടവിളകളായി കൃഷി\nചെയ്യുന്നു. പാവൽ, പടവലം, പയർ, തക്കാളി, മുളക്, ചീര തുടങ്ങിയവ നല്ല\nവിളവ് ലഭിക്കുന്ന നിലയിൽ കൃഷി ചെയ്തിട്ടുണ്ട്. ചേന, ചേമ്പ്, കാച്ചിൽ\nതുടങ്ങിയ കിഴങ്ങ് വർഗ്ഗ വിളകളും ഈ തെങ്ങിൻ തോപ്പിലെ ഇടവിളകളാണ്.\nപൂർണ്ണമായും ജൈവകൃഷിയായതോടെ ശാന്തപ്പന്റെ കൃഷിയിടത്തിൽ നിന്ന്\nപച്ചക്കറികൾ വിലയ്ക്ക് വാങ്ങാൻ എത്തുന്നവരും കുറവല്ല. നാടൻ പശുവിന്റെ\nചാണകമുപയോഗിച്ച് ബീജാമൃതവും, ജീവാമൃതവും തയ്യാറാക്കി വിളകളെ\nസംരക്ഷിക്കുന്നു. തെങ്ങിന് മാസന്തോറും ജീവാമൃതം നൽകും. തടത്തിൽ\nമുടങ്ങാതെ പുത (ാ‍ൗഹരവശിഴ) വിരിക്കാനും ശ്രദ്ധിക്കുന്നു. കൃഷി\nകാര്യങ്ങൾക്ക് വീഴ്ച വരുത്താതെ സഹായിക്കാൻ ഭാര്യ ഷൈലമ്മ ഒപ്പമുണ്ട്.\nഎട്ടാം ക്ലാസ്സ്കാരി ശരണ്യയും നാടൻ പശുവിനെ സംരക്ഷിക്കാനും കോഴിയുടെയും\nതാറാവിന്റെയും കാര്യങ്ങൾ നോക്കാനും സഹായിക്കുന്നുണ്ട്.\nകുറിയ ഇനങ്ങളും സങ്കര ഇനങ്ങളും മാത്രം കൃഷി ചെയ്യാൻ പ്രത്യേകിച്ച്\nഈ നാൽപ്പത് സെന്റ് സ്ഥലം ഞാൻ വാങ്ങിയതാണ്. വെളിമ്പ്രദേശം പോലെ മറ്റു\nവിളകൾ ഒന്നുമില്ലാതെ കിടക്കുകയായിരുന്നു. അൽപ സ്വൽപം നിലം നികന്ന ഭാഗവും\nഉണ്ടായിരുന്നു. പുതുതായി തെങ്ങ് നടുന്നതിനെപ്പറ്റി തീരുമാനിച്ചപ്പോൾ\nമനസ്സിലുണ്ടായത് കരിക്കിന് പറ്റിയ ഇനങ്ങൾ വേണമെന്നായിരുന്നു. ടൂറിസം\nഡിപ്പാർട്ട്‌മന്റിലെ ജോലിക്കിടയിൽ കരിക്കിന്റെ വാങ്ങലും കൊടുക്കലുമായി\nധാരാളം ബന്ധപ്പെട്ടിട്ടുണ്ട്. കരിക്ക് ലഭിക്കുന്നതിനുള്ള\nബുദ്ധിമുട്ടുകൾ അറിഞ്ഞിട്ടുണ്ട്. കരിക്കിന് പറ്റിയ മലയൻമഞ്ഞ, മലയൻപച്ച,\nഗൗരിഗാത്രം, പതിനെട്ടാംപട്ട തുടങ്ങിയ ഇനങ്ങൾ കലവൂരുള്ള നഴ്സറിയിൽ നിന്നു\nവാങ്ങി കൃഷി ചെയ്തു.\nനല്ല തൈകൾ തന്നെ ലഭിക്കുന്നതിനും നന്നായി സംരക്ഷിക്കുന്നതിനുമൊക്കെ\nശാന്തപ്പന് സാധിച്ചിട്ടുണ്ട്. അതെക്കുറിച്ച് താങ്കൾക്ക്\nപന്ത്രണ്ട് വർഷം മുമ്പാണ് ഞാൻ ആദ്യമായി കുറിയ ഇനങ്ങൾ നട്ടു\nപിടിപ്പിക്കുന്നത്. നാളികേര ബോർഡിന്റെ നേര്യ മംഗലത്തുള്ള ഫാമിൽ നിന്നും\nകുറിയ ഇനങ്ങളുടെ വിത്തുതേങ്ങ കൊണ്ടുവന്നു പാകുന്ന നഴ്സറി കലവൂർ ഉള്ളതായി\nഅറിഞ്ഞു. നാളികേര ബോർഡിന്റെ അംഗീകാരമുള്ള വർഗ്ഗീസ് സാറിന്റെ നഴ്സറിയിൽ\nനിന്നാണ് മലയൻ ഇനങ്ങളും, ചാവക്കാടൻ ഇനങ്ങളുമെല്ലാം വാങ്ങി കൃഷി\nചെയ്തത്. അദ്ദേഹത്തിന്റെ ഉപദേശങ്ങളും നിർദ്ദേശങ്ങളും അനുസരിച്ചാണ് കൃഷി\nചെയ്തത്. ചാണകവും, പച്ചിലയും, ചാരവും നന്നായി ഉപയോഗിച്ചു.\nരാസവളത്തോടൊപ്പം വേപ്പിൻ പിണ്ണാക്ക്, എല്ലുപൊടി തുടങ്ങിയ വളങ്ങളും\nഉപയോഗിച്ചു. വേനൽ ആരംഭിക്കുമ്പോൾ തന്നെ നന തുടങ്ങും. നട്ട് രണ്ടര വർഷം\nകഴിഞ്ഞപ്പോൾ കുലച്ചു തുടങ്ങി. അക്കാലത്ത് ഈ വെളിമ്പ്രദേശത്ത് നിലംപറ്റെ\nനാളികേരക്കുല ഇരിക്കുന്നത് വഴിയാത്രക്കാർ നോക്കി നിൽക്കുമായിരുന്നു.\nഇപ്പോൾ ശാന്തപ്പന്റെ കൃഷിയിടത്തിൽ ഉയരം കുറഞ്ഞതും കായ്ഫലം ഉള്ളതുമായ 28\nതെങ്ങുകൾ ഉണ്ട്. മലയൻ മഞ്ഞ - 10 എണ്ണം, മലയൻ പച്ച -4എണ്ണം, ഗൗരിഗാത്രം\n-6എണ്ണം, പതിനെട്ടാംപട്ട -4എണ്ണം, ഡി ഃ ടി -2എണ്ണം, നാടൻ -2എണ്ണം\n- ഇപ്രകാരമാണ് തെങ്ങുകൾ ഉള്ളത്. കുറിയ ഇനങ്ങളുടെ വിത്തുതേങ്ങ പാകി\nനട്ടുപിടിപ്പിച്ചതിലൊരെണ്ണം മൂന്ന് വർഷത്തിനകം കുലച്ചതിന്റെ സന്തോഷവും\nശാന്തപ്പൻ പങ്കുവെച്ചു.വിത്തുതേങ്ങ സംഭരിക്കാൻ തുടങ്ങിയതോടെ കരിക്ക്\nവിപണനം നിയന്ത്രിച്ചു. ജനുവരി മുതൽ ഏപ്രിൽ വരെ വിളഞ്ഞ നാളികേരം\nശേഖരിച്ച് പാകുന്നതിന് ഉപയോഗിക്കും.\nകുറിയ ഇനങ്ങൾ കൃഷി ചെയ്ത്തതിലൂടെ ശാന്തപ്പനുണ്ടായ നേട്ടങ്ങൾ പറയാമോ?\nനേട്ടങ്ങളെപ്പറ്റിയേ പറയാനുള്ളു. ഒന്നാമത് വിളവെടുപ്പിന്\nപ്രയാസങ്ങളില്ല. എന്റെ ഭാര്യയ്ക്കോ മകൾക്കോ വീട്ടാവശ്യത്തിന് തേങ്ങയോ\nകരിക്കോ അടർത്തിയെടുക്കാൻ ആരെയും ആശ്രയിക്കേണ്ട. കരിക്ക് തേടി വരുന്ന\nകച്ചവടക്കാർക്ക് ഞാൻ തന്നെ ശേഖരിച്ച് നൽകും. കുറിയ ഇനങ്ങളുടെയെല്ലാം\nതേങ്ങ വീട്ടാവശ്യത്തിന് ഉപയോഗിക്കുന്നുണ്ട്. നാടൻ പശുവിന്റെ ചാണകവും\nപ്രകൃതി സൗഹൃദ കൃഷിയുമായപ്പോൾ തേങ്ങയുടെ സ്വാദ് വർദ്ധിച്ചിട്ടുണ്ട്.\nഎണ്ണയുടെ അംശം കൂടിയിരിക്കുമെന്നാണ് തോന്നുന്നത്.\nപ്രകൃതി സൗഹൃദ കൃഷിയിലേയ്ക്ക് പ്രവേശിക്കാൻ ഇടയായത് എങ്ങനെ?\nമാരാരിക്കുളത്ത് രണ്ട് വർഷം മുമ്പാണ് പലേക്കർജിയുടെ ഒരാഴ്ചത്തെ\nക്ലാസ്സിന് പോയത്. ഞാൻ അവധിയെടുത്താണ് ക്ലാസ്സിൽ പങ്കെടുത്തത്.\nഎസ്.എൽ.പുരം ഗാന്ധി സ്മാരക സേവാ കേന്ദ്രമാണ് അത് നടത്തിയത്.\nപലേക്കർജി ഒരു ദിവസം തെങ്ങുകൃഷി മാത്രം വിശദീകരിച്ചതു ഞാൻ ഏറെ\nഉൾക്കൊണ്ടു. ജീവാമൃതവും, ബീജാമൃതവും ജൈവകീടനാശിനിയുമൊക്കെ തയ്യാറാക്കാൻ\nപഠിച്ചു. ഒരു മാസത്തിനുള്ളിൽ ഞാൻ ഒരു നാടൻ പശുവിനെ വാങ്ങി. ഭാഗ്യത്തിന്\nഅവൾ പ്രസവിച്ചു; പശുക്കുട്ടി തന്നെ.\nതെങ്ങിന്റെ കീടബാധയും രോഗവുമൊക്കെ എങ്ങനെ നേരിടും?\nഓരോ തെങ്ങും ദിവസവും ഞാൻ ശ്രദ്ധിക്കും. കൃഷി ഭവനിൽനിന്നുള്ള\nനിർദ്ദേശമനുസരിച്ച് മരുന്നുകൾ ഉപയോഗിച്ചു. ഇപ്പോൾ\nവേപ്പെണ്ണ-വെളുത്തുള്ളി-സോപ്പ് ലായനി തയ്യാറാക്കി കൂമ്പിലും കവിളിലും\nഒഴിക്കും. എന്നാലും എന്റെ രണ്ട് തെങ്ങുകൾ ചെമ്പൻ ചെല്ലി നശിപ്പിച്ചു.\nജൈവകൃഷിയായതോടെ കൂമ്പുചീയലും മറ്റും അൽപം കുറഞ്ഞിട്ടുണ്ട്. വിളവൽപം\nകുറഞ്ഞാലും മണ്ണ് നന്നാവും. ഇടവിള കൃഷിക്കും ഗുണമാണ്.\nകൃഷിയിൽ സംതൃപ്തനാണോ, പ്രത്യേകിച്ച് കുറിയ ഇനം തെങ്ങുകൾ മാത്രം\nതെരഞ്ഞെടുത്ത് കൃഷി ചെയ്ത്തതിൽ?\nതികഞ്ഞ സംതൃപ്തിയാണ് എനിക്കും എന്റെ കുടുംബത്തിനും. അഭിമാനവും ഉണ്ട്.\nപുന്നമട കായലിലെ ജലോത്സവത്തിന് രാഷ്ട്രപതിയും മറ്റും വന്നപ്പോൾ ഈ\nതെങ്ങുകളിൽ നിന്നാണ് ഇരുന്നൂറ് കരിക്ക് ശേഖരിച്ച് കൊണ്ടുപോയത്.\nകണ്ണൂരിൽ നിന്ന് വന്ന ഒരു കർഷകൻ പത്ത് വിത്തു തേങ്ങ ഇവിടെ നിന്നും\nവാങ്ങി പാക്ക് ചെയ്ത് കൊണ്ടുപോകുമ്പോൾ എനിക്കുണ്ടായ വികാരം\nപറഞ്ഞറിയിക്കാനായില്ല! പല സ്ഥലത്തു നിന്ന് പഠിക്കാനും കാണാനും കർഷകർ\nഎന്റെ ഈ ചെറിയ കൃഷി തോട്ടത്തിൽ വരുന്നതു തന്നെ ഏറ്റവും വലിയ സംതൃപ്തി!\nതെങ്ങ് മാത്രമല്ല, പച്ചക്കറികളും മറ്റ് വിളവുകളുമെല്ലാം ജൈവകൃഷി\nരീതികൾ അവലംബിച്ച് സംരക്ഷിക്കുകയാണ് ശാന്തപ്പൻ. സ്വന്തമായൊരു ജോലി\nഉണ്ടായിട്ടും. ഒഴിവു സമയങ്ങൾ പൂർണ്ണമായും ഈ നാൽപ്പത്തിയേഴുകാരൻ തന്റെ\nകൃഷിയിടത്തിന് സമർപ്പിക്കുന്നു. വീട്ടമ്മയായ ഭാര്യയും എട്ടാം\nക്ലാസ്സ്കാരിയായ മകളും ഇളയ മകൻ വരെ പൂർണ്ണ മനസ്സോടെ ഇന്ന് ഈ\nകൃഷിയിടത്തിന്റെ സംരക്ഷകരാണ്. അതിന്റെ ഫലമാണ് ഈ മണലാരണ്യത്തിൽ\nഅത്ഭുതക്കാഴ്ചയായി അമൃത കുംഭ നിരകളും ഹരിത സമൃദ്ധിയും!\nചിന്ത, കരിക്കാട് പി.ഒ., തണ്ണീർമുക്കം, ചേർത്തല.\nമൊബെയിൽ : 9496884318


ബിഷപ്പിനെതിരായ ലൈംഗികാരോപണം; ആറ് കന്യാസ്ത്രീകളെ സഭയില് നിന്ന് പുറത്താക്കാന് നീക്കം\n12 Sep, 2018 at 05:34 AM\nജലന്ധര് ബിഷപ്പിനെതിരായ ലൈംഗീകാരോപണത്തില്6കന്യാസ്തീകളെ സഭയില് നിന്നും പുറത്താക്കാന് നീക്കം. അടുത്ത ദിവസം ചേരുന്ന മിഷണറീസ് ഓഫ് ജീസസ് സന്യാസി സഭയുടെ കൌണ്‍സില് യോഗത്തില് പരാതിക്കാരി അടക്കം ആറ് കന്യാസ്ത്രീകളെ പുറത്താക്കിയേക്കുമെന്നാണ് സൂചന. ബിഷപ്പിനെതിരെ നിലപാട് ശക്തമാക്കിയതോടെയാണ് കന്യാസ്ത്രീകള്‍ക്കെതിരെ നടപടിയെടുക്കാന് തീരുമാനിച്ചിരിക്കുന്നത്.\nബിഷപ്പിനെതിരെ ശക്തമായ നിലപാട് കന്യാസ്ത്രീകള് സ്വീകരിച്ചതോടെയാണ് പരാതിക്കാരിയായ കന്യാസ്ത്രിയെയും ഇവരെ പിന്തുണയ്ക്കുന്ന അഞ്ച് പേരെയും മിഷണറീസ് ഓഫ് ജീസസ് സന്യാസി സഭയില് നിന്നും പുറത്താക്കാന് നീക്കങ്ങള് ആരംഭിച്ചത്. അടുത്ത ദിവസം ചേരുന്ന കൌണ്‍സില് യോഗത്തില് ഇവര്‍ക്കെതിരെ നടപടിയെടുക്കാനാണ് തീരുമാനം. കൊണ്‍സിലേഴ്സ് എല്ലാം പലയിടങ്ങളിലായതിനാലാണ് നടപടി വൈകിയത്. എന്നാല് കന്യാസ്ത്രീകള് ശക്തമായി മുന്നോട്ട് പോകുന്ന സാഹചര്യത്തില് ഇവര്‍ക്കെതിരെ നടപടി വൈകിക്കേണ്ടതില്ലെന്നാണ് എം.ജെ സന്യാസി സഭയുടെ തീരുമാനം. നിയമങ്ങള് ലംഘിച്ചാണ് ഇവര് കുറവിലങ്ങാട്ടെ മഠത്തില് താമസിക്കുന്നതെന്നാണ് സഭയുടെ വാദം.\nഇവര് മഠത്തിലെ അന്തേവാസികളല്ലെന്നും മദര് സുപീരിയര് അടക്കമുള്ളവര് വ്യക്തമാക്കിയിരുന്നു. ബിഷപ്പിനെയും സഭയെയും തകര്‍ക്കാനാണ് ഇവര് ശ്രമിക്കുന്നതെന്നും ആരോപണങ്ങള് തെറ്റാണെന്ന് സഭ കണ്ടെത്തുകയും ചെയ്തിട്ടുള്ളതാണെന്നുമാണ് എം.ജെ സന്യാസി സമൂഹം പറയുന്നത്. ആയതിനാല് ഇവര്‍ക്കെതിരെ നടപടിയെടുത്തേക്കും. എന്നാല് സത്യത്തിന്റെ ഭാഗത്താണ് നിലകൊള്ളുന്നതെന്നും നീതിക്ക് വേണ്ടി അവസാനം വരെ പോരാടുമെന്നുമാണ് കന്യാസ്ത്രീകള് പറയുന്നത്. ആയതുകൊണ്ട് തന്നെ പുറത്താക്കിയാലും പ്രതിഷേധം തുടരാനാണ് ഇവരുടെ തീരുമാനം.


വരനു പ്രായം 16 , വധുവിനു പതിനാലും!, വീണ്ടും വിവാഹിതരായ സംഭവം ഓർത്ത് മീണ... | Thiruvananthapuram News | തിരുവനന്തപുരം വാർത്തകൾ | Thiruvananthapuram | Trivandrum News | Manorama Online Local News\nവരനു പ്രായം 16 , വധുവിനു പതിനാലും!, വീണ്ടും വിവാഹിതരായ സംഭവം ഓർത്ത് മീണ...\nടി.ബി. ലാൽ May 09, 2019 02:23 PM IST\nതിരുവനന്തപുരം ∙ രാജസ്ഥാനിലെ ഒരു കുഗ്രാമത്തിലെ മൺകുടിലിനു മുന്നിൽ ചെറിയൊരു കല്യാണപ്പന്തൽ. വരനും സംഘവുമെത്തി. സൈക്കിളിന്റെ പിൻസീറ്റിലിരുത്തിയാണു ചെറുക്കനെ ബന്ധുക്കൾ കൊണ്ടുവന്നത്. വരനു പ്രായം 16 ! വധുവിനു പതിനാലും. ആഹാ.. ശൈശവ വിവാഹമാണ് അല്ലേയെന്നു ചോദിച്ചാൽ ആ വധൂവരന്മാർ ഇന്നു ചിരിക്കും. മുഖ്യതിരഞ്ഞെടുപ്പ് ഓഫിസർ ടിക്കാറാം മീണയും ധോലിയുമാണ് അന്നു വിവാഹിതരായത്.\n‘വിവാഹപ്രായമായെന്നു മാതാപിതാക്കൾ പറഞ്ഞാൽ മക്കൾ കല്യാണത്തിനു നിന്നുകൊടുക്കണം. അതാണു നാട്ടുനടപ്പ്. ഞങ്ങളും അതനുസരിച്ചു.അവരുടെ അനുഗ്രഹവും ഉപദേശങ്ങളും ഇന്നും തുടരുന്നു. അതുകൊണ്ട് ജീവിതത്തിൽ നന്മയേ ഉണ്ടായിട്ടുള്ളൂ.’– ടിക്കാറാം മീണ പറയുന്നു.\nടിക്കാറാം മീണയും പത്നിയും ( ഫയൽ ചിത്രം )\n‘മൺവീടുകളാണു ഗ്രാമത്തിലധികവും. സഞ്ചരിക്കാൻ ബസോ കാറോ ഒന്നുമില്ല. കൂട്ടുകാരൻ കാലുറാം ഖുർജറിന്റെ സൈക്കിളിലാണ് പെണ്ണുകെട്ടാൻ പോയത്. കല്യാണദിവസമാണു പെണ്ണിനെ ആദ്യമായി കണ്ടത്. പരസ്പരം മിണ്ടാൻ കഴിഞ്ഞില്ല. ചടങ്ങു കഴിഞ്ഞപ്പോൾ വധു വീടിനകത്തേക്കു പോയി. ഞാൻ വീട്ടിലേക്കും. ആചാരപ്രകാരം നടന്ന ആ ആദ്യവിവാഹത്തിനുശേഷം ഞങ്ങൾ വീണ്ടും വിവാഹിതരായി.ബിഎയ്ക്കു പഠിക്കുമ്പോഴായിരുന്നു അത്. അന്നു മുതൽ ഞങ്ങളൊന്നായി ജീവിതം തുടങ്ങി’.ധോലി നാലാം ക്ലാസു വരയേ പഠിച്ചിട്ടുള്ളൂ. മീണ എംഎംയ്ക്കു പഠിക്കുമ്പോൾ അവർക്ക് ആദ്യത്തെ കുട്ടി ജനിച്ചു. പിന്നീടു മൂന്നു മക്കൾ കൂടി ജനിച്ചു.\nസിംഗപ്പൂരിലേക്ക് 5300 രൂപ മുതൽ നിരക്കുകൾ\nകർഷക കുടുംബമായിരുന്നു. അച്ഛനും അമ്മയും അക്ഷരാഭ്യാസമില്ല.6മക്കളിൽ മീണയ്ക്കും ജ്യേഷ്ഠനും മാത്രമാണ് വിദ്യാഭ്യാസം നേടാൻ കഴിഞ്ഞത്. വീട്ടിലെ ദാരിദ്ര്യമാണ് പഠനം മുടക്കിയത്. പശുക്കളെ ആശ്രയിച്ചാണു കുടുംബം മുന്നോട്ടുപോയതെന്നു മീണ പറയുന്നു. ‘പശുവിനെ മേയ്ക്കാൻ അടുത്തുള്ള കാട്ടിലേക്കു പോകും. അവിടെ മരച്ചുവട്ടിലിരുന്നു പഠിക്കും. ഹൈസ്കൂളിലായപ്പോൾ പുഴ കടന്നുവേണം പോകാൻ. വള്ളമില്ല. പുസ്തകങ്ങൾ വസ്ത്രത്തിൽ പൊതിഞ്ഞ് കൈയിലുയർത്തിപ്പിടിച്ച് നീന്തി അക്കരെയെത്തും.\nവിവാഹ സംഘത്തിനു നേരെ തേനീച്ച ആക്രമണം; വധുവും വരനുമുൾപ്പടെ 39 പേർക്ക് കുത്തേറ്റു


മാസ്റ്റര്‍ക്ലാസ്! വയനാട്ടിലെ ഡ്രൈവറുടെ ഇന്നോവ പാര്‍ക്കിംഗ് ബ്രിട്ടനിലും ഹിറ്റ് – Media Mangalam\nമാസ്റ്റര്‍ക്ലാസ്! വയനാട്ടിലെ ഡ്രൈവറുടെ ഇന്നോവ പാര്‍ക്കിംഗ് ബ്രിട്ടനിലും ഹിറ്റ്\nവയനാട്: മലയാളി ഡ്രൈവറുടെ ഇന്നോവ പാര്‍ക്കിംഗ് കഴിഞ്ഞ ദിവസം സോഷ്യല് മീഡിയയില് വൈറലായിരുന്നു, ഒരു തോടിന് മുകളിലെ സ്ലാബില് ഒരു കാറിന്റെ മാത്രം സ്‌പെയ്‌സില് ഇന്നോവ കാര് കൂളായി പാര്‍ക്ക് ചെയ്യുന്നതും എടുത്തുകൊണ്ടുപോകുന്നത്തിന്റെയും ദൃശ്യങ്ങള് ആണ് ഓണ്‍ലൈനില് വൈറലായത്. ഏറ്റവും പരിചയസമ്പന്നരായ ഡ്രൈവര്‍മാര്‍ക്ക് പോലും ഇത്തരമൊരു പാര്‍ക്കിംഗ് വെല്ലുവിളിയാണ്. ഒരിഞ്ചു മുന്നോട്ടോ പുറകോട്ടു പോയാല് അപകടം സംഭവിക്കും. അവിടെയാണ് വയനാട്ടില് നിന്നുള്ള പി.ജെ. ബിജു എന്ന ഡ്രൈവര് സിംപിളായി വണ്ടി പാര്‍ക്ക് ചെയ്തത്. ബിജുവിന്റെ പാരലല് പാര്‍ക്കിംഗ് സ്‌കില് ഇപ്പോള് ബ്രിട്ടനിലും വാര്‍ത്തയായിരിക്കുകയാണ് . ‘മാസ്റ്റര്‍ക്ലാസ്’ എന്നാണ് ബിജുവിന്റെ സാഹസിക പാര്‍ക്കിംഗിനെ ഡെയ്ലി മെയില് വിശേഷിപ്പിച്ചത്. കാറുകള്‍ക്ക് ഇടയില് പാരലല് പാര്‍ക്കിംഗ് പല ഡ്രൈവര്‍മാര്‍ക്കും ബുദ്ധിമുട്ടായി തോന്നുമ്പോഴാണ് ഇന്ത്യയിലെ ഈ ഡ്രൈവര് അത്തരം പാര്‍ക്കിംഗ് അടുത്ത തലത്തിലേക്ക് എത്തിച്ചതെന്ന് ഡെയ്ലി മെയില് പറയുന്നു. രണ്ട് വശങ്ങളിലും തുറന്ന് കിടക്കുന്ന സ്ഥലത്തായിരുന്നു ബിജുവിന്റെ ഇന്നോവ പാര്‍ക്കിംഗ്.\nബിജു തന്റെ സുഹൃത്തിന്റെ ഇന്നോവയാണ് ഈ വിധം വീടിന് സമീപം പാര്‍ക്ക് ചെയ്തത്. ഭാര്യ പകര്‍ത്തിയ ദൃശ്യങ്ങള് ട്വിറ്ററില് എത്തിയതോടെ ബിജു സ്റ്റാറായി. എന്നാല് 41 അടി നീളമുള്ള ബസ് ഓടിക്കുന്ന ബിജുവിന് 15 അടി നീളമുള്ള ഇന്നോവ നിസാരം ആയിരുന്നെന്ന് ഡെയ്ലി മെയില് പറയുന്നു. കമ്പികള്‍ക്ക് ഇടയിലൂടെ പിന്നിലേക്ക് ഓടിച്ചാണ് സ്ലാബിന് മുകളില് ഇന്നോവ പാര്‍ക്ക് ചെയ്തത്. എറണാകുളം-കണ്ണൂര് റൂട്ടില് വര്‍ഷങ്ങളായി ബസ് ഓടിക്കുന്ന തനിക്ക് ഇന്നോവയുടെ നീളമൊരു പ്രശ്നമല്ലെന്ന് ബിജു മാധ്യമങ്ങളോട് പ്രതികരിച്ചിരുന്നു. വാഹനത്തിന്റെ അളവ് മനസ്സിലാക്കി ആത്മവിശ്വാസത്തോടെ പാര്‍ക്ക് ചെയ്യുകയെന്നത് മാത്രമാണ് ഇതിലെ ട്രിക്കെന്ന് അദ്ദേഹം പറയുന്നു. വീഡിയോ വൈറലായതോടെ വേറെ ചിലര് ഈ പാര്‍ക്കിങ് അനുകരിക്കാന് ശ്രമിച്ചെങ്കിലും പരാജയമായിരുന്നു ഫലം. എന്തായാലും ഇവിടെ കൂടുതല് പേര് വാഹനവുമായി പരീക്ഷണത്തിന് എത്താതിരിക്കാനായുള്ള ജാഗ്രതയിലാണ് അധികൃതര്. യുകെയിലൊക്കെ പാര്‍ക്കിംഗ് സ്പേസ് വലിയ വെല്ലുവിളിയായി മാറിക്കൊണ്ടിരിക്കുകയാണ്. അപ്പോഴാണ് ഇതുപോലെ ചുരുങ്ങിയ സ്‌പെയ്‌സിലുള്ള പാര്‍ക്കിങ് വിസ്മയമാകുന്നത്.\nBus driver Parallel parking masterclass\nകുമ്പസാര രഹസ്യം അധികൃതരെ അറിയിക്കണം; നിയമത്തിനെതിരേ സഭ രംഗത്ത്


കണ്ണൂരിനെ ഞെട്ടിച്ച 'ചാല ടാങ്കർ ദുരന്തം' - അന്ന് എന്താണ് ശരിക്കും നടന്നത്? •Tech Travel Eat\nലേഖനം എഴുതിയത് – വിമൽ കരിമ്പിൽ.\n2012 ഓഗസ്റ്റ് 27-നു രാത്രി 11 മണിയോടെ മംഗലാപുരത്ത് നിന്നും കോഴിക്കോടേക്ക് പാചക വാതകം കയറ്റി കൊണ്ടുപോകുന്ന ബുള്ളറ്റ് ടാങ്കർ ലോറി, കണ്ണൂർ കൂത്തുപറമ്പ് റോഡിലുള്ള ചാല സാധു ജംഗ്ഷനിൽ വെച്ച് ഡിവൈഡറിൽ തട്ടി മറിയുകയും പിന്നീട് പൊട്ടിത്തെറിക്കുകയുമാണുണ്ടായത്. ഉത്രാട നാളിലായിരുന്നു രാജ്യത്തെ നടുക്കിയ ദുരന്തം ഉണ്ടായത്. ബസിനെ മറികടക്കുന്നതിനിടെ മീഡിയനിൽ കയറുകയും അമിത വേഗതയിലായിരുന്ന (പറയപ്പെടുന്നു) ടാങ്കർ നിയന്ത്രണം വിട്ടു മറിയുകയായിരുന്നു. ഉത്രാട നാളും താരതമ്യേന തിരക്ക് കുറഞ്ഞ റോഡും തിരുവോണത്തലേന്നും ആയതിനാൽ തന്നെ അപകടത്തിൽപെട്ട ടാങ്കറിന്റെ രക്ഷയ്ക്ക് പെട്ടെന്ന് ആരും എത്തിയില്ല. ഡ്രൈവറെ ക്യാബിനിൽ നിന്ന് പുറത്തെത്തിക്കുമ്പോഴേക്കും സേഫ്റ്റി വാൾവ് വഴി ഗ്യാസ് ലീക്കായി തുടങ്ങിയിരുന്നു.\nഅപകടം മനസിലാക്കിയ ഡ്രൈവറുടെ നിർദ്ദേശപ്രകാരം അവിടെ ഉണ്ടായിരുന്നവർ നാട്ടുകാരെ അറിയിക്കുകയും തുടര്‍ന്ന് ഇലക്ട്രിസിറ്റി ബന്ധം വിച്ഛദിക്കുകയും ചെയ്തു. പിന്നീട് ഫയർ ഫോഴ്സ്, പോലീസ് തുടങ്ങിയവരെ അപകട വിവരം അറിയിച്ച് നാട്ടുകാരോട് സുരക്ഷിത സ്ഥലങ്ങളിലേക്ക് മാറാനുള്ള നിർദ്ദേശങ്ങൾ നൽകവേയാണ് ടാങ്കറിന് പെട്ടെന്ന് തീ പിടിച്ചത്. സ്ഥലത്തെത്തിയ ഫയർഫോഴ്സിനും പോലീസിനും സംഭവ സ്ഥലത്തേക്ക് ആളുകൾ പ്രവേശിക്കുന്നത് തടയുക അല്ലാതെ വേറൊന്നും പിന്നീട് ചെയ്യാനുണ്ടായിരുന്നില്ല. ലീക്ക് തടയാനുള്ള ശ്രമങ്ങൾ നടക്കണം എങ്കിൽ മംഗലാപുരത്ത് മാത്രമാണ് IOC ടെക്നിക്കൽ ടീം ഉള്ളത്. അവരെ ബന്ധപ്പെട്ട ശേഷം മൂന്ന് മണിക്കൂർ കൊണ്ട് എന്ന ധാരണയിൽ പ്രദേശത്തെ റോഡുകൾ ബ്ളോക്ക് ചെയ്ത് നിൽക്കവേ ടാങ്കറിനകത്തേക്ക് പടർന്ന തീ വഴി ടാങ്കർ പൊട്ടിത്തെറിച്ച് ഒരു അഗ്നി ഗോളുമായി രൂപാന്തരപ്പെട്ടു.\nഉഗ്ര സ്ഫോടനത്തിൽ ടാങ്കിന്റെ പാർട്സുകൾ ആകാശത്ത് കിലോമീറ്റർ താണ്ടി പതിച്ചു. അഗ്നി ഗോളം സമീപത്തെ വീടുകളെയും കടകളെയും വിഴുങ്ങി. ഉഗ്ര സ്ഫോടനം കേട്ട് പുറത്തിറങ്ങിയ പലരെയും അഗ്നി വിഴുങ്ങി. മിനിറ്റുകളോളം ആർക്കും പ്രവേശിക്കാനാവാത്ത വിധം ആ പ്രദേശം നിന്നു കത്തി. തീ അടങ്ങിയ ശേഷം അവിടെ രക്ഷാ പ്രവർത്തനത്തിന് എത്തിയവർക്ക് കാണാനായത് പൊള്ളലേറ്റ ശരീരങ്ങളും കത്തിക്കരിഞ്ഞ ജഢങ്ങളും ആയിരുന്നു. സത്യത്തിൽ ഒരു ശ്മശാന ഭൂമി ആയി മാറിയിരിന്നു ചാല. രക്ഷാ പ്രവർത്തനം നാട്ടുകാരുടെയും സിവിൽ ഡിഫന്‍സിന്റെയും മറ്റ് സന്നദ്ധ രാഷ്ട്രീയ സംഘടനകളുടെയും കൈ മയ്യ് മറന്ന ശ്രമ ഫലമായി പുലർച്ചെ വരെ നീണ്ടു. അഗ്നി ഒരു ആ നാടിനെ വിഴുങ്ങിയതിന്റെ യഥാര്‍ത്ഥ ചിത്രം ജനം അറിഞ്ഞത് പിറ്റേന്നാണ്.\nആ പ്രദേശത്തെ കിലോ മീറ്ററുകൾ പരിധിയിൽ എല്ലാം കരിഞ്ഞുണങ്ങിയിരിക്കുന്നു. പക്ഷി മൃഗാദികൾ എല്ലാം കരിഞ്ഞു വീണിരിക്കുന്നു. ഒരു പുതു നാമ്പു പോലും ശേഷിക്കാതെ ചാല കത്തിയെരിഞ്ഞു. പൊട്ടിയ സിലിണ്ടർ ടാങ്കിന്റെ ഒരു പകുതി ഭാഗം ചെന്ന് പതിച്ചത് ഒന്നര കിലോമീറ്റർ ദൂരെയായിരുന്നു. പോയി വീണ വഴിയിലെ നൂറോളം തെങ്ങുകളുടെ കണ്ട( മുകൾ ഭാഗം) മുറിച്ചു താഴെയിട്ട സിലിണ്ടർ വയലും വാഴത്തോപ്പെല്ലാം കത്തിച്ചാമ്പലാക്കിയാണ് പോയത്. ഒരു പക്ഷേ ആ തെങ്ങുകൾ ഇല്ലായിരുന്നു എങ്കിൽ സിലിണ്ടർ പതിച്ച സ്ഥലത്തിന് മീറ്ററുകൾക്കപ്പുറമാണ് IOC ഗ്യാസ് സംഭരണ ശാല. അതിനു പുറകിൽ ആയി ജനനിബിഢമായ നടാലിലോ ആയിരുന്നു പതിക്കുക എങ്കിൽ ദുരന്തത്തിന്റെ വ്യാപ്തി ഏറിയേനെ. സ്ത്രീകളും കുട്ടികളുമുൾപ്പെടെ 20 പേർ ദുരന്തത്തിൽ മരിച്ചു. അഞ്ചുവീടുകൾ പൂർണമായും കത്തിനശിച്ചു. മുപ്പതോളം വീടുകൾക്ക് കേടുപറ്റി. 60 ലേറെ പേർക്ക് പരിക്കേറ്റു. കാർഷികവിളകൾ കത്തിക്കരിയുകയും വളർത്തുമൃഗങ്ങൾ കൊല്ലപ്പെടുകയും ചെയ്തു. ദുരന്തത്തിൽ മൂന്ന് കുടുംബങ്ങൾ നാമാവശേഷമായി. ഉറ്റവരുടെ മൃതദേഹങ്ങൾ കാണാനോ ഏറ്റെടുക്കാനോ ആരുമില്ലാത്ത വീടുകൾ. ഓരോ ദിവസവും കേട്ടത് ഓരോ മരണ വാര്‍ത്തകൾ.\nമരിച്ചവർക്കും പരിക്കേറ്റവർക്കും സാമ്പത്തിക സഹായം അന്നത്തെ ഉമ്മൻചാണ്ടി സർക്കാർ അനുവദിച്ചു. ചാല ദുരന്തത്തിൽ ഡ്രൈവർ സേലം സ്വദേശി കണ്ണയ്യക്കെതിരെ മനപൂർവമല്ലാത്ത നരഹത്യക്ക് പോലീസ് കേസെടുത്തു. ദുരന്തവുമായി ബന്ധപ്പെട്ട് ലോറി ഉടമയെ അറസ്‌റ്റ് ചെയ്തു. നാമക്കല് സ്വദേശി ദൊരൈരാജനായിരുന്നു ടാങ്കര് ഉടമ. മനപ്പൂര്‍വമല്ലാത്ത നരഹത്യ(304), അശ്രദ്ധമൂലമുള്ള നരഹത്യ (304 എ) എന്നീ വകുപ്പുകള് ചുമത്തി. ദൊരൈരാജിന്റെ ഉടമസ്‌ഥതയിലുള്ള ടാങ്കര് ലോറി ഐഒസി വാടകയ്‌ക്ക് എടുത്തതായിരുന്നു. പാചകവാതകം വിതരണം ചെയ്യുന്ന ടാങ്കറുകളില് ഡ്രൈവര്‍മാര് ഉള്‍പ്പെടെ നാലു ജീവനക്കാര് വേണമെന്ന വ്യവസ്‌ഥ ഉടമ ലംഘിച്ചുവെന്ന് പോലീസ് കണ്ടെത്തി. അപകടം നടന്ന ടാങ്കര് കണ്ണയ്യന് എന്ന ഡ്രൈവര് മാത്രമാണ് ഉണ്ടായിരുന്നത്. ഉടമയുടെ ഭാഗത്തുനിന്നുള്ള ഗുരുതരമായ വീഴ്‌ച ചൂണ്ടിക്കാണിച്ചായിരുന്നു കേസ്. അപകടത്തില്‍പ്പെട്ട ടാങ്കര് 1999ല് റജിസ്റ്റര് ചെയ്തതാണ്. ഇത്രയും കാലപ്പഴക്കമുള്ള വാഹനം പാചക വാതകം കൊണ്ടുപോകാന് ഉപയോഗിക്കരുതെന്നും വ്യവസ്ഥയുണ്ട്. ഈ വാഹനത്തിന് അനുമതി നല്‍കിയ ഐ ഒ സിക്കെതിരെയും കേസെടുത്തു.\nഗ്യാസ് ടാങ്കര് അപകടത്തില് ക്രൈംബ്രാഞ്ച് കുറ്റപത്രം തയ്യാറാക്കി സമർപ്പിച്ചപ്പോൾ ടാങ്കര് ഡ്രൈവര് കണ്ണയ്യനും ലോറി ഉടമയും മാത്രമാണ് പ്രതിപട്ടികയില് വന്നത്. ഇന്ത്യന് ഓയില് കോര്‍പറേഷനെ പ്രതിപട്ടികയില് ചേര്‍ത്തില്ല. സംഭവത്തില് ഡ്രൈവര്‍ക്കെതിരെ മനപൂര്‍വ്വമല്ലാത്ത നരഹത്യാകുറ്റമാണ് ചുമത്തിയത്. സ്‌ഫോടന സാധ്യതയുളള വസ്‌തുക്കള് വഹിച്ചുകൊണ്ട് പോകുന്ന വാഹനത്തില് രണ്ട് ഡ്രൈവര്‍മാരെ നിയോഗിക്കണമെന്ന മോട്ടോര് വാഹന നിയമം ലംഘിച്ചതു മാത്രമാണ് ഉടമയ്‌ക്കെതിരെയുളള കുറ്റം. അപകടം നടക്കുന്ന സമയത്ത് ഒരു ഡ്രൈവര് മാത്രമാണ് വാഹനത്തില് ഉണ്ടായിരുന്നത്. ഡ്രൈവര്‍ക്ക് സ്‌ഫോടന സാധ്യതയുളള വസ്‌തുക്കള് വഹിക്കുന്ന വാഹനം ഓടിച്ചുള്ള പരിചയം ഉണ്ടായിരിക്കണം. സ്‌ഫോടക വസ്‌തുക്കള് വഹിക്കാനുളള ശേഷിയും സുരക്ഷയും വാഹനത്തിന് ഉണ്ടായിരിക്കണം തുടങ്ങിയ കാര്യങ്ങളെല്ലാം പാലിക്കപ്പെട്ടിരുന്നതായി അന്വോഷണത്തിൽ കണ്ടെത്തി. ഗേറ്റ് കടന്നുകഴിഞ്ഞാലുള്ള പിഴവുകള്‍ക്ക് കമ്പനി ഉത്തരവാദി ആയിരിക്കുകയില്ലെന്നും കരാറില് പറയുന്നുണ്ട്.\nഅതി ജീവനത്തിന്റെ വഴിയിലൂടെ ചാല ഇന്ന് ഏറെ മാറിയിരിക്കുന്നു. പ്രത്യക്ഷത്തിൽ ദുരന്തത്തിന്റെ ഒരു ശേഷിപ്പും ഇന്ന് ചാലയിലില്ല. പക്ഷേ ചാലയിലൂടെ കടന്നു പോവുന്ന ഏതൊരാളും ഇന്നും ആ ദുരന്തത്തെ ഓർക്കും. ദുരന്തത്തിനു ശേഷം ടാങ്കറുകൾ ക്ക് ശക്തമായ മാർഗ്ഗ നിർദ്ദേശങ്ങളും പോലീസ് ചെക്കിംഗ് അഞ്ചാറു മാസം തകൃതിയായി നടന്നു. പിന്നീട് എല്ലാം പഴയ പോലെ. അതിനു ശേഷം പരിയാരം , തളിപ്പറമ്പ് , കല്ല്യാശ്ശേരി , വളപട്ടണം , വലിയന്നൂർ , അഞ്ചരക്കണ്ടി തുടങ്ങിയ സ്ഥലങ്ങളിൽ ചെറുതും വലുതുമായ ടാങ്കര് അപകടങ്ങൾ നടന്നു. ചാല ദുരന്തത്തിന് മുമ്പ് കരുനാഗപ്പള്ളിയിലും അതിനു ശേഷം കേരളത്തിലെ വിവിധ ഭാഗങ്ങളിലും ടാങ്കര് അപകടങ്ങൾ ഉണ്ടായി.\nകല്യാശേരിയിൽ ഗ്യാസ് ടാങ്കർ അപകടത്തിൽപ്പെട്ട് മറിഞ്ഞതിനെത്തുടർന്ന് മണിക്കൂറുകളോളം വാതകം നിന്ന് കത്തി. പുലർച്ചെ നാലുമണിയോടെ അപകടം സംഭവിക്കുമ്പോൾ നാട്ടുകാർ സുഖസുഷുപ്തിയിലായിരുന്നു. പൊലീസും ഫയർഫോഴ്സുകാരും നാട്ടുകാരും ചേർന്ന് അപകടസ്ഥലത്തിനടുത്തുള്ള താമസക്കാരെ മുഴുവൻ ദ്രുതഗതിയിൽ ഒഴിപ്പിച്ചു. ടാങ്കർ പൊട്ടിത്തെറിക്കാതിരിക്കാനാവശ്യമായ മുൻകരുതൽ നടപടികളും കൈക്കൊണ്ടു. മണിക്കൂറുകളോളം ഗ്യാസ് കത്തി നിന്നു. ഒന്നും രണ്ടുമല്ല പതിനെട്ട് ടൺ പാചകവാതകമാണ് മറിഞ്ഞ ടാങ്കറിൽ ഉണ്ടായിരുന്നത്. ചാലയിലുണ്ടായത് പതിനാറും . കല്ല്യാശ്ശേരി മറ്റൊരു ചാലയിൽ കലാശിക്കുമായിരുന്നത് ജനങ്ങളുടെ ശക്തമായ ഇടപെടലും (ദുരന്തമുഖത്തെ ആസ്വാദകരായ ഫേസ്ബുക്ക് കേമറകളെ കണ്ടം വഴിയാണ് ഓടിച്ചു വിട്ടത്) ടാങ്കറിന് മുകളിൽ വെള്ളമൊഴിച്ച് തണുപ്പിച്ച് ഫയർ ഫോഴ്സ് നടത്തിയ മണിക്കൂറുകള് നീണ്ട പരിശ്രമങ്ങളും അന്ന് രക്ഷകരായി.\nസംസ്ഥാനത്തെ തിരക്കേറിയ റോഡുകൾ ഗ്യാസ് ടാങ്കറുകൾക്ക് ഒട്ടും അനുയോജ്യമല്ലാത്തതിനാൽ കഴിവതും ട്രെയിൻ മാർഗമോ ജലമാർഗമോ കൊണ്ടുപോകാൻ നടപടിയെടുക്കണമെന്ന് വ്യാപകമായി അന്ന് അഭിപ്രായമുയർന്നതാണ്. എന്നാൽ ഏത് ദുരന്തത്തിന്റെയും ഓർമ്മകൾ അധികനാൾ മനസിൽ നിൽക്കുകയില്ലെന്ന് അറിയാവുന്ന ഭരണാധികാരികൾ ഇത്തരത്തിലുള്ള സുരക്ഷാനിർദ്ദേശങ്ങൾ പതിവുപോലെ പുച്ഛിച്ചുതള്ളുകയാണ് ചെയ്യാറുള്ളത്. പട്ടാപ്പകൽപോലും സംസ്ഥാനത്തെവിടെയും വാതകം നിറച്ച ബുള്ളറ്റ് ടാങ്കറുകൾ ചീറിപ്പാഞ്ഞു പോകുന്നത് കാണാം. ഇരുചക്രവാഹനം ഓടിക്കുന്നവന്റെ തലയിൽ ഹെൽമറ്റ് ഉണ്ടോ എന്ന് നോക്കാൻ കവലകൾ തോറും കാവൽ നിൽക്കുന്ന പൊലീസുകാരുടെയും മോട്ടോർ വാഹന വകുപ്പിലെ മറ്റു ശിങ്കങ്ങളുടെയും മുന്നിലൂടെയാണ് ഇന്നും ഈ വാതകബോംബുകൾ എല്ലാ സുരക്ഷാവ്യവസ്ഥകളും ലംഘിച്ച് ഓടിക്കൊണ്ടിരിക്കുന്നത്.


ഖത്തര് അമീര് കൊവിഡ് വാക്‌സിന്റെ ആദ്യ ഡോസ് സ്വീകരിച്ചു | Qatar Amir received Covid-19 vaccine\nഖത്തര് അമീര് കൊവിഡ് വാക്‌സിന്റെ ആദ്യ ഡോസ് സ്വീകരിച്ചു\nDoha, First Published Dec 30, 2020, 9:23 PM IST\nഡിസംബര് 23നാണ് രാജ്യത്ത് വാക്‌സിനേഷന് ക്യാമ്പയിനിന്റെ ആദ്യ ഘട്ടം ആരംഭിച്ചത്. ഏഴ് പ്രാഥമിക ആരോഗ്യ കേന്ദ്രങ്ങളിലൂടെയുള്ള വാക്‌സിനേഷന്റെ ഈ ഘട്ടം 2021 ജനുവരി 31 വരെയാണുള്ളത്.\nദോഹ: ഖത്തര് അമീര് ശൈഖ് തമീം ബിന് ഹമദ് ആല്‍ഥാനി കൊവിഡ് 19 വാക്‌സിന്റെ ആദ്യ ഡോസ് സ്വീകരിച്ചു. ഫൈസര്-ബയോടെക് കൊവിഡ് വാക്‌സിന്റെ ആദ്യ ഡോസ് സ്വീകരിച്ച വിവരം ചിത്രമുള്‍പ്പെടെ ഇന്‍സ്റ്റാഗ്രാം അക്കൗണ്ട് വഴിയാണ് അമീര് അറിയിച്ചത്. കൊവിഡ് വാക്‌സിന് സ്വീകരിച്ചെന്നും കൊവിഡ് മഹാമാരിയില് നിന്ന് എല്ലാവര്‍ക്കും സുരക്ഷയും സംരക്ഷണവും ലഭിക്കട്ടെയെന്ന് ആശംസിക്കുന്നതായും അമീര് ഇന്‍സ്റ്റാഗ്രാമില് കുറിച്ചു.\nഡിസംബര് 23നാണ് രാജ്യത്ത് വാക്‌സിനേഷന് ക്യാമ്പയിനിന്റെ ആദ്യ ഘട്ടം ആരംഭിച്ചത്. ഏഴ് പ്രാഥമിക ആരോഗ്യ കേന്ദ്രങ്ങളിലൂടെയുള്ള വാക്‌സിനേഷന്റെ ഈ ഘട്ടം 2021 ജനുവരി 31 വരെയാണുള്ളത്. 70 വയസ്സിന് മുകളില് പ്രായമുള്ളവര്, ഗുരുതര രോഗങ്ങളുള്ളവര്,മുന്‍നിര ആരോഗ്യ പ്രവര്‍ത്തകര് എന്നിവര്‍ക്കാണ് ആദ്യ ഘട്ടത്തില് വാക്‌സിന് ലഭ്യമാക്കുക.\nLast Updated Dec 30, 2020, 9:25 PM IST\nQatar Amir received covid vaccine\nഖത്തര് അമീര് കൊവിഡ് വാക്സിന് സ്വീകരിച്ചു\nകുതിരാനടക്കമുള്ള പദ്ധതികളിലെ പ്രശ്നങ്ങൾ പരിഹരിക്കാൻ മുഖ്യമന്ത്രിയെ ദില്ലിക്ക് ക്ഷണിച്ച് ഗഡ്കരി


ELEPHANT CALVES | കുട്ടിക്കൊമ്പന്മാരുടെ പോരിനിടയില് കയറുന്ന അച്ഛനും അമ്മയും! - Malayalivartha.com Widgets Magazine\nകുട്ടിക്കൊമ്പന്മാരുടെ പോരിനിടയില് കയറുന്ന അച്ഛനും അമ്മയും!\n03 MARCH 2020 06:17 PM IST\nമുതിര്‍ന്ന ആനകള്, കുറുമ്പ് കൂടി തമ്മിലടിക്കുന്ന കുട്ടിയാനകളെ പിടിച്ചു മാറ്റാന് പാടുപെടുന്നതിന്റെ ദൃശ്യങ്ങള് വൈറലാകുന്നു.\nശരിക്ക് നിലത്ത് നില്‍ക്കുവാന് പോലും പറ്റാത്ത കുട്ടിക്കുറുമ്പന്മാരാണ് വാശിയോടെ ഏറ്റുമുട്ടിയത്.\nതെന്നി നിലത്ത് വീണിട്ടും വാശിക്ക് യാതൊരു കുറവുമില്ലായിരുന്നു. അവസാനം അച്ഛനും അമ്മയും വന്നാണ് ഇരുവരെയും പിടിച്ചു മാറ്റിയത്.\nഎങ്കിലും പോരില് നിന്നും പിന്മാറാന് ഇരുവരും ഒരുക്കമല്ലായിരുന്നു. ഏറെ രസകരമായ ദൃശ്യങ്ങള് വൈറലായി മാറിയിരിക്കുകയാണ്.\nഉത്രവധത്തിന് ദൃക്സാക്ഷികളില്ല; പൊലീസിന് പ്രതി കൊടുക്കുന്ന മൊഴി കോടതിയില് സ്വീകാര്യവുമല്ല; ഉത്രയുടെ വധത്തില് സൂരജിന് ശിക്ഷ കിട്ടാന് സാധ്യത വളരെ കുറവാണ് (5 minutes ago)\nഅശ്ലീല ചിത്രത്തോടൊപ്പം മുഖ്യമന്ത്രി ; മുസ്ലീം ലീഗ് പ്രവര്‍ത്തകനെതിരെ താമരശേരി പൊലീസ് കേസെടുത്തു (39 minutes ago)\nഇത്രയും ആയിട്ടും പാഠം പഠിക്കാത്തവര് ഇപ്പോഴും... ആംബുലന്‍സ് തകര്‍ത്ത് കോവിഡ് നിരീക്ഷണത്തിലുള്ള യുവാവ് (47 minutes ago)


എല്ലാം അറിഞ്ഞ് കൊണ്ടായിരുന്നു ഷോയിൽ പോയത്, ഇന്ന് മുതൽ അത് തുടങ്ങും! പുറത്തിറങ്ങിയതിന് പിന്നാലെ സജിന- ഫിറോസിന്റെ ആദ്യ പ്രതികരണം - metromatinee.com Lifestyle Entertainment & Sports\nബിഗ് ബോസ് മലയാളം സീസൺ3യിൽ വൈൽഡ് കാർഡ് എൻട്രി വഴി എത്തിയ മത്സരാർത്ഥികൾ ആയിരുന്നു ഫിറോസ്- സജിന. രണ്ടു വ്യക്തികൾ ആയിരുന്നു എങ്കിലും ഒറ്റ ഗെയിമർ ആയിട്ടാണ് ഇരുവരും മത്സരിച്ചത്. മികച്ച രീതിയിലുള്ള മത്‌സരം ആണ് ഇരുവരും കാഴ്ചവച്ചത്.\nഎന്നാൽ കഴിഞ്ഞ ദിവസം ഇരുവരെയും ഷോയിൽ നിന്ന് പുറത്താക്കിയിരിക്കുകയാണ്. ഷോയില് മോഹന്‍ലാല് നേരിട്ട് എത്തിയാണ് സജ്ന – ഫിറോസ് ദമ്പതിമാരെ പുറത്താക്കിയത്.\nസ്ത്രീകള് അടക്കമുള്ള മത്സരാര്‍ത്ഥികളെ അധിക്ഷേപിക്കുകയും ബിഗ് ബോസ് നിയമങ്ങള്‍ക്ക് എതിരായി പ്രവര്‍ത്തിക്കുകയും ചെയ്തതു കൊണ്ടാണ് ഇരുവരെയും പുറത്താക്കിയത്.\nകഴിഞ്ഞ ദിവസങ്ങളില് രമ്യ, സൂര്യ എന്നിവര്‍ക്കെതിരായി സജ്ന-ഫിറോസ് ദമ്പതിമാര് അധിക്ഷേപകരമായി സംസാരിച്ചിരുന്നു. പുറത്തെ കാര്യങ്ങള് പരാമര്‍ശിക്കുക എന്നത് നിയമലംഘനമാണ്. സ്ത്രീകള്‍ക്കെതിരായ മോശമായ പരാമര്‍ശങ്ങള്, സ്ത്രീകള് എന്നല്ല ഒപ്പമുള്ള ആര്‍ക്കെതിരെയുമുള്ളതും തെറ്റായ കാര്യമാണെന്ന് മോഹന്‍ലാല് വ്യക്തമാക്കുകയായിരുന്നു .\nഇപ്പോൾ ഇതാ ബിഗ് ബോസ് വീടിനുള്ളിൽ നിന്നും പുറത്തിറങ്ങിയ ശേഷം ഫിറോസ് സജിനയുടെ പ്രതികരണം ആണ് ഇപ്പോൾ വൈറൽ ആകുന്നത്.\n‘ഇവിടെ നിന്നും അകത്തോട്ട് പോയത് പുലികൾ ഉണ്ടെന്നു വച്ചിട്ടാണ്. എന്റെ മനസ്സിൽ മാൻകുട്ടികളെപ്പോലെ പോകണം എന്നായിരുന്നു. എന്നാൽ അവിടെ ചെന്നപ്പോൾ പുലികൾ ഒക്കെ തന്നെ ആയിരുന്നു. പക്ഷെ ഒന്നിനും പല്ലും നഖവുമില്ല. അവിടെയും ഇവിടെയും ഒക്കെ കിടന്നുറങ്ങുന്ന കുറെ പുലികൾ.\nഅവിടെ ഞാൻ മോർണിംഗ് ടാസ്ക്കിൽ പറഞ്ഞതുപോലെ ഒരു ഉറുമ്പായി നിന്നാൽ മതി. ഒരു മാൻ കുട്ടിപോലും ആയി അവിടെ നിക്കേണ്ടതില്ല. ഞങ്ങൾ അവിടെ അങ്ങനെ തന്നെ ആയിരുന്നു. ഒരു പവർ ഉള്ള എതിരാളി ഞങ്ങൾക്ക് ഇല്ലായിരുന്നു. 12 പേരോ അല്ലെങ്കിൽ പതിമൂന്നുപേരോ ചേർന്നിട്ട് വരികയായിരുന്നു. അവർ കൂട്ടത്തോടെ വന്നു. ഞങ്ങൾ ഔട്ട് ആയ ഇന്നുമുതൽ അവർ സന്തോഷിച്ചു തുടങ്ങും. അവരുടെ യഥാർത്ഥ സന്തോഷം ഇപ്പോൾ തുടങ്ങി കാണും. കാരണം ഇനി അവർക്ക് എതിരാളികൾ ഇല്ല. ആര് ആരൊക്കെയാണ് ഫേക്ക് എന്ന് ഞാൻ ഇന്നലെകളിൽ പറഞ്ഞത് നാളെ ജനം തിരിച്ചറിയുമെന്നാണ് ഫിറോസ് പറയുന്നത്\nമികച്ച മത്സരാർത്ഥിയായി കളിച്ചു മുന്നേറവേ എവിടെയോ ഉണ്ടായ താളപ്പിഴയാണ് ഇവരെ പുറത്തേക്കെത്തിച്ചതെന്ന് മോഹൻലാലും വ്യക്തമാക്കി. മത്സരാർത്ഥികൾക്കെല്ലാം മധുരം നൽകിയാണ് സജിന വീടിൻ്റെ പടിയിറങ്ങിയത്. അതേസമയം മത്സരാർത്ഥികൾക്കൊപ്പം ചേർന്ന് നിന്ന് ഫോട്ടോ പകർത്താൻ ഫിറോസ് കൂട്ടാക്കിയില്ല. മറ്റു മത്സരാർത്ഥികൾ ഒരുപാട് നിർബന്ധിച്ചെങ്കിലും അത് പുറത്ത് ചെന്ന ശേഷമാകാമെന്നായിരുന്നു ഫിറോസിൻ്റെ വാദം. എല്ലാവരും റിയലായി നിൽക്കൂ എന്ന നിർദ്ദേശം മോഹൻലാലിൻ്റെ പക്കലെത്തിയ ശേഷം ഫിറോസ് മറ്റു മത്സരാർത്ഥികളോടായി പറഞ്ഞപ്പോൾ സജിന എല്ലാവർക്കും വിജയാശംസ നേരുകയായിരുന്നു.\nകഴിഞ്ഞ 21 വർഷമായി കലാജീവിതത്തിൽ സജീവം ആണ് ഫിറോസ്. ക്യാമറക്ക് മുൻപിലും പിന്നിലും പ്രവർത്തിച്ച ഫിറോസ് പ്രേക്ഷകർക്ക് സുപരിചിതൻ ആണ്. ഏഷ്യാനെറ്റിൽ കൂടി ആയിരുന്നു ഫിറോസിന്റെ തുടക്കം. ഏഷ്യാനറ്റ് പ്ലസ്സിന്റെ തുടക്കത്തിൽ ഡേഞ്ചറസ് ബോയ്സ് അവതരിപ്പിച്ചുകൊണ്ടാണ് ഫിറോസ് മിനി സ്‌ക്രീൻ പ്രേക്ഷകരെ കയ്യിൽ എടുത്തത്.\nഫിറോസിന്റെ ഓരോ തെറ്റുകളും ചൂണ്ടിക്കാട്ടി വനിതാ മത്സരാര്‍ഥികള്!\nവലിയ പ്രതിബന്ധങ്ങളെ മറികടന്നാണ് കൈലാഷ് ഈ നിലയില് മലയാളസിനിമയില് നില്‍ക്കുന്നത്. നടനെന്നതിനൊപ്പം സ്നേഹവും കരുതലുമുള്ള ഒരു മനസിനുടമയാണ് നീ…


മൂന്ന് പേരല്ല, ഇതുവരെ 10 യുവതികൾ ശബരിമല ദർശനം നടത്തിയതായി പോലീസ്; കയറിയ തീയതി സഹിതം സുപ്രീം കോടതിയിൽ റിപ്പോർട്ട് നൽകും |\nശബരിമലയിൽ ബിന്ദു, കനകദുർഗ, ശശികല എന്നീ യുവതികൾക്ക് പുറമെ ഇതുവരെ7പേർ കൂടി ദർശനം നടത്തിയതായി പോലീസ്. സുപ്രീം കോടതി വിധിക്ക് ശേഷം പത്ത് യുവതികളാണ് ശബരിമലയിൽ ദർശനം നടത്തിയത്. വിദേശത്ത് നിന്നെത്തിയ യുവതികൾ സഹിതമാണിത്\nമലേഷ്യ, ശ്രീലങ്ക എന്നീ രാജ്യങ്ങളിൽ നിന്നുള്ള നാല് യുവതികളാണ് ദർശനം നടത്തിയിരിക്കുന്നത്. പത്ത് പേരിൽ മറ്റ് മൂന്ന് പേരുടെ വിശദാംശങ്ങൾ പോലീസ് പുറത്തുവിട്ടിട്ടില്ല. യുവതികൾ ആരൊക്കെ എന്നതും ഇവർ കയറിയ തീയതിയും സഹിതം സുപ്രീം കോടതിയിൽ റിപ്പോർട്ട് സമർപ്പിക്കാനാണ് പോലീസിന്റെ നീക്കം.\nയുവതികൾ മല കയറിയ വിവരം രഹസ്യമായി സൂക്ഷിക്കാനായിരുന്നു തീരുമാനം. സർക്കാരിനും ഉന്നത പോലീസുദ്യോഗസ്ഥർക്കും മാത്രമേ ഇതുസംബന്ധിച്ച അറിവുണ്ടായിരുന്നുള്ളു. ബിന്ദുവും കനകദുർഗയുമാണ് ശബരിമലയിൽ പ്രവേശിച്ച ആദ്യ യുവതികൾ എന്നായിരുന്നു ഇതുവരെയുണ്ടായിരുന്ന ധാരണ. എന്നാൽ ഇവർക്ക് മുമ്പും യുവതികൾ കയറിയിട്ടുണ്ടെന്നാണ് പോലീസ് പറയുന്നത്.\n← ശ്രീലങ്കൻ യുവതിയുടെ ശബരിമല ദർശനം; ശുദ്ധിക്രിയ നടത്തുന്നില്ലെന്ന് തന്ത്രി\nഒരു സഹോദരി കയറിയപ്പോൾ ശുദ്ധികലശം നടത്തിയ തന്ത്രി മനുഷ്യനാണോ; രൂക്ഷ വിമർശനവുമായി മന്ത്രി സുധാകരൻ →


മാതാവ് 14 തവണ കുത്തി കുഴിച്ചിട്ടിട്ടും മരിക്കാതിരുന്ന അത്ഭുതക്കുട്ടിയെ സ്വീഡിഷ് ദമ്പതികള് ദത്തെടുത്തു\n30 May, 2018 at 09:44 AM\nരക്ഷപ്പെട്ടശേഷം പ്രാദേശിക അനാഥാലയത്തിലെത്തിച്ച കുഞ്ഞിനെ പിന്നീട് സ്വീഡനില് നിന്നുള്ള ദമ്പതികള് ദത്തെടുത്തു\nസ്വന്തം അമ്മ 14 തവണ കത്തികൊണ്ട് കുത്തിയശേഷം ജീവനോടെ കുഴിച്ചിട്ട നവജാത ശിശുവിനെ ജീവനോടെ കണ്ടെത്തി. രക്ഷപ്പെട്ടശേഷം പ്രാദേശിക അനാഥാലയത്തിലെത്തിച്ച കുഞ്ഞിനെ പിന്നീട് സ്വീഡനില് നിന്നുള്ള ദമ്പതികള് ദത്തെടുത്തു. തായ്‌ലന്റില് നിന്നാണ് ഈ അത്ഭുതക്കുട്ടിയുടെ ജീവിതകഥ.\nഇപ്പോള് ഏഴ്മാസം പ്രായമായ ആണ് കുഞ്ഞാണ് മരണമുഖത്തുനിന്നും ജീവിതം തിരിച്ചുപിടിച്ചത്. ഐഡിന് എന്ന് വിളിക്കുന്ന കുട്ടിയെ കുത്തിയ ശേഷം 20 സെന്റീമീറ്ററോളം ആഴത്തില് കുഴിച്ചിടുകയും ചെയ്തിരുന്നു. കഴിഞ്ഞ ഫെബ്രുവരിയില് തായ്‌ലന്റിലെ ഖോന് കേന് പ്രവിശ്യയില് നിന്നാണ് സംഭവം റിപ്പോര്‍ട്ടുചെയ്തിരിക്കുന്നത്. ഈ കുഞ്ഞ് ജനിച്ച് വൈകാതെയായിരുന്നു കത്തികൊണ്ട് കുത്തി മരിച്ചെന്നു കരുതി കുഴിച്ചിട്ടത്.\nകുട്ടിയെ കുഴിച്ചിട്ടപ്രദേശത്തുകൂടെ കാലികളെ മേച്ചുവന്ന നാട്ടുകാരിയാണ് മണ്ണിന് മുകളില് ഒരു കുഞ്ഞികാല് കണ്ട് ഐഡിനെ പുറത്തെടുത്തത്. കാലിയെ മേച്ചുവന്ന 53കാരിയായ കാച്ചിട്ട് ക്രോങ്യട്ട് കൈകൊണ്ട് മണ്ണുമാറ്റിയാണ് കുട്ടിയെ പുറത്തെടുത്തത്. ഉടന് തന്നെ ആശുപത്രിയിലെത്തിച്ച കുഞ്ഞിന്റെ ശരീരത്തില് നടത്തിയ വിശദ പരിശോധനയിലാണ് 14 തവണ കുത്തേറ്റ വിവരം അറിയുന്നത്. മണ്ണില് കുഴിച്ചിട്ടപ്പോള് മണ്ണ് ശരീരത്തോട് ചേര്‍ന്ന് മണ്ണ് കിടന്നതുകൊണ്ടാണ് അധികം രക്തം വാര്‍ന്നുപോകാതെ ഐഡിന് രക്ഷപ്പെട്ടതെന്നാണ് ഡോക്ടര്‍മാരുടെ വിശദീകരണം.\nആഴ്ച്ചകള് നീണ്ട ചികിത്സക്കൊടുവില് ആരോഗ്യം വീണ്ടെടുത്ത ഐഡിനെ സമീപത്തെ അനാഥാലയത്തിലേക്ക് മാറ്റി. ഐഡിന്റെ 42കാരിയായ അമ്മയാണ് ഈ ക്രൂരകൃത്യം ചെയ്തതെന്നാണ് തായ്‌ലന്റ് പൊലീസിന്റെ കണ്ടെത്തല്. കുഞ്ഞിനെ കുഴിച്ചിട്ട പ്രദേശത്തെ സ്‌കൂട്ടറിന്റെ ചക്രത്തിന്റെ പാടുകളും കാല്‍പാടുകളുമാണ് ഐഡിന്റെ അമ്മയിലേക്ക് പൊലീസിനെ എത്തിച്ചത്. ഇവര്‍ക്കെതിരെ കൊലപാതകശ്രമത്തിനും സ്വന്തം കുഞ്ഞിനെ ഉപേക്ഷിച്ചതിനും കേസെടുത്തിട്ടുണ്ട്.


ഇനി അവനുണ്ടാകും എനിക്കൊപ്പം… എന്നെ മനസിലാക്കി…എനിക്ക് കൂട്ടായി…എന്റെ നല്ലപാതിയായി!! ജീവിതത്തിലേയ്ക്ക് കൈപിടിച്ച് ട്രാന്‍സ് നവദമ്ബതികള് - metromatinee.com Lifestyle Entertainment & Sports\nകേരളത്തിലെ ആദ്യ ട്രാന്‍സ്‍ജെന്‍ഡര് ദമ്പതികളായിരുന്നു തിരുവനന്തപുരം സ്വദേശികളായ സൂര്യയും ഇഷാന് കെ.ഷാനും. കുടുംബങ്ങളുടെ പൂര്‍ണ്ണ സമ്മതത്തോടെ നടത്തിയ വിവാഹം ‘ട്രാൻസ് കൂട്ടായിമയിലെ അംഗങ്ങൾ ആഘോഷമാക്കിയിരുന്നു. തിരുവനന്തപുരം മന്നം മെമ്മോറിയൽ ഹാളിൽ സ്‌പെഷ്യല് മാര്യേജ് ആക്റ്റ് പ്രകാരമായിരുന്നു ഇരുവരുടെയും വിവാഹം. ഇപ്പോഴിതാ അവർക്ക് പിന്നാലെ ജീവിതത്തിലേയ്ക്ക് കൈപിടിച്ചിരിക്കുകയാണ് തൃപ്തിയും ഹൃതിക്കും. കേരളത്തിലെ രണ്ടാമത്തെ ട്രാന്‍സ്‌ജെന്‍ഡര് ദമ്ബതികളാണ് ഇവര്. ‘ഈ ലോകത്ത് എല്ലാം തികഞ്ഞ എത്ര പേരുണ്ട്? ദൈവം എന്തെങ്കിലും പരിമിതികള് ഉള്ള ആരെങ്കിലുമൊക്കെ കാണില്ലേ.\nഅതു കൊണ്ട് എന്റെ കുറവിനെ അവനും അവന്റെ കുറവിനെ ഞാനും അങ്ങ് പൊരുത്തപ്പെട്ടു. ഇനി അവനുണ്ടാകും എനിക്കൊപ്പം… എന്നെ മനസിലാക്കി…എനിക്ക് കൂട്ടായി…എന്റെ നല്ലപാതിയായി’, തൃപ്തി പറയുന്നു. പുതുപ്പെണ്ണായി തൃപ്തിയും നവവരനായി ഹൃതിക്കും എത്തിയപ്പോള് പലരും അത്ഭുതത്തോടെ നോക്കി നിന്നു. മറ്റുള്ളവര് കൈയ്യടികളോടെ സ്വീകരിച്ചു. മറ്റ് ചിലരുടെ മനസും കണ്ണും നിറഞ്ഞു. രണ്ട് ഹൃദയങ്ങളുടെ കൂടിച്ചേരലാണിതെന്ന് ഒറ്റവാക്കില് തൃപ്തി പറയുന്നു. കൊച്ചിയിലെ ക്ഷേത്രത്തില് വെച്ചായിരുന്നു താലികെട്ട്, ശേഷം സ്വകാര്യ ഹോട്ടലില് വെച്ച് വിവാഹ സത്കാരവും നടന്നു. ‘കൊച്ചിയില് എന്റെ കരകൗശല വസ്തുക്കളുടെ പ്രദര്‍ശനം നടക്കുന്നതിനിടയിലാണ് ഹൃതിക്കിനെ പരിചയപ്പെടുന്നത്. പുള്ളിക്കാരനാണ് പ്രണയം ആദ്യം തുറന്നു പറഞ്ഞത്.\nസത്യം പറയാല്ലോ അന്നേരം പ്രണയം, വിവാഹം എന്നിങ്ങനെ ഒരു ഐഡിയയും മനസില് ഇല്ലായിരുന്നു. സ്‌നേഹത്തോടെ തന്നെ ആ പ്രണയാഭ്യാര്‍ത്ഥന വേണ്ടെന്നു വച്ചു. സംരംഭക എന്ന നിലയില് വേരുറപ്പിക്കുക എന്നതായിരുന്നു എന്റെ ലക്ഷ്യം. പക്ഷേ ഒരു കൂട്ടില്ലാതെ ബിസിനസ് മാത്രം തലയിലേറ്റി എത്രകാലം പോകും എന്ന ചിന്ത വന്നു. വീട്ടുകാരും സുഹൃത്തുക്കളുമെല്ലാം ഒത്തിരി നിര്‍ബന്ധിച്ചു. വിവാഹിതയാകാന് തീരുമാനിക്കുന്നത് അങ്ങനെയാണ്. ഒന്നും ആലോചിച്ചില്ല കണ്ണുംപൂട്ടി ഹൃതികിന്റെ പ്രണയം ഞാന് സ്വീകരിച്ചു’, തൃപ്തി പറയുന്നു. ‘ഈ നാട്ടില് അന്തസോടെ തന്നെ ജീവിക്കും. തങ്ങളെ അച്ഛനെന്നും അമ്മയെന്നും വിളിക്കാന് രണ്ട് കുട്ടികളെ ദത്തെടുക്കും’, ഉറച്ച നിലപാട് തൃപ്തി വ്യക്തമാക്കി. ട്രാൻസ് പുരുഷൻ, ട്രാൻസ് സ്ത്രീ എന്നീ തിരിച്ചറിയൽ രേഖ സമർപ്പിച്ച് സ്പെഷ്യൽ മാര്യേജ് ആക്ട് പ്രകാരം ആണ് വിവാഹം രജിസ്റ്റർ ചെയ്തത്. നിയമപരമായ വിവാഹം ഒരുമിക്കാന് കൊതിക്കുന്ന ട്രാന്‍സ്‍ജെന്‍ഡര് സുഹൃത്തുക്കള്‍ക്ക് പ്രചോദനമാകട്ടെയെന്നാണ് വരന്റെയും വധുവിന്റെയും ആശംസ.


ആത്മീയ സ്വാര്‍ത്ഥത: ബിഓടി റോഡിന്റെ സ്ഥലമെടുപ്പ് – നേരിടം\nPosted on ഏപ്രില് 2, 2010 മേയ് 18, 2018 by admin\nആദ്ധ്യാത്മിക വാദികള് ചെയ്യുന്ന പ്രവര്‍ത്തികള് അത്യന്തം അത്മീയത നിറഞ്ഞതാണല്ലോ. യഥാര്‍ത്ഥത്തില് അവര് സാധാരണക്കാര് ചെയ്യുന്ന അതേ പരിപാടികള് തന്നെയാണ് ചെയ്യുന്നത്. എന്നാല് ആ പ്രവര്‍ത്തികള് ആദ്ധ്യാത്മിക വാദികള് ചെയ്യുന്നതിനാല് അതിന് ഒരു ദിവ്യത്വം ഉണ്ട്. അത്തരത്തിലുള്ള ഒരു ആത്മീയ സ്വാര്‍ത്ഥത ചുവടെ കൊടുക്കുന്നു.\nബിഓടി റോഡിന് വേണ്ടി സ്ഥലമെടുപ്പ് ആലപ്പുഴ ജില്ലയില് തകൃതിയായി നടക്കുകയാണ്. ജനങ്ങള് ഇരുവശവും തിങ്ങിപ്പാര്‍ക്കുന്ന സ്ഥലമായതുകൊണ്ട് അവരുടെ ആരാധാനാലയങ്ങളും റോഡിനിരു വശവും ധാരാളമുണ്ട്. ചിലതിന് വളരെ പഴക്കവുമുണ്ട്. 450 വര്‍ഷത്തെ പഴക്കമുള്ളതാണ് ചേപ്പാട് ഓര്‍ത്തഡോക്സ് പള്ളി. രാമപുരം ദേവീ ക്ഷേത്രത്തിന് 400 വര്‍ഷത്തോളം പഴക്കമുണ്ട്. എന്നാല് റോഡുമുതലാളിയെ സംബന്ധിച്ചടത്തോളം ചരിത്ര പ്രാധാന്യമൊന്നും പണത്തിന്റെ മുന്നില് ഒന്നുമല്ല.\nNH47 ന് വശത്തുള്ള ധാരാളം ആരാധനാലായങ്ങളുള്ളതിനാല് അവരെ അനുനയിപ്പിക്കാന് ബിഓടി റോഡ് മുതലാളിക്ക് വേണ്ടി ആലപ്പുഴ ജില്ലാ കളക്റ്റര് യോഗം വിളിച്ചു കൂട്ടി.\nഓച്ചിറ മുസ്ലീം പള്ളിയുടെ ഖബറിസ്ഥാന് റോഡിന് വേണ്ടി സ്ഥലം കൊടുക്കേണ്ടി വരും. എന്നാല് അവര്‍ക്കത് സ്വീകാര്യമല്ല. 400 വര്‍ഷത്തോളം പഴക്കമുള്ള രാമപുരം ശാസ്താ ക്ഷേത്രം അവരുടെ സ്ഥലം വിട്ടുകൊടുക്കുന്നതില് എതിര്‍പ്പ് പ്രകടിപ്പിച്ചില്ല. നല്ല തുക കിട്ടിയാല് മതി അവര്‍ക്ക്. അതിന് കാരണം ഉണ്ട്. ആ അമ്പലം റോഡില് നിന്നും5കിലോമീറ്റര് ഉള്ളിലുള്ള പുല്ലുകുളങ്ങര ശാസ്താ ക്ഷേത്രത്തിന്റെ ശാഖയാണ്. ഈ ശാഖാ ക്ഷേത്രത്തില് ആരാധന നല്ലരീതിയില് നടക്കുന്നില്ല. വരുന്ന ജനങ്ങളും കുറവ്. എങ്കില് അത് വിറ്റ് കാശാക്കുകയാണ് മെച്ചമെന്ന് ആത്മീയ ഗുരുക്കള്‍ക്ക് തോന്നുന്നു. തെറ്റ് പറയാന് പറ്റില്ല. എല്ലാം പണത്തിലടിസ്ഥാനമാണല്ലോ. സ്വാമിയേ ശരണമയ്യപ്പ.\nആ അമ്പലത്തിനടുത്ത് തന്നെയാണ് രാമപുരം ദേവീ ക്ഷേത്രം. അവര്‍ക്കും സ്ഥലം പോകും. അവര് അതിനെതിരാണ്. ഹരിപ്പാട് ഖുദാ ട്രസ്റ്റിന്റെ ആശുപത്രിയും പള്ളിയും റോഡരുകിലാണ്. ആശുപത്രിയുടെ സ്ഥലം എടുക്കേണ്ട പകരം അവരുടെ പള്ളിയുടെ സ്ഥലം എടുത്തോളൂ എന്നാണ് അവരുടെ നിലപാട്. എത്ര ആദര്‍ശപരമായ നിലപാട്. പളളിയേക്കാള് ലാഭം ആശുപത്രിക്കായതുകൊണ്ടാണിതെന്ന് ദുഷ്ടബുദ്ധികള് ആണ് പ്രചരിപ്പിക്കുന്നത്. കാഞ്ഞൂരമ്പലത്തിന്റെ അമ്പലം സംരക്ഷിച്ചുകൊണ്ട് കാവ് വിട്ടുകൊടുക്കാന് അവര് തയ്യാറാണ്.\nമൊത്തത്തില് ധാരാളം ആരാധനാലയങ്ങള് സ്ഥലം വിട്ടുകൊടുക്കാന് തയ്യാറല്ല. കൂലംകഷമായ ചര്‍ച്ചകള് നടന്നു. അവസാനം കളക്റ്റര് ഒരു തീരുമാനം പറഞ്ഞു. സ്ഥലം നഷ്ടപ്പെടുന്നവര് അവരുടെ എതിര് ഭാഗത്തുനിന്ന് അത്രതന്നെ സ്ഥലം ഏറ്റെടുപ്പിക്കാന് അവസരം ഉണ്ടാക്കിയാല് അവരുടെ സ്ഥലം വിട്ടുകൊടുക്കും. അതായത്, ഒരു ആരാധാനാലത്തിന്റെ 10 സെന്റ് വസ്തു റോഡിനായി പോകുന്നതെങ്കില് റോഡിന്റെ എതിര്‍വശത്ത് അയല്‍ക്കാരന്റെ 10 സെന്റ് ഏറ്റെടുക്കാന് അയാള് സമ്മതിച്ചാല് ആരാധാനാലത്തിന്റെ വസ്തു ഒഴുവായിക്കിട്ടും. മത നേതാക്കള്‍ക്കെല്ലാം സന്തോഷമായി.\nപക്ഷേ ചില ഹിന്ദു ദേവാലയങ്ങള് ഈ പ്രശ്നങ്ങള് ജ്യോത്സ്യന്‍മാരുടെ മുമ്പില് അവതരിപ്പിച്ചു. ആലക്കൊട്ടില്, കല് വിളക്കുകള്,മറ്റ് പ്രധാന ഭാഗങ്ങള് തുടങ്ങിയവ നഷ്ടപ്പെട്ടാന് ദൈവത്തിന്റെ ശക്തി നശിക്കുമെന്ന് അവര് ഗണിച്ച് പറഞ്ഞു. ഏത് ജ്യോത്സ്യനാണ് ഇത് ഗണിച്ചത് എന്നറിയാന് കളക്റ്റര്‍ക്ക് വളരെ ഉത്സാഹം ഉണ്ടായിരുന്നു. ആലപ്പുഴ ജില്ലയിലെ ഒരു പ്രധാന ജ്യോത്സ്യനായ കാണിപ്പയൂരാണ് ഇത് കണ്ടതെന്ന് ക്ഷേത്രങ്ങളുടെ ആള്‍ക്കാര് പറഞ്ഞു. വീണ്ടും ഒന്നുകൂടി കാണിപ്പയൂരിനെ കാണണമെന്ന് ക്ഷേത്രക്കാരോട് കളക്റ്റര് ഒരു മന്ദഹാസത്തോടെ നിര്‍ബന്ധിക്കുന്നത് കേള്‍ക്കാമായിരുന്നു. ബോട്ട് (BOT) മുതലാളിക്ക് മുമ്പില് എന്തൊന്ന് ജ്യോത്സ്യം. (ഇതു തന്നെയാണ് ജ്യോതിഷത്തിന്റെ ഉപയോഗവും. കപട ശാസ്ത്രവും ശാസ്ത്രവും തമ്മിലുള്ള വ്യത്യാസം ഇവിടെ കാണാം. രണ്ട് പ്രവശ്യമോ രണ്ടുപേരൊ പരീക്ഷണം നടത്തിയാല് കപട ശാസ്ത്രത്തില് ഫലം ഒരുപോലെ ആവുകില്ല. എന്നാലും അവര് എന്തെങ്കിലും മുടന്തന് ന്യായം പറഞ്ഞ് വ്യാഖ്യാനിച്ച് രക്ഷപെടും. science എന്ന ശാസ്ത്രത്തില് അത്തരം രീതിയല്ല. ഒരു സിദ്ധാന്തം, അത് നിര്‍വ്വചിക്കുന്ന വ്യാപ്തിക്കകത്ത് നിന്ന് രണ്ട് പ്രാവശ്യം പരീക്ഷണം നടത്തിയാല് ഒരേ ഫലം തന്നെ ലഭിക്കണം. അങ്ങനെ സംഭവിച്ചില്ലെങ്കില് സിദ്ധാന്തം തെറ്റെന്ന് സത്യസന്ധമായി ശാസ്ത്രം തുറന്നു പറയും.)\nചേപ്പാട്ടേ ഓര്‍ത്തഡോക്സ് പള്ളിക്ക് പകരം റോഡിന് പടിഞ്ഞാറു വശമുള്ള കത്തോലിക്കാ പള്ളി സ്ഥലം കൊടുക്കാന് തയ്യാറാണ്. കത്തോലിക്കരുടെ എണ്ണം ആ പ്രദേശത്ത് കുറവാണ്. എന്നാല് അവര്‍ക്ക് പകരം സ്ഥലം ഓര്‍ത്തഡോക്സ് വിശ്വാസിയായ അകത്ത് താമസിക്കുന്ന അയല്‍ക്കാരനില് നിന്ന് സ്ഥലം ഏറ്റെടുത്ത് നല്‍കണം.\nഎതിര്‍ഭാഗത്തെ ആളുകളുടെ പ്രതിനിധികള് ആ യോഗത്തില് പങ്കെടുത്തിരുന്നില്ല. കാരണം അത് പൊതു ജനങ്ങളുടെ യോഗമായിരുന്നില്ല, മതസ്ഥാപനങ്ങളുടെ യോഗമായിരുന്നു.\nകളക്റ്റര്‍ക്ക് എതിര്‍ഭാഗത്തിന്റെ വാദം കേള്‍ക്കാതെ അങ്ങനെ ഏകപക്ഷീയമായി തീരുമാനമെടുക്കാന് കഴിയും? അതാണ് രസം. കളക്റ്റര് തീരുമാനമൊന്നും എടുത്തില്ല. പകരം മത നേതാക്കളോട് അവരുടെ അയല്‍ക്കാരുടെ സ്വത്ത് തട്ടിയെടുക്കാന് സന്ദര്‍ഭം ഉണ്ടാക്കിത്തരണമെന്നാണ് ചട്ടം കെട്ടിയത്. പരിശുദ്ധിയുടേയും നിസ്വാര്‍ത്ഥതയുടേയും പിന്നെ വേറെ എന്തരെക്കെയോ ഗുണങ്ങളുള്ള മതങ്ങള്‍ക്ക് സാധാരണക്കാരുടെ സ്വത്ത് തട്ടിയെടുക്കുന്നതില് ഒരു ലജ്ജയുമില്ല. അതുതന്നെയാണ് മതങ്ങളുടെ ധര്‍മ്മം.\nആര് പണിഞ്ഞാലും നാലുവരി പാത 20 മീറ്ററിനകത്തേ പണിയൂ. ചേര്‍ത്തല-അരൂര് റോഡുപോലെ. അതിനായി ഇപ്പോള് തന്നെ 30 മീറ്റര് സ്ഥലം കിടപ്പമുണ്ട്. മുതലാളിക്ക് അധിക ലാഭമുണ്ടാക്കാനായുള്ള ഈ ബിഓടി റോഡ് ജനദ്രോഹമാണ്.\nആത്മീയ പൊങ്ങച്ചത്തേക്കുറിച്ച് ഇവിടെ വായിക്കുക: എം.പി.വീരേന്ദ്രകുമാറിന്റെ അമ്മ സര്‍ക്കാരിനേക്കാള് മഹത്തരമെന്ന്\nആത്മീയ ഗുണ്ടായിസത്തേക്കുറിച്ച് ഇവിടെ വായിക്കുക: ആത്മീയ ഗുണ്ടായിസം: ആള് ദൈവങ്ങളും അവരുടെ ഗുണ്ടകളും\nTagged അഭിപ്രായം,ആത്മീയ സ്വഭാവം,ആത്മീയത,BOT റോഡ്,ToEn\nമുമ്പത്തെ ലേഖനം അള്‍ട്രാ കപ്പാസിറ്റര് ബസ്\nഅടുത്ത ലേഖനം ബ്രിട്ടണിന്റെ ആണവോര്‍ജ്ജ നയം കലഹാരിയെ നശിപ്പിക്കുന്നു


പ്രതിഷ്ഠാദിനവും തെയ്യംകെട്ട് മഹോത്സവവും\nകാഞ്ഞങ്ങാട്: മാവുങ്കാല് പുതിയകണ്ടം പടോളി തായലെ വീട് തറവാട്ടിലെ പ്രതിഷ്ഠാദിനവും തെയ്യംകെട്ട് മഹോത്സവവും ഈ മാസം 15, 16 തീയ്യതികളില് നടക്കുകയാണ്. 15ന് തിങ്കളാഴ്ച രാവിലെ ഗണപതിഹോമവും തുടര്‍ന്ന് പ്രതിഷ്ഠാദിന ചടങ്ങുകളും, വൈകുന്നേരം കാഞ്ഞങ്ങാട് പല്ലവ നാരായണന് ആദ്ധ്യാത്മിക പ്രഭാഷണം നടത്തും. തുടര്‍ന്ന് തറവാട്ടിലെ മുത്തശ്ശിമാരെ ആദരിക്കല് ചടങ്ങ്. സന്ധ്യയ്ക്ക് തെയ്യം കൂടല് ചടങ്ങ്, ചാമുണ്ഡിയുടെയും വിഷ്ണുമൂര്‍ത്തിയുടെയും കുളിച്ച് തോറ്റം. 16ന് ചൊവ്വാഴ്ച പുലര്‍ച്ചെ 3ന് പൊട്ടന്‍തെയ്യവും, പകല് 11 മണിക്ക് വിഷ്ണുമൂര്‍ത്തിയുടെ പുറപ്പാട് തുടര്‍ന്ന് അന്നദാനവും നടക്കും. ഉച്ചയ്ക്ക്2മണിക്ക് തറവാട്ടിലെ മുഖ്യ ദേവതയായ പാടോളി ചാമുണ്ഡിയമ്മയുടെ പുറപ്പാട്.3മണിക്ക് ഗുളികന് തെയ്യത്തോട് കൂടി സമാപനം.


അംബാനി വിമാനമയച്ചിട്ടു കാര്യമില്ല. മൃതദേഹം ഏറ്റുവാങ്ങാൻ നമ്മുടെ അഷ്‌റഫ് താമരശ്ശേരി തന്നെ വേണം. – Kerala24x7Online\nദുബായ് ∙ അന്തരിച്ച നടി ശ്രീദേവിയുടെ മൃതദേഹം ഏറ്റുവാങ്ങിയത് ദുബായിലെ പ്രമുഖ സാമൂഹ്യപ്രവർത്തകനും മലയാളിയുമായ അഷറഫ് താമരശ്ശേരി. മൃതദേഹം എംബാം ചെയ്തതിനു ശേഷം അഷറഫിന് കൈമാറിയതായി ദുബായ് സർക്കാരിന്റെ ഔദ്യോഗിക രേഖയിൽ പറയുന്നു. ദുബായ് ആരോഗ്യമന്ത്രാലയത്തിന്റെ എംബാമിംഗ് കേന്ദ്രത്തിൽനിന്നാണ് അഷ്‌റഫിന് മൃതദേഹം കൈമാറിയുള്ള സർട്ടിഫിക്കറ്റ് കൈമാറിയത്.\nഎംബസിക്കും പ്രധാനമന്ത്രിയുടെ ഓഫീസിനും ഒന്നും വേണ്ടാത്ത നൂറുകണക്കിന് സാധാരണ മനുഷ്യർക്ക് മരണശേഷവും തുണയായി അഷ്‌റഫ് താമരശ്ശേരിക്ക് ഇതും അതുപോലൊന്നു മാത്രം. മരിച്ചു കഴിഞ്ഞവരെ പോലും തരാം തിരിക്കുന്ന, തൂക്കി വിലയിടുന്ന സമ്പ്രദായത്തിൽ അദ്ദേഹത്തിന് എല്ലാവരും തുല്യരാണ്. പ്രതിഫലം ആഗ്രഹിക്കാത്ത കർത്തവ്യമാണ്.\nPrevious Previous post: അച്ഛനെ കൊന്നവരോട് പ്രതികാരം തീര്‍ക്കാന് പഠിച്ച് ഐ.എ.എസ് ഓഫീസറായ കിന്‍ജാലിന്റെ ത്രസിപ്പിക്കുന്ന ജീവിതം; 31 വര്‍ഷത്തിന് ശേഷം നീതി നേടിയെടുത്ത യുവതിയുടെ കഥ\nNext Next post: വസ്ത്രധാരണത്തിലെ പാളിച്ച ; ടെലിവിഷൻ അവതാരക മീര അനിലിന്റെ ഫോട്ടോസ് വൈറലാകുന്നു


വടക്കുകിഴക്കന് സിറിയയില് തുര്‍ക്കി നടത്തുന്ന ആക്രമണങ്ങള്‍ക്ക് പാക്കിസ്ഥാന്റെ പിന്തുണ. - Rose Malayalam | Rose Malayalam\nUpdated on 13-10-2019 at 7:02 pm\nകുര്‍ദിഷ് മുസ്ലിങ്ങളെ വേട്ടയാടുന്ന തുര്‍ക്കിക്ക് ഇമ്രാന് ഖാന്റെ പിന്തുണ. സമീപകാല സംഭവവികാസങ്ങളെക്കുറിച്ച് തുര്‍ക്കി പ്രസിഡന്റ് റജബ് ത്വയ്യിബ് എര്‍ദോഗാനുമായി പ്രധാനമന്ത്രി ഇമ്രാന് ഖാന് സംസാരിച്ചുവെന്നും, ‘എല്ലായ്‌പ്പോഴും എന്നപോലെ’ തുര്‍ക്കിയോട് പൂര്‍ണ്ണമായും ഐക്യദാര്‍ഢ്യം പ്രഖ്യാപിച്ചുവെന്നും പാക് സര്‍ക്കാര് ട്വിറ്ററിലൂടെ അറിയിച്ചു. എര്‍ദോഗനുമായി സൗഹൃദബന്ധം പുലര്‍ത്തുന്ന ആളാണ് ഇമ്രാന് ഖാന്. പല അവസരങ്ങളിലും പാക്കിസ്ഥാന് തുര്‍ക്കിയുടെ കൂടെ നിന്നിട്ടുണ്ട്.\n‘ഭീകരതയുമായി ബന്ധപ്പെട്ട തുര്‍ക്കിയുടെ ആശങ്കകള് പാകിസ്ഥാന് പൂര്‍ണ്ണമായും ഉള്‍ക്കോള്ളുന്നുവെന്ന് പ്രധാനമന്ത്രി അദ്ദേഹത്തോട് പറഞ്ഞതായി’ പാക് സര്‍ക്കാര് പുറത്തിറക്കിയ പ്രസ്താവനയില് പറയുന്നു. കൂടാതെ, ഭീകരവാദത്തിന്റെ ഫലമായി 40,000 ആളുകളെ നഷ്ടപ്പെട്ട തുര്‍ക്കി നേരിടുന്ന ഭീഷണികളെയും വെല്ലുവിളികളെയും പാകിസ്ഥാന് നന്നായി മനസ്സിലാകുമെന്നും പറയുന്നു. ഈ മാസം ന്യൂയോര്‍ക്കില് നടന്ന യുഎന് പൊതുസമ്മേളനത്തില്‍വെച്ച് എര്‍ദോഗാന് ജമ്മു കശ്മീര് പ്രശ്നം ഉന്നയിച്ചിരുന്നു. അതിന് ഇമ്രാന് ഖാന് നന്ദി പറയുകയും ചെയ്തു.\n‘യുഎന് പൊതുസഭയില് കശ്മീര് വിഷയം ഉന്നയിച്ചതിന് തുര്‍ക്കി പ്രസിഡന്റ് എര്‍ദോഗാനോട് ഞാന് നന്ദി പറയുന്നു. ദീര്‍ഘകാലമായി നിലനില്‍ക്കുന്ന ഈ തര്‍ക്കത്തിന് പരിഹാരം ഉണ്ടാക്കണമെന്ന് ആവശ്യപ്പെടുന്നു. യുഎന് പ്രമേയങ്ങള്‍ക്കിടയിലും 8 ദശലക്ഷം ആളുകള് കശ്മീരില് കുടുങ്ങിക്കിടക്കുകയാണ്’ എന്നായിരുന്നു അന്ന് അദ്ദേഹം പറഞ്ഞത്. ജമ്മു കശ്മീരിലെ മുസ്ലീങ്ങളെ ഇന്ത്യ പീഡിപ്പിക്കുന്നുവെന്നും, അവരുടെ അവകാശങ്ങള് ലംഘിക്കുന്നുവെന്നും ആവര്‍ത്തിച്ച് ആരോപിക്കുന്ന സമയത്തു തന്നെയാണ് പാക്കിസ്ഥാന് സിറിയയില് തുര്‍ക്കി നടത്തിക്കൊണ്ടിരിക്കുന്ന നരനായാട്ടിനെ പിന്തുണയ്ക്കുന്നത്.\nസിറിയയിലെ കുര്‍ദുകളും മുസ്ലീങ്ങളാണ്. അമേരിക്കയുടെ പിന്തുണയോടെ വടക്കുകിഴക്കന് സിറിയ ഇസ്ലാമിക് സ്റ്റേറ്റില് നിന്ന് തിരിച്ചുപിടിച്ചത് അവരാണ്. അവരെയാണ് തുര്‍ക്കി വേട്ടയാടുന്നതും പാക്കിസ്ഥാന് പിന്തുണ നല്‍കുന്നതും. താന് ആഗോള മുസ്ലിം ഉമ്മത്തിന്റെ (സമൂഹത്തിന്റെ) നേതാവാണെന്നാണ് ഇമ്രാന് ഖാന് അവകാശപ്പെടുന്നത്. ലോകമെമ്പാടുമുള്ള ഇസ്ലാമോഫോബിയയെ അഭിസംബോധന ചെയ്തുകൊണ്ട് കഴിഞ്ഞ മാസം യു.എന്നില് പ്രസംഗിച്ച ആളാണ് അദ്ദേഹം. ഇസ്ലാമോഫോബിയയ്ക്കെതിരെ പോരാടാനുള്ള ശ്രമത്തിന്റെ ഭാഗമായി പാകിസ്ഥാനും തുര്‍ക്കിയും മലേഷ്യയും സംയുക്തമായി ഒരു ഇംഗ്ലീഷ് ഭാഷാ ടെലിവിഷന് ചാനല് ആരംഭിക്കാന് പോവുകയാണ്. ഇസ്ലാമോഫോബിയയെ നേരിടുക, ഇസ്ലാമിനെക്കുറിച്ചുള്ള ‘തെറ്റിദ്ധാരണകള്’ നീക്കം ചെയ്യുക എന്നൊക്കെയാണ് ചാനലിന്റെ പ്രഥമലക്ഷ്യം.


ഇന്ത്യ - ആസ്‌ത്രേലിയ രണ്ടാം ട്വന്റി നാളെ (10-10-2017)\nFri Jan 24 2020 00:49:07 GMT+0530 (IST)\neyaz ev sports9 Oct 2017 5:17 PM GMT\nഗുവാഹത്തി: ഇന്ത്യ ആസ്‌ത്രേലിയ രണ്ടാം ട്വന്റി മല്‍സരം ഇന്ന് ഗുവാഹത്തിയില് നടക്കും. മഴ കളിച്ചെങ്കിലും ആദ്യ മല്‍സരത്തില് തകര്‍പ്പന് ജയം അക്കൗണ്ടിലാക്കി ആത്മവിശ്വാസത്തോടെ ഇന്ത്യ ഇറങ്ങുമ്പോള് തോല്‍വിയുടെ ക്ഷീണവും പേറിയാണ് കംഗാരുക്കള് ഇറങ്ങുന്നത്.\nശിഖാര് ധവാന് ഓപണിങിലേക്ക് മടങ്ങിയെത്തിയതോടെ ബാറ്റിങ് കരുത്തുയര്‍ന്ന ഇന്ത്യന് നിരയില് രോഹിത് ശര്‍മ, വിരാട് കോഹ്‌ലി, മനീഷ് പാണ്ഡെ, ഹര്‍ദിക് പാണ്ഡ്യ, കേദാര് ജാദവ്, ധോണി എന്നിവരും കളത്തിലിറങ്ങും.പരമ്പരയില് മികച്ച പ്രകടനം പുറത്തെടുക്കുന്ന കുല്‍ദീപ് യാദവും യുസ്‌വേന്ദ്ര ചാഹലും സ്പിന് നിരയില് ഇറങ്ങുമ്പോള് ഫാസ്റ്റ് ബൗളിങില് ഭുവനേശ്വര് കുമാറിനും ജസ്പ്രീത് ബൂംറയ്ക്കും തന്നെയാവും പ്ലേയിങ് ഇലവനില് അവസരം ലഭിക്കുക.\nഅതേ സമയം ബാറ്റിങ് നിരയും ബൗളിങ് നിരയും ഒരു പോലെ മോശം പ്രകടനം തുടരുന്ന ഓസീസിന് തിരിച്ചടിയായി ക്യാപ്റ്റന് സ്റ്റീവ് സ്മിത്തിന് പരിക്കും പിടികൂടി. സ്മിത്തിന്റെ അഭാവത്തില് വെടിക്കെട്ട് ഓപണര് ഡേവിഡ് വാര്‍ണറാണ് ഓസീസിനെ നയിക്കുക. മൂന്ന് മല്‍സര പരമ്പരയില് ഇന്ത്യ 1-0ന് മുന്നിലാണ്.


മുതിര്‍ന്നവരുടെ വീഴ്ച ഒഴിവാക്കാന് പാര്‍ക്കൗര് - FUTURE KERALA - Daily on Business Economy and Society\nമുതിര്‍ന്നവരുടെ വീഴ്ച ഒഴിവാക്കാന് പാര്‍ക്കൗര്\nഈയിടെ ഇന്ത്യന് സിനിമയില് ട്രെന്‍ഡായി മാറിയ സ്റ്റണ്ടാണു പാര്‍ക്കൗര്. പ്രണവ് മോഹന്‍ലാലിന്റെ ആദിയിലൂടെയാണ് മലയാളികള് ഈ കായികയിനം ശ്രദ്ധിക്കുന്നത്. ഇന്ത്യന് സിനിമയില് വിദ്യുത് ഝാംവാലിനെയും അഖില് അക്കിനേനിയെയും പോലുള്ളവര് ഇത് നേരത്തേ ഹിറ്റ് ആക്കിയിട്ടുണ്ട്. ഉയര്‍ന്ന മതിലുകളും തൂണുകളും പോലുള്ള തടസ്സങ്ങള് ചാടി മറിഞ്ഞ് താണ്ടുന്ന കലയാണിത്. വിദേശങ്ങളില് വളരെ ശ്രദ്ധേയമായ കായികവിനോദമാണിത്.\nഉപരിതലത്തിലൂടെ സഞ്ചരിക്കവേ പെട്ടെന്ന് ചാടി മറിഞ്ഞും ഇഴഞ്ഞും മുമ്പില് കാണുന്ന തടസ്സങ്ങള് മറികടക്കുകയാണ് ഇതിന്റെ ഉദ്ദേശ്യം. അനായാസ വേഗചലനമെന്ന് അറിയപ്പെടുന്ന പാര്‍ക്കൗര്, മികച്ചൊരു വ്യായാമമാണ്. പൊതുവേ ചെറുപ്പകാര്‍ക്കാണ് ചടുലതയും വേഗതയുമുള്ള ഈ കായികയിനം പരിശീലിക്കാന് സാധിക്കുകയെങ്കിലും അല്‍പ്പസ്വല്‍പ്പ വ്യതിയാനങ്ങളോടെ പ്രായമായ ആളുകള്‍ക്കും ഇത് സാധ്യമാണ്.\nപാര്‍ക്കൗറിന്റെ അടിസ്ഥാനതത്വം സംതുലനമാണ്, വേച്ചു പോകുന്നിടത്തു പോലും ബാലന്‍സ് ചെയ്ത് നില്‍ക്കാനുള്ള നിയന്ത്രണം കൈവരിക്കുകയാണ് ഇതിന്റെ പ്രത്യേരത.\nബാലന്‍സ് ചെയ്തു നില്‍ക്കാന് പരിശീലിപ്പിക്കുകയാണ് ആദ്യം ചെയ്യുകയെന്ന് പാര്‍ക്കൗര് പരിശീലകനായ ഓസ്റ്റിന് ഗാള് പറയുന്നു. ഒരു റെയിലില് വീഴാതെ ബാലന്‍സ് ചെയ്തു നില്‍ക്കുകയോ ചെറിയ പാദസംതുലന അഭ്യാസങ്ങളോ ലളിതമായ ചാട്ടങ്ങളോ ഒക്കെയാണ് ആദ്യ പടിയില്‍പ്പെടുന്നത്. യുഎസ് രോഗപ്രതിരോധ നിയന്ത്രണകേന്ദ്രത്തിന്റെ കണക്കു പ്രകാരം 65 വയസ്സു കഴിഞ്ഞ അമേരിക്കാരില് ഭൂരിപക്ഷം പേരുടെയും മരണകാരണം, കുളിമുറിയില് വീണുള്ള ഒടിവോ ചതവോ ആണെന്നാണ്. വീഴ്ച ഇവരുടെ തുടര്‍ന്നുള്ള ജീവിതത്തില് വലിയ പ്രത്യാഘാതമുണ്ടാക്കുന്നു.\nവീഴ്ച പറ്റുന്ന വൃദ്ധര്‍ക്കു മിക്കവാറും ഗുരുതരമായ പരുക്ക് പറ്റുന്നുവെന്ന് നാഷണല് ഫാള് പ്രിവന്‍ഷന് റിസോഴ്‌സ് സെന്ററിന്റെ ഡയറക്റ്റര് കാത്തി കാമറൂണ് ചൂണ്ടിക്കാട്ടുന്നു. ഏതാണ്ട് 20% ആളുകള്‍ക്ക് വീഴ്ചയില് മസ്തിഷ്‌കത്തിനോ ഒരു നട്ടെല്ലിനോ ആണ് പൊട്ടല് സംഭവിക്കാറുള്ളത്. ശാരീരിക മുറിവുകള് മാത്രമല്ല, വീഴ്ചയിലുണ്ടായ ഭയം മൂലം ചില പ്രായമായവര് കായികപ്രവര്‍ത്തനങ്ങള് ഒഴിവാക്കുന്നു. അത് പിന്നീട് പലതരം തകരാറുകള്‍ക്കും കാരണമാകും.ഇത്തരം വീഴ്ചകള് തടയാന് പാര്‍ക്കൗര് പരിശീലനം നല്‍കുന്നതിനാണ് ശ്രദ്ധ കൊടുക്കുന്നത്. ബാലന്‍സ് മെച്ചപ്പെടുത്തുകയും പേശികളെ ശക്തിപ്പെടുത്തുകയും ചെയ്യുന്ന പരിശീലന പരിപാടികളാണ് മുതിര്‍ന്നവര്‍ക്ക് പ്രധാനമായും നല്‍കുക. വീഴ്ച ഒഴിവാക്കാന് മാത്രമല്ല നല്ല രീതിയില് നടക്കാനും ഇതു സഹായിക്കും.\nധാരാളം വെള്ളം കുടിക്കാം.. ആരോഗ്യം നിലനിര്‍ത്താം\nഅഞ്ചാംപനി കൂടി വരുന്നു: യൂണിസെഫ്


Marriage Photo Of Amal Neerad And Jyothirmayi - Malayalam Filmibeat\n| Published: Sunday, April 5, 2015, 10:18 [IST]\nവിവാഹ ഫോട്ടോ എന്നൊക്കെ പറഞ്ഞാല് എന്നും ആല്‍ബത്തില് സൂക്ഷിച്ചുവയ്ക്കുന്ന തിളങ്ങുന്ന ഒരു ചിത്രമായിരിക്കും. തിളക്കം എന്നുദ്ദേശിച്ചത് വധൂ-വരന്മാരുടെ തിളങ്ങുന്ന വസ്ത്രവും ആഭരണവുമൊക്കെയാണ്. എന്നാല് ജ്യോതിര്‍മയിയുടെയും അമല് നീരദിന്റെയും വിവാഹ ഫോട്ടോ അതില് നിന്നും അല്പം വ്യത്യസ്തമാണ്.\nവിവാഹത്തിന്റെ ഫോട്ടോ അമല് നീരദ് തന്നെയാണ് ഫേസ്ബുക്കില് പോസ്റ്റ് ചെയ്തത്. അടുത്ത ബന്ധുക്കള്‍ക്കും സുഹൃത്തുക്കള്‍ക്കുമൊപ്പം നില്‍ക്കുന്ന ഒരു ഗ്രൂപ്പ് ഫോട്ടോ. അതില് ജ്യോതിര്‍മയിയെയും അമല് നീരദിനെയും എളുപ്പം കണ്ടെത്താന് ഒന്ന് സൂക്ഷിച്ചു നോക്കണം.\nസാധാരണ വസ്ത്രത്തിലാണ് ഇരുവരും. എന്നാല് മറ്റുള്ളവരുടെ കഴുത്തില് ഓരോ പൂമാലകള് ഉണ്ട്. സംവിധായകരായ അന്‍വര് റഷീദ്, സമീര് താഹിര് എന്നിവരെ ചിത്രത്തില് കാണാം. അമല് നീരദിന്റെ മാതാപിതാക്കളും ജ്യോതിര്‍മയിയുടെ അമ്മയും അടുത്ത ബന്ധുക്കളും സുഹൃത്തുക്കളും മാത്രമാണ് ചിത്രത്തില്.\nഇന്നലെ (04-04-2015) രാവിലെ കൊച്ചി സൗത്ത് രജിസ്റ്റാര് ഓഫീസില് വച്ചായിരുന്നു വിവാഹം. ജ്യോതിര്‍മയിയുടെ രണ്ടാം വിവാഹമാണ്. സംവിധായകനും ഛായാഗ്രഹകനുമായ അമല് നീരദിന്റെ ആദ്യ വിവാഹവും.\nAlso Read: നടി ജ്യോതിര്‍മയിയും അമല് നീരദും വിവാഹിതരായി\nMarriage Photo Of Amal Neerad And Jyothirmayi\nStory first published: Sunday, April 5, 2015, 10:18 [IST]


ബി.ജെ.പി.യുടെ ശബരിമല രക്ഷാമാർച്ചിനിടെ ലാത്തിച്ചാർജ്; ഹരിപ്പാട്ട് ഇന്ന് ഹര്‍ത്താല് | harippad harthal| bjp harthal| alappuzha news| alappuzha\nബി.ജെ.പി.യുടെ ശബരിമല രക്ഷാമാർച്ചിനിടെ ലാത്തിച്ചാർജ്; ഹരിപ്പാട്ട് ഇന്ന് ഹര്‍ത്താല്\nOct 9, 2018, 07:10 AM IST\nരണ്ട് മഹിളാമോർച്ച പ്രവർത്തകർ ഉൾപ്പെടെ എട്ടുപേർക്ക് പരിക്കേറ്റു.\nഹരിപ്പാട്ടെ ദേവസ്വം ബോര്‍ഡ് ഡെപ്യൂട്ടി കമ്മിഷണര് ഓഫീസിലേക്കുള്ള ശബരിമല രക്ഷാമാര്‍ച്ചിനിടെയുണ്ടായ സംഘര്‍ഷത്തിനിടെ ബി.ജെ.പി. പ്രവര്‍ത്തകര്‍ക്ക് നേരെ പോലീസ് ലാത്തിവീശിയപ്പോള്\nഹരിപ്പാട്: ശബരിമല രക്ഷാമാർച്ചിനിടെ ഹരിപ്പാട്ടെ ഡെപ്യൂട്ടി ദേവസ്വം കമ്മിഷണർ ഓഫീസിന് മുന്നിൽ ബി.ജെ.പി.പ്രവർത്തകർക്ക് നേരെ പോലീസ് ലാത്തിവീശി. രണ്ട് മഹിളാമോർച്ച പ്രവർത്തകർ ഉൾപ്പെടെ എട്ടുപേർക്ക് പരിക്കേറ്റു. സംഭവത്തിൽ പ്രതിഷേധിച്ച് ചൊവ്വാഴ്ച നിയോജകമണ്ഡലത്തിൽ ഹർത്താൽ ആചരിക്കാൻ ബി.ജെ.പി. ആഹ്വാനംചെയ്തു. രാവിലെ ആറുമുതൽ വൈകീട്ട് ആറുവരെയാണ് ഹർത്താൽ.\nതിങ്കളാഴ്ച രാവിലെ പത്തരയോടെ ഹരിപ്പാട് സുബ്രഹ്മണ്യസ്വാമി ക്ഷേത്രനടയിലെ ഡെപ്യൂട്ടി ദേവസ്വം കമ്മിഷണർ ഓഫീസിന് മുന്നിലാണ് സംഘർഷമുണ്ടായത്. ഭക്തരുടെ വിശ്വാസം സംരക്ഷിക്കാത്ത ദേവസ്വം ബോർഡ് നിലപാടിൽ പ്രതിഷേധിച്ചായിരുന്നു ബി.ജെ.പി. നിയോജകമണ്ഡലം കമ്മിറ്റിയുടെ ശബരിമല രക്ഷാമാർച്ച്.\nമുപ്പതോളം മഹിളാമോർച്ചാ പ്രവർത്തകരടക്കം മുന്നൂറോളം ബി.ജെ.പി.പ്രവർത്തകർ മാർച്ചിൽ പങ്കെടുത്തു. ദേവസ്വം ഓഫീസിന് സമീപത്ത് പോലീസ് മാർച്ച് തടഞ്ഞു.\nഒരു വനിതാ സിവിൽ പോലീസ് ഓഫീസർ മാത്രമായിരുന്നു പോലീസ് സംഘത്തിനൊപ്പമുണ്ടായിരുന്നത്. ഇതിനാൽ മഹിളാമോർച്ച പ്രവർത്തകരെ തടഞ്ഞുനിർത്താൻ പുരുഷ പോലീസുകാർ ശ്രമിച്ചു. പ്രവർത്തകർ ഇത് ചോദ്യംചെയ്തത് ഇരുവിഭാഗവും തമ്മിൽ തർക്കത്തിനിടയാക്കി.\nഇതിനിടെയാണ് പോലീസ് ലാത്തി വീശിയത്. പരിക്കേറ്റ പ്രവർത്തകരെ ആശുപത്രിയിലേക്ക് മാറ്റിയശേഷം ഡെപ്യൂട്ടി ദേവസ്വം കമ്മിഷണർ ഓഫീസ് പടിക്കൽ പ്രതിഷേധയോഗം ചേർന്ന ശേഷമാണ് പ്രവർത്തകർ പിരിഞ്ഞത്.\nബി.ജെ.പി. നിയോജകമണ്ഡലം ജനറൽ സെക്രട്ടറി പ്രണവം ശ്രീകുമാർ (53), സംസ്ഥാന കൗൺസിൽ അംഗം ടി. മുരളി (52), മഹിളാമോർച്ച ജില്ലാ പ്രസിഡന്റ് ശാന്തകുമാരി (43), ബി.ജെ.പി. മണ്ഡലം വൈസ് പ്രസിഡന്റ് സുമാ രാജു (41), യുവമോർച്ച മണ്ഡലം പ്രസിഡന്റ് ഷാജി കരുവാറ്റ (34), ബി.ജെ.പി. മുനിസിപ്പൽ കമ്മിറ്റി പ്രസിഡന്റ് രാജേഷ് (41), കെ.രാജേന്ദ്രൻ (38), വി.വിനോദ് (27) എന്നിവർക്കാണ് പരിക്കേറ്റത്. ഇവരെ ഹരിപ്പാട് ഗവ. ആശുപത്രിയിൽ പ്രവേശിപ്പിച്ചു.\nഗതാഗതം തടഞ്ഞതിനും അനുമതിയില്ലാതെ മൈക്ക് പ്രവർത്തിപ്പിച്ചതിനും ബി.ജെ.പി. പ്രവർത്തകർക്കെതിരേ കേസെടുത്തതായി പോലീസ് പറഞ്ഞു.


കാസര്‍കോഡ് കൊലപാതകം: പ്രവര്‍ത്തകര്‍ക്ക് പങ്കുണ്ടെങ്കില് സിപിഎം സംരക്ഷിക്കില്ലെന്ന് കോടിയേരി\nThu Apr 09 2020 19:59:45 GMT+0530 (India Standard Time)\nസിപിഎം പ്രവര്‍ത്തകര് മുന്‍കൈയെടുത്ത് അക്രമസംഭവങ്ങളില് നടത്തരുതെന്ന് സിപിഎം സംസ്ഥാന കമ്മിറ്റി പരസ്യമായി ആഹ്വാനം ചെയ്തിട്ടുണ്ട്. ഇതിന് വിരുദ്ധമായി പ്രവര്‍ത്തിച്ചവരെ നിയമത്തിന് മുന്നില് കൊണ്ടുവരണം. എന്തിന്റെ പേരിലായാലും മനുഷ്യരെ വെട്ടിക്കൊല്ലാന് പാടില്ല, അത് പ്രാകൃതനിലപാടാണ്. ഇത്തരം സംസ്‌കാരം ഉപേക്ഷിക്കണം.\nNSH18 Feb 2019 8:31 AM GMT\nതിരുവനന്തപുരം: കാസര്‍കോട്ടെ ഇരട്ടക്കൊലപാതകത്തില് സിപിഎമ്മിന് പങ്കില്ലെന്ന് സംസ്ഥാന സെക്രട്ടറി കോടിയേരി ബാലകൃഷ്ണന്. ഏതെങ്കിലും പ്രവര്‍ത്തകര് കൊലപാതകത്തില് പങ്കാളികളായിട്ടുണ്ടെങ്കില് അവരെ പാര്‍ട്ടി സംരക്ഷിക്കില്ലെന്നും നിയമത്തിന് മുന്നില് കൊണ്ടുവരുന്നതിന് മുന്‍കൈയെടുക്കുമെന്നും അദ്ദേഹം തിരുവനന്തപുരത്ത് മാധ്യമപ്രവര്‍ത്തകരോട് പറഞ്ഞു. എന്തെല്ലാം പ്രകോപനമുണ്ടായാലും നടക്കാന് പാടില്ലാത്ത സംഭവമാണ് കാസര്‍കോട് നടന്നത്.\nസിപിഎം പ്രവര്‍ത്തകര് മുന്‍കൈയെടുത്ത് അക്രമസംഭവങ്ങളില് നടത്തരുതെന്ന് സിപിഎം സംസ്ഥാന കമ്മിറ്റി പരസ്യമായി ആഹ്വാനം ചെയ്തിട്ടുണ്ട്. ഇതിന് വിരുദ്ധമായി പ്രവര്‍ത്തിച്ചവരെ നിയമത്തിന് മുന്നില് കൊണ്ടുവരണം. എന്തിന്റെ പേരിലായാലും മനുഷ്യരെ വെട്ടിക്കൊല്ലാന് പാടില്ല, അത് പ്രാകൃതനിലപാടാണ്. ഇത്തരം സംസ്‌കാരം ഉപേക്ഷിക്കണം. പാര്‍ലമെന്റ് തിരഞ്ഞെടുപ്പ് ആസന്നമായ സന്ദര്‍ഭത്തില് നടന്ന അക്രമം എതിരാളികള്‍ക്ക് ആയുധമാവുകയാണ് ചെയ്തത്. അക്രമികള് എതിരാളികളുടെ കൈയിലകപ്പെട്ടവരാണെന്നും കോടിയേരി കുറ്റപ്പെടുത്തി. സമാധാനം പുലര്‍ത്താനാണ് സര്‍ക്കാര് ശ്രമിക്കുന്നത്. അതിന് വിരുദ്ധമായി പ്രവര്‍ത്തിക്കുന്നവരെ പാര്‍ട്ടിയില് വച്ചുപൊറുപ്പിക്കില്ല. സിപിഎമ്മിന്റെ യാതൊരുവിധ സംരക്ഷണവും പ്രതികള്‍ക്ക് കിട്ടില്ല. അക്രമമല്ല വഴിയെന്ന് സിപിഎം പറഞ്ഞിട്ടുണ്ട്. പാര്‍ട്ടി നിര്‍ദേശത്തിനും സര്‍ക്കാര് സമീപനത്തിനും വിരുദ്ധമായ കാര്യമാണ് കാസര്‍കോടുണ്ടായത്.\nസാധാരണഗതിയില് സിപിഎമ്മുമായി ബന്ധപ്പെട്ടവര്‍ക്ക് ഇടതുമുന്നണി ജാഥ കടന്നുപോന്നതിന് തൊട്ടുപിന്നാലെ ഇത്തരമൊരു സംഭവം ചെയ്യാനാവില്ല. എന്നിട്ടും ഇത് നടന്നെങ്കില് അതില് ഉള്‍പ്പെട്ടവര്‍ക്ക് സിപിഎമ്മിന്റെയോ ഇടത് രാഷ്ട്രീയത്തിന്റെയോ ആശയങ്ങള് ഉള്‍ക്കൊള്ളാനായിട്ടില്ലെന്നാണ് മനസ്സിലാവുന്നത്. സിപിഎമ്മിന്റെ രാഷ്ട്രീയ നിലപാട് അംഗീകരിക്കാത്ത ഇത്തരക്കാരെ അംഗീകരിക്കാന് സിപിഎമ്മിനും കഴിയില്ല. പ്രസ്ഥാനം ഉത്തരവാദിത്വം ഏറ്റെടുക്കേണ്ടിവരുന്ന സാഹചര്യമാണിത്. പ്രതികള്‍ക്കെതിരേര പോലിസ് ശക്തമായ നടപടിയെടുക്കണം. ആരെയും രക്ഷപ്പെടാന് അനുവദിക്കാതെ പഴുതടച്ച അന്വേഷണം നടത്തണം. ആക്രമണത്തിന് പിന്നില് പ്രാദേശിക നേതൃത്വത്തിന് പങ്കുണ്ടെങ്കില് അതും അന്വേഷിക്കണം. ആരെങ്കിലും ഉള്‍പ്പെട്ടിട്ടുണ്ടോയെന്ന് പാര്‍ട്ടിയും അന്വേഷണം നടത്തുമെന്നും കോടിയേരി വ്യക്തമാക്കി.\nkasarkode murder kodiyeri response cpm workers not protest\n9 April 2020 5:10 AM GMT


afeel's family complaint against school authorities | ഹാമര് തലയില് വീണ് വിദ്യാര്‍ഥി മരിച്ച സംഭവം; സംഘാടകരുടെ വാദം തെറ്റെന്ന് അഫീലിന്‍റെ കുടുംബം - Malayalam Oneindia\nഎന്‍ഡിഎ വിട്ട് പിസി തോമസ്; പിജെ ജോസഫുമായി ലയിക്കുന്നു, ബിജെപിക്ക് നഷ്ടം, യുഡിഎഫ് നേട്ടം\n9 min ago ഇത്തവണ പൂരം വേണ്ട, അനുഷ്ടാനങ്ങള് മാത്രം മതിയെന്ന് തീരുമാനിച്ചാല് അത് ചരിത്രമാകും; ഡോ മുഹമ്മദ് അഷീല്\nkottyam sports കോട്ടയം കായികം\nPublished: October 27 2019, 16:08 [IST]\nകോട്ടയം: സംസ്ഥാന ജൂനിയര് അത്ലറ്റിക് മീറ്റിനിടെ ഹാമര് തലയില് വീണ് വളണ്ടിയറായ വിദ്യാര്‍ത്ഥി മരിച്ച സംഭവത്തില് സംഘാടകര്‍ക്കെതിരെ പരാതിയുമായി കുടുബം. കായികമേളയുടെ സംഘാടകര് സ്കൂളില് നിന്നും ആവശ്യപ്പെട്ടത് കൊണ്ടാണ് അഫീല് സഹായിയായി പോയത്. അപകടം നടന്നതിന്‍റെ പൂര്‍ണ്ണ ഉത്തരവാദിത്തം സംഘാടകര്‍ക്കാണെന്നും അഫീലിന്‍റെ പിതാവ് പറഞ്ഞു.\nസ്വന്തം ഇഷ്ടപ്രകാരമാണ് അഫീല് വളണ്ടിയറായി പോയതെന്ന സംഘാടകരുടെ വാദം തെറ്റാണ് അഫീലിന്‍റെ മരണത്തിന് ഉത്തരവാദികളായവരെ കണ്ടെത്തി ശിക്ഷിക്കണമെന്നാവശ്യപ്പെട്ട് മുഖ്യമന്ത്രിക്ക് പരാതി നല്‍കാനൊരുങ്ങുകയാണെന്നും അദ്ദേഹം പറഞ്ഞു.\nപാലായിലെ സിന്തറ്റിക് ട്രാക്കില് നടന്ന മത്സരിത്തിനിടെ ഒക്ടോബര് നാലിനായിരുന്നു പാലാ സെന്‍റ് തോമസ് സ്കൂളിലെ പ്ലസ് വണ് വിദ്യാര്‍ത്ഥിയായ അഫീലിന് പരിക്കേറ്റത്. ജാവലിന് മത്സരിത്തിന് സഹായിയായി നില്‍ക്കുകയായിരുന്നു അഫീലിന്‍റെ തലയിലേക്ക് ഹാമര് വന്ന് പതിക്കുകയായിരുന്നു. ഒരേസമയം അടുത്തടുത്തായി ജാവലിന് ത്രോയും ഹാമര് ത്രോയും സംഘടിപ്പിച്ചതാണ് അപകടത്തിന് ഇടയാക്കിയത്.\nരണ്ട് ഇനങ്ങളുടേയും ഫീല്‍ഡ് അടുത്തടുത്തായിരുന്നു. ഒന്നിടവിട്ടായിരുന്നു ജാവലിനും ഹാമറും നടന്നത്. ഗ്രൗണ്ടില് നിന്ന് ജാവലിനുകള് നീക്കം ചെയ്യുന്നതിനിടെ അഫീലിന്‍റെ തലയില് ഹാമര് വന്ന് വീഴുകയായിരുന്നു. കുനിഞ്ഞിരുന്ന അഫീലിന്‍റെ തലയുടെ ഇടതുഭാഗത്ത് നെറ്റിയിലായാണ് മൂന്നി കിലോ ഭാരമുള്ള ഹാമർ പതിച്ചത്.\nസാരമായി പരിക്കേറ്റ അഫീല് കഴിഞ്ഞ മൂന്നാഴ്ച്ചയായി കോട്ടയം മെഡിക്കല് കോളേജ് ആശുപത്രിയില് ചികിത്സയിലായിരുന്നു. സംസ്ഥാന കായിക വകുപ്പിന്‍റെ നേരിട്ടുള്ള മേൽനോട്ടത്തിലായിരുന്നു ചികിത്സാ കാര്യങ്ങൾ. വിദഗ്ധരായ ഡോക്ടർമാരുടെ പാനലടക്കം ചികിത്സക്കായി രൂപീകരിച്ചിരുന്നു. എന്നാല് ഡോക്ടര്‍മാരുടെ ശ്രമങ്ങളെ വിഫലമാക്കിക്കൊണ്ട് തിങ്കളാഴ്ച്ച അഫീല് മരണത്തിന് കീഴടങ്ങുകയായിരുന്നു.\nകൂടുതൽ kottyam വാർത്തകൾ\nപായിപ്പാട് പ്രതിഷേധത്തിന് ആഹ്വാനം ചെയ്ത സംഭവം; അതിഥി സംസ്ഥാന തൊഴിലാളി അറസ്റ്റില്\nകോട്ടയത്ത് ദളിത് യുവാവ് പോലീസ് മര്‍ദ്ദനമേറ്റ് മരിച്ചു\nafeel's family complaint against school authorities\nStory first published: Sunday, October 27, 2019, 16:08 [IST]


ഭയത്തോടെ ജീവിക്കാനില്ല, സ്വയംപ്രതിരോധ മാര്‍ഗങ്ങള് പഠിക്കണം; കുത്തേറ്റ നടി പറയുന്നു | malvi malhotra movies| malvi malhotra age| malvi malhotra family| malvi malhotra pics\nഭയത്തോടെ ജീവിക്കാനില്ല, സ്വയംപ്രതിരോധ മാര്‍ഗങ്ങള് പഠിക്കണം; കുത്തേറ്റ നടി പറയുന്നു\nNov 2, 2020, 04:50 PM IST\nതാന് സ്വയംപ്രതിരോധ മാര്‍ഗങ്ങള് പഠിക്കാന് പദ്ധതിയിടുന്നുണ്ടെന്നും മാല്‍വി പറഞ്ഞു.\nമാല്‍വി മല്‍ഹോത്ര | Photo: instagram.com/malvimalhotra/?hl=en\nവിവാഹ അഭ്യര്‍ഥന നിരസിച്ചതിന് നടി മാല്‍വി മല്‍ഹോത്രയെ യുവാവ് കുത്തിപ്പരിക്കേല്‍പ്പിച്ചത് വാര്‍ത്തയായിരുന്നു. യോഗേഷ് കുമാര് മഹിപാല് എന്നയാളാണ് അന്ധേരിയില് വച്ച് മാല്‍വിയെ കത്തികൊണ്ട് മൂന്നുതവണ കുത്തിപ്പരിക്കേല്‍പ്പിച്ചത്. ഇപ്പോഴിതാ ആശുപത്രിയില് നിന്ന് ഡിസ്ചാര്‍ജായ മാല്‍വി സംഭവത്തെക്കുറിച്ച് സംസാരിക്കുകയാണ്. താന് സ്വയംപ്രതിരോധ മാര്‍ഗങ്ങള് പഠിക്കാന് പദ്ധതിയിടുന്നുണ്ടെന്നും മാല്‍വി പറഞ്ഞു.\nഅപകടശേഷം മാതാപിതാക്കള് തന്നോട് സ്വയംപ്രതിരോധ മാര്‍ഗങ്ങള് പഠിച്ചിരിക്കേണ്ടതിനെക്കുറിച്ച് പറഞ്ഞുവെന്നും മാല്‍വി പറയുന്നു. ജീവിതകാലം മുഴുവന് ഭയത്താല് കഴിയാനാവില്ല. ധൈര്യം വീണ്ടെടുക്കണം. എങ്കിലേ ഇത്തരത്തില് എന്തെങ്കിലും അനിഷ്ട സംഭവങ്ങള് ഉണ്ടായാല് സ്വയംസജ്ജമാകാന് കഴിയൂ- മാല്‍വി ടൈംസ് ഓഫ് ഇന്ത്യയോട് പറഞ്ഞു.\nതനിക്ക് ശാരീരികമായി കരുത്തയാകണമെന്നും മാല്‍വി പറയുന്നു. എങ്കിലേ അപ്രതീക്ഷിതമായി എന്തെങ്കിലും സംഭവിച്ചാല് ചെറുത്തുനില്‍ക്കാന് കഴിയൂ. തന്നോട് ഇങ്ങനെ ചെയ്തയാളോട് സഹതാപമാണ് തോന്നുന്നത്. കാരണം ഇത് അയാളുടെ ക്രിമിനല് മാനസികാവസ്ഥയെയാണ് കാണിക്കുന്നത്. -മാല്‍വി പറഞ്ഞു.\nമാതാപിതാക്കള് സംഭവത്തേത്തുടര്‍ന്ന് ആകുലപ്പെട്ടുവെന്നും മാല്‍വി പറയുന്നു. എന്നിരിക്കലും തന്നോട് ജോലിയില് നിന്ന് വിട്ടുനില്‍ക്കാന് അവര് പറഞ്ഞിട്ടില്ല. താന് സുരക്ഷിതയായിരിക്കണം പക്ഷേ ഭയത്തോടെ ജീവിക്കരുത് എന്നാണ് പറഞ്ഞത്. കേസ് നടക്കുന്ന സാഹചര്യത്തില് രണ്ടുമാസത്തോളം തനിക്ക് സെക്യൂരിറ്റി നല്‍കാമെന്ന് പോലീസില് നിന്നും അറിയിച്ചുവെന്നും മാല്‍വി പറയുന്നു. ചെറുവിരല് നഷ്ടമാകാതാരിക്കാന് രണ്ടു സര്‍ജറികളാണ് മാല്‍വിക്ക് ചെയ്തത്.\nരാത്രി മുംബൈ വെര്‍സോവയിലെ കഫേയില്‍നിന്ന് വീട്ടിലേക്ക് പോവുകയായിരുന്ന മാല്‍വിയെ കാര് തടഞ്ഞുനിര്‍ത്തിയാണ് കുത്തിപരിക്കേല്‍പ്പിച്ചത്. കഴിഞ്ഞ ഒരുവര്‍ഷമായി നടിയും ഇയാളും സുഹൃത്തുക്കളായിരുന്നു. എന്നാല് അടുത്തിടെ യുവാവ് നടിയോട് വിവാഹാഭ്യര്‍ഥന നടത്തി. ഇതോടെ യോഗേഷുമായുള്ള സൗഹൃദം അവസാനിപ്പിച്ചിരുന്നു. ഇതിന് പ്രതികാരമായാണ് മാല്‍വിയെ കാര് തടഞ്ഞ് ആക്രമിച്ചത്. എന്താണ് തന്നോട് സംസാരിക്കാത്തതെന്ന് ചോദിച്ചതിന് പിന്നാലെ യുവാവ് നടിയെ കുത്തിപരിക്കേല്‍പ്പിക്കുകയായിരുന്നു. സംഭവത്തിന് ശേഷം ആഡംബര കാറില് ഇയാള് കടന്നുകളയുകയും ചെയ്തു.\nContent Highlights: Malvi Malhotra, who was stabbed thrice for refusing marriage proposal\nസ്വന്തം കാലിൽ നിൽക്കാനുള്ള കരിയർ ആദ്യം ഭദ്രമാക്കണം എന്നതിനേക്കാൾ വിവാഹത്തിനും അമ്മയാവാനും ..


vivo nex dual display edition comes with two screens 3d camera | 3ഡി ക്യാമറ, ഡ്യുവല് ഡിസ്‌പ്ലേ; വിവോ നെക്‌സ് ഡ്യുവല് എഡിഷന് വിപണയിൽ | Mangalam\nFriday 14 Dec 2018 03.05 PM\nവിവോ നെക്‌സ് ഡ്യുവല് എഡിഷന് വിപണിയിൽ. നെക്‌സ് എന്ന മോഡലിന്റെ പുതിയ റീവാംപ്ഡ് എഡിഷനാണ് ഡ്യുവല് ഡിസ്‌പ്ലേയുള്ള ഈ ഫോണ്. മൂന്നു ക്യാമറകളാണ് വിവോ നെക്‌സ് ഡ്യുവല് ഡിസ്‌പ്ലേ എഡിഷനിലുള്ളത്. 12, 2, മെഗാപിക്‌സലുകളുടെ രണ്ടു ക്യാമറകളും ഒരു 3ഡി ക്യാമറയുമാണ് ഫോണിലുള്ളത്. ഡിസംബര് 29 മുതല് ചൈനീസ് വിപണിയില് ഫോണ് ലഭ്യമായി തുടങ്ങും. ഇന്ത്യന് വില ഏകദേശം 52,243 രൂപയാണ് വിപണി വില.\nമുന്നിലും പിന്നിലുമായി ഡിസപ്ലേയുണ്ടെന്നതാണ് ഫോണിന്റെ പ്രത്യേകത. ലൂണാര് റിംഗ്, 10 ജി.ബി റാം എന്നീ സവിശേഷതകളും ഫോണിനെ ഫീച്ചറാണ്. മുന് ഭാഗത്ത് ബേസില്-ലെസ്സ് സ്‌ക്രീനാണുള്ളത്. 6.39 ഇഞ്ചിന്റെ അമോലെഡ് ഡിസ്‌പ്ലേയാണ് മുന് ഭാഗത്ത് ഉപയോഗിച്ചിരിക്കുന്നത്. പിന്നിലാകട്ടെ 5.49 ഇഞ്ചിന്റെ അമോലെഡ് ഡിസ്‌പ്ലേയുമുണ്ട്.\nസ്‌നാപ്ഡ്രാഗണ് 845 പ്രോസസ്സറാണ് ഫോണിൽ. 3,500 മില്ലി ആംപയറാണ് ബാറ്ററി ശേഷി. ആന്‍ഡ്രോയിഡ് 9.0 പൈ അധിഷ്ഠിതമായാണ് ഫോണിന്റെ പ്രവര്‍ത്തനം. ഇന് ഡിസ്‌പ്ലേ ഫിംഗര്‍പ്രിന്റ് സ്‌കാനറും ഫോണിൽ ഒരുങ്ങുന്നു.


Tuesday4September 2018 11:54 am IST\nഅഞ്ച് ഭാഗങ്ങളുള്ള ചോറ്റ് പാത്രത്തിന് ഏകദേശം 50 കോടിയോളം രൂപയാണ് മൂല്യം കണക്കാക്കിയിരിക്കുന്നത്. ഇതിന് ഏതാണ്ട് രണ്ട് കിലോയോളം തൂക്കം വരും. അമൂല്യങ്ങളായ രത്നങ്ങളും വജ്രവും മാണിക്യവുമെല്ലാം പതിച്ചതാണ് ഈ പാത്രം. ഏഴാം നൈസാമായ മിര് ഒസാമ അലി ഖാന് സമ്മാനിക്കപ്പെട്ടതാണ് ഈ പാത്രം. പ്രദര്‍ശനത്തിന് വേണ്ടി ചില്ലുകൂട്ടിലാണ് ഇവ സൂക്ഷിച്ചിരുന്നത്.\nമ്യൂസിയത്തിന്റെ വെന്റിലേറ്റര് തകര്‍ത്താണ് മോഷ്ടക്കാള് അകത്തു കടന്നത്. ദൃശ്യങ്ങള് തടസപ്പെടുത്തുന്നതിന് വേണ്ടി സിസിടിവി ക്യാമറ തിരിച്ച് വയ്ക്കുകയും ചെയ്തു. തിങ്കളാഴ്ച രാവിലെ മ്യൂസിയം ജീവനക്കാര് എത്തിയപ്പോഴാണ് മോഷണ വിവരം പുറത്തറിയുന്നത്. അന്വേഷണത്തിനായി 10 അംഗ പ്രത്യേക പോലീസ് സംഘത്തെ നിയോഗിച്ചിട്ടുണ്ട്.\nഉറങ്ങിക്കിടന്ന വീട്ടമ്മയുടെ മാല മോഷണം പോയി


ശിവസേനയുമായി കോണ്‍ഗ്രസിന് തുറന്ന സമീപനം -അശോക് ചവാന്\nമുംബൈ: മഹാരാഷ്ട്രയില് ശിവസേനയുമായി സഖ്യമുണ്ടാക്കുന്നകാര്യത്തില് കോണ്‍ഗ്രസിന് തുറന്ന സമീപനമാണുള്ളതെന്ന് മഹാരാഷ്ട്ര കോണ്‍ഗ്രസ് അധ്യക്ഷനും മുന് മുഖ്യമന്ത്രിയുമായ അശോക് ചവാന് പറഞ്ഞു. എന്നാല്, സഖ്യധാരണസംബന്ധിച്ച അന്തിമ തീരുമാനം കൈക്കൊള്ളേണ്ടത് കോണ്‍ഗ്രസ് ഹൈക്കമാന്‍ഡാണെന്നും അദ്ദേഹം വ്യക്തമാക്കി.\nബി.ജെ.പി.യുടെ കര്‍ഷകവിരുദ്ധ നയങ്ങളെയും സര്‍ക്കാരിന്റെ നയങ്ങളെയും വിമര്‍ശിക്കുന്ന ശിവസേനയുടെ നിലപാട് സ്വാഗതാര്‍ഹമാണെന്ന് അശോക് ചവാന് പറഞ്ഞു.\nബി.ജെ.പി.യുമായുള്ള സഖ്യം ശിവസേന ഉപേക്ഷിച്ചാലും ബി.ജെ.പി.യെ എന്.സി.പി. പിന്തുണയ്ക്കില്ലെന്ന ശരദ് പവാര് പ്രഖ്യാപനം നടത്തിയിരുന്നു. ശിവസേന സഖ്യം വിട്ടാല് ബി.ജെ.പി.ക്ക് ഉറപ്പുള്ള ഒരു സഹായി എന്നമട്ടിലായിരുന്നു അടുത്തകാലംവരെ എന്.സി.പി.യുടെ നില്‍പ്പ്. പത്തുദിവസം മുന്‍പ് ഉദ്ധവ് താക്കറെ തന്നെ വന്നുകണ്ട് ചര്‍ച്ചനടത്തിയെന്നകാര്യം ശരദ് പവാര് കഴിഞ്ഞദിവസം പുറത്തുവിട്ടിരുന്നു. എന്.സി.പി.യെയും പവാറിനെയും രൂക്ഷമായി എതിര്‍ക്കുന്ന ഉദ്ധവ് താക്കറെ, പവാറിന്റെ വസതിയിലെത്തി കൂടിക്കാഴ്ച നടത്തിയത് ശിവസേനയുടെയും നിലപാടുമാറ്റത്തിന്റെ സൂചനയാണ്.\nഇക്കാര്യത്തെ മുന്‍നിര്‍ത്തിയാണ് കോണ്‍ഗ്രസ് മഹാരാഷ്ട്ര അധ്യക്ഷന് ശിവസേനയുമായി തുറന്നസമീപനമാണ് കോണ്‍ഗ്രസിനുള്ളതെന്ന പ്രസ്താവനയുമായി രംഗത്തെത്തിയത്. എന്നാല്, ശിവസേന നേതാക്കാള് ഇക്കാര്യത്തോട് പ്രതികരിച്ചിട്ടില്ല.\nമുന് ശിവസേനാ നേതാവായ റാണെയെ ബദ്ധശത്രുവായാണ് ഉദ്ധവ് കണക്കാക്കുന്നത്. റാണെയെ മന്ത്രിസഭയില് എടുത്താല് സഖ്യം വിടുമെന്ന് നേരത്തേ ശിവസേന പ്രതികരിച്ചിരുന്നു. അത് അവഗണിച്ച് റാണെയെ ചേര്‍ത്ത് മുന്നോട്ടുപോകാന് ബി.ജെ.പി. തീരുമാനിച്ച വേളയിലാണ് ഉദ്ധവ് താക്കറെ പലവിധ നീക്കങ്ങളുമായി സജീവമായിട്ടുള്ളത്.\nകെ.എസ്.ആർ.ടി.സി. എന്തു ഭാവിച്ചാണ്\nവ്യാപാരികൾ പ്രതിമാസം രണ്ടരലക്ഷം രൂപ പോലീസിന് നൽകിയെന്ന് സി.ബി.ഐ.\nഡബ്ല്യു.സി.സി.ക്ക് പിന്തുണയെന്ന് നടി രോഹിണി\nസ്വാമി നിത്യാനന്ദ അശ്ലീലദൃശ്യങ്ങൾ യൂട്യൂബിൽ പ്രചരിപ്പിച്ചതായി പരാതി\nആർ.എസ്.എസ്സിനെ പട്ടേൽ നിരോധിച്ച കാര്യവും പ്രതിമയ്ക്കൊപ്പം വേണമെന്ന് കോൺഗ്രസ്\nഎ.ഐ.എ.ഡി.എം.കെ.യെ തിരിച്ചുപിടിക്കുമെന്ന് ദിനകരൻ


കേരളത്തിൽ ഇന്ന് 118 പേര്‍ക്ക് കോവിഡ്-19 സ്ഥിരീകരിച്ചു ; 42 പേർ രോഗമുക്തി നേടി. – BengaluruVartha\n4 daysago ഷിറാൻ ഇബ്രാഹിം\nകേരളത്തിൽ ഇന്ന് 118 പേര്‍ക്കാണ് കോവിഡ്-19 സ്ഥിരീകരിച്ചത്. കണ്ണൂര് ജില്ലയില് 26 പേരും തൃശൂരിൽ 17 പേരും രോഗബാധിതരായി. കൊല്ലം, ആലപ്പുഴ ജില്ലകളില് 10 പേര്‍ക്ക് വീതവും, തിരുവനന്തപുരം ജില്ലയില്9പേര്‍ക്കും, എറണാകുളം, കോഴിക്കോട് ജില്ലകളില്7പേര്‍ക്ക് വീതവും, കാസര്‍ഗോഡ് ജില്ലയില്6പേര്‍ക്കും, കോട്ടയം, മലപ്പുറം, വയനാട് ജില്ലകളില്5പേര്‍ക്ക് വീതവും, ഇടുക്കി, പാലക്കാട് ജില്ലകളില്4പേര്‍ക്ക് വീതവും, പത്തനംതിട്ട ജില്ലയില്3പേര്‍ക്കുമാണ് രോഗം സ്ഥിരീകരിച്ചത്.\nസംസ്ഥാനത്ത് കോവിഡ് ഭേദമായി ആശുപത്രി വിട്ട ഏറ്റവും പ്രായം കൂടിയ ആൾ ആയി 99 കാരി;കോവിഡ് തോറ്റു മടങ്ങിയത്9ദിവസം കൊണ്ട്.\n24 മണിക്കൂറില് 1000 കടന്ന് കര്‍ണാടക;700ന് മുകളില് ബെംഗളൂരു;സംസ്ഥാനത്ത് 16 കോവിഡ് മരണം;കൂടുതല് വിവരങ്ങള്..


റോയല് എന്‍ഫീല്‍ഡിനെ വെല്ലാന് അമേരിക്കന് ക്ലീവ്‌ലാന്റ് ബൈക്കുകള് ഇന്ത്യയില് | Cleveland CycleWerks| Auto Expo 2018\nയുവാക്കളെ ലക്ഷ്യമിട്ട് റെട്രോ സ്‌റ്റൈലിലാണ് എല്ലാ മോഡലും.\nPublished: Feb 14, 2018, 06:15 PM IST\nഹ്യുണ്ടായിയുടെ ഉപകമ്പനിയായ കിയയും ബജാജുമായുള്ള ബന്ധം അവസാനിപ്പിച്ച ശേഷം കവാസാക്കിയും ഡല്‍ഹി ഓട്ടോ എക്‌സ്‌പോയില് ഇത്തവണ ആദ്യമായി എത്തിയവരാണ്. മാസങ്ങള്‍ക്ക് മുന്‍മ്പെ ഇവരുടെ വരവ് എല്ലാവരും അറിഞ്ഞു. എന്നാല് ഇവര്‍ക്കൊപ്പം അധികം ആഘോഷങ്ങളില്ലാതെ ഇന്ത്യ പിടിക്കാന് എത്തിയ അതിഥിയാണ് ക്ലീവ്‌ലാന്റ് സൈക്കിള്‍വേര്‍ക്ക്‌സ്. ഹാര്‍ലിയടക്കം ഐതിഹാസിക ഇരുചക്ര വാഹനങ്ങള് ഡസന് കണക്കിന് വിലയുന്ന അമേരിക്കന് തറവാട്ടില്‍നിന്നാണ് ക്ലീവ്‌ലാന്റും ഇന്ത്യയിലെത്തുന്നത്.\nആഗോളതലത്തില് തലയെടുപ്പോടെ നില്‍ക്കുന്ന രണ്ടു മോഡലുകളാണ് ഓട്ടോ എക്‌സ്‌പോയില് ക്ലീവ്‌ലാന്റ് അവതരിപ്പിച്ചത്. ക്ലീവ്‌ലാന്റ് എയ്‌സ്, ക്ലീവ്‌ലാന്റ് മിസ്ഫിറ്റ് എന്നിവരാണ് ആ രണ്ടു താരങ്ങള്. തെലുങ്കാനയില് നിര്‍മാണ കേന്ദ്രമുള്ള LMMW-യുമായി കൈകോര്‍ത്താണ് ക്ലീവ്‌ലാന്റ് ഇന്ത്യന് മണ്ണില് അടിത്തറ സ്ഥാപിക്കാനൊരുങ്ങുന്നത്. അധികം വൈകാതെ ക്ലീവ്‌ലാന്റ് ബൈക്കുകള് വിപണിയിലെത്തുമെന്നാണ് സൂചന. പ്രാദേശികമായി നിര്‍മിച്ചാല് ഒന്നര ലക്ഷത്തിനുള്ളിലാകും ആദ്യ മോഡലുകളുടെ വിപണി വില.\nയുവാക്കളെ ലക്ഷ്യമിട്ട് റെട്രോ സ്‌റ്റൈലിലാണ് എല്ലാ മോഡലും. എന്‍ജിന് പവറില് അല്‍പം പിറകിലാണെങ്കിലും റോയല് എന്‍ഫീല്‍ഡ് ക്ലാസിക് 350 മോഡലിനോടാണ് പ്രധാനമായും ക്ലീവ്‌ലാന്റ് എയ്‌സിന്റെ മത്സരം. എയ്‌സ് ബ്രാന്റിന് കീഴില് ഡിലക്‌സ്, സ്‌ക്രാബ്ലര്, കഫെ എന്നീ മൂന്ന് പതിപ്പുകളെത്തും. ഇവയ്‌ക്കെല്ലാം 229 സിസി എന്‍ജിനാണ് കരുത്തുപകരുക. എയര്‍കൂള്‍ഡ്4സ്‌ട്രോക്ക് സിംഗില് സിലിണ്ടര് എന്‍ജിന് 15.4 ബിഎച്ച്പി പവറും 16 എന്‍എം ടോര്‍ക്കുമേകും. മിസ്ഫിറ്റ് ശ്രേണിയില് രണ്ടു മോഡലുകളെത്തും. എയ്‌സിന്റെ അതേ എന്‍ജിനാണ് മിസ്ഫിറ്റിന്റെയും ജീവവായു.\nContent Highlights; Cleveland CycleWerks Has Made Its Entry In India


റാഫേൽ കരാർ: ബാങ്ക് ഗ്യാരണ്ടി നൽകാൻ ഫ്രാൻസ് വിസമ്മതിച്ചത് കരാർ തുക കൂട്ടി; കാരണമായത് പ്രധാനമന്ത്രിയുടെ ഇടപെടൽ; പ്രതിരോധ രേഖകൾ സഹിതം ദി ഹിന്ദു റിപ്പോർട്ട്\nറാഫേൽ കരാർ: ബാങ്ക്...\n6 March 2019 8:31 AM GMT\nറാഫേൽ യുദ്ധവിമാനങ്ങൾ വാങ്ങുന്നതിൽ ഫ്രാൻസിൽ നിന്നും ബാങ്ക് ഗ്യാരണ്ടിയോ സോവറൈൻ ഗ്യാരണ്ടിയോ വാങ്ങിയെടുക്കാൻ ഇന്ത്യക്ക് സാധിക്കാതെ പോയത് കരാറിനെ കൂടുതൽ ചെലവേറിയതാക്കിയെന്നതിന് രേഖകൾ സഹിതമുള്ള തെളിവുകളുമായി ദി ഹിന്ദു റിപ്പോർട്ട്. ദി ഹിന്ദു ചെയർമാൻ കൂടിയായ എൻ റാമാണ് ഈ നിർ‌ണായക വിവരങ്ങൾ പുറത്തു കൊണ്ടു വന്നിരിക്കുന്നത്. റാഫേൽ വിമാനങ്ങൾ വാങ്ങുന്നതിനുള്ള വിലപേശലുകൾക്കായി പ്രതിരോധമന്ത്രാലയം നിയോഗിച്ച ഇന്ത്യൻ നെഗോഷ്യേറ്റിങ് ടീം (ഐഎൻടി) നടത്തുന്ന പ്രവർത്തനങ്ങൾക്ക് സമാന്തരമായി പ്രധാനമന്ത്രിയുടെ ഓഫീസ് നടത്തിയ ഇടപെടലുകൾ ഇന്ത്യയുടെ വിലപേശൽ ശേഷിയെ സാരമായി ബാധിച്ചെന്ന വെളിപ്പെടുത്തലുകൾ നേരത്തെ വന്നിരുന്നു. തങ്ങൾക്ക് ഏറ്റെടുക്കാനാകില്ലെന്ന് ഫ്രാൻസ് നിലപാടെടുത്തതോടെ 574 ദശലക്ഷം യൂറോയാണ് ബാങ്ക് ഗ്യാരണ്ടിയിനത്തിൽ ചെലവാകുകയെന്ന് ഇന്ത്യൻ നെഗോഷ്യേറ്റിങ് ടീം 2016 ജൂലൈ മാസത്തിൽ സമർപ്പിച്ച റിപ്പോർട്ടിൽ പറയുന്നു. ഈ മാറ്റം റാഫേൽ ജെറ്റുകളുടെ വില 246.11 യൂറോ വർധിപ്പിച്ചെന്നതിന്റെ രേഖകളാണ് റിപ്പോർട്ട് പുറത്തു വിട്ടിരിക്കുന്നത്.\nബാങ്ക് ഗ്യാരണ്ടിയോ ഫ്രഞ്ച് സർക്കാരിന്റെ ഗ്യാരണ്ടിയോ ഇല്ലാതെ കരാർ നടപ്പാക്കുന്നതിന് വേണ്ടിവരുന്ന തുക തങ്ങൾ കണക്കാക്കിയ രീതി ഐഎൻടി റിപ്പോർട്ടിൽ വിശദമായി പ്രതിപാദിക്കുന്നുണ്ട്. ഇത്തരത്തിൽ തുക ഉയർന്നതോടെ 36 റാഫേൽ ജെറ്റ് വിമാനങ്ങൾ വാങ്ങുന്നതിനുള്ള ചെലവ് 246.11 മില്യൺ യൂറോ ഉയർന്നതായാണ് റിപ്പോർട്ട് ചൂണ്ടിക്കാട്ടുന്നത്. ഐഎൻടി തങ്ങളുടേതായ വഴിക്ക് ഫ്രഞ്ച് സർ‌ക്കാരിൽ സമ്മർദ്ദം ചെലുത്തുന്നതിനിടെയാണ് പ്രധാനമന്ത്രിയുടെ ഓഫീസിൽ നിന്ന് സമാന്തരമായ നീക്കങ്ങളുണ്ടായത്. 2015 ഡിസംബറിൽ ഫ്രഞ്ച് സര്‍ക്കാരിന്റെ സോവറൈൻ ഗ്യാരണ്ടിക്കു വേണ്ടി ശ്രമിക്കാൻ ഇന്ത്യൻ നിയമമന്ത്രാലയം ഐഎന്‍ടിയോട് നിർദ്ദേശിക്കുകയുണ്ടായി. വലിയ ഇടപാടാകയാൽ ഉപകരണങ്ങൾ കൈമാറുന്നതിനു മുമ്പു തന്നെ വലിയ തുക മുന്‍കൂട്ടി നൽകേണ്ടതായി വരുമെന്നത് ചൂണ്ടിക്കാട്ടിയായിരുന്നു ഈ നിർദ്ദേശം. എന്നാൽ ഐഎൻടിയുടെ നിരന്തര പരിശ്രമത്തിനു ശേഷവും ഫ്രാൻസ് യാതൊരു അനുകൂലനീക്കവും നടത്തുകയുണ്ടായില്ല. ഇതിനു കാരണമായത് ഫ്രാൻസിന് പ്രധാനമന്ത്രിയുടെ ഓഫീസുമായി ഇതേ വിഷയത്തിൽ നടന്ന ആശയവിനിമയങ്ങളാണെന്നാണ് പുറത്തുവരുന്നത്.\nകരാർ ലംഘനമോ, ഏതെങ്കിലും തരത്തിലുള്ള വീഴ്ചകളോ, അഴിമതിയോ നടക്കുകയാണെങ്കിൽ ബാങ്ക് ഗ്യാരണ്ടിയാണ് ഇന്ത്യക്കുള്ള ഏക ഉറപ്പ്. ബാങ്ക് ഈ നഷ്ടങ്ങൾക്ക് പരിഹാരം നൽകാൻ ബാധ്യസ്ഥമാകും. കൂടാതെ ഇതുമായി ബന്ധപ്പെട്ട് ഉണ്ടാകുന്ന വ്യവഹാരങ്ങളിൽ ബാങ്ക് കക്ഷിയുമാകും. ഇതിന് സാധിച്ചില്ലെങ്കിൽ ഒരു പരമാധികാര രാഷ്ട്രമെന്ന നിലയിൽ ഫ്രാൻസ് ഇന്ത്യക്ക് ഒരു 'സോവറൈന് ഗ്യാരണ്ടി' നൽകണം. ഇത് അന്തർദ്ദേശീയ കരാറുകൾക്കനുസൃതമായ രീതിയിൽ സർക്കാർ നൽകുന്ന ഉറപ്പാണ്. ഇത് രണ്ടും ലഭിക്കുകയുണ്ടായില്ല. ഇന്ത്യൻ വിലപേശൽ സംഘത്തിന്റെ സമ്മർദ്ദത്തെ അയച്ചുവിടാനായി ഒരു ലെറ്റർ ഓഫ് കംഫർട്ട് നൽകുക മാത്രമാണ് സർക്കാര് ചെയ്തത്.\nbank guarantee france int n ram Rafale deal


കഴുത്തില് കയര് കുരുങ്ങി പെൺകുട്ടി മരിച്ച നിലയിൽ കണ്ടെത്തിയ സംഭവം കൊലപാതകമെന്ന് സൂചന – Kairali News | Kairali News Live l Latest Malayalam News\nമൂന്നാർ ഗുണ്ടുമലയില് കഴുത്തില് കയര് കുരുങ്ങി പെൺകുട്ടി മരിച്ച നിലയിൽ കണ്ടെത്തിയ സംഭവം കൊലപാതകമെന്ന് സൂചന. കുട്ടി പീഡനത്തിന് ഇരയായതായി പോസ്റ്റ് മോർട്ടത്തിൽ കണ്ടെത്തിയതാണ് കൊലപാതകമാണെന്ന സംശയം ബലപ്പെടുത്തുന്നത്.\nമൂന്നാര് ഡി.വൈ.എസ്.പിയുടെ നേതൃത്വത്തിലുള്ള സംഘമാണ് കേസ് അന്വേഷിക്കുന്നത്. മൂന്നാർ ഗുണ്ടുമല എസ്‌റ്റേറ്റ് അപ്പര് ഡിവിഷനിലുള്ള ലയത്തി ല് തിങ്കളാഴ്ച ഉച്ചകഴിഞ്ഞ് മൂന്നു മണിയോടെയാണ് പെണ് കുട്ടിയെ മരിച്ച നിലയില് കണ്ടെത്തിയത്.\nകുട്ടി ഊഞ്ഞാലില് ആടുന്നതിനിടെ കയര് കഴുത്തില് കുരുങ്ങി മരിച്ചതെന്നായിരുന്നു പോലീസിന്‍റെ പ്രാഥമിക നിഗമനം. സംഭവത്തില് ജില്ലാ പോലീസ് മേധാവി ടി. നാരായണന് സ്ഥലം സന്ദര്‍ശിച്ചതിന് പിന്നാലെയാണ് കേസന്വേഷണത്തിന് പതിനൊന്നംഗ പ്രത്യേക സംഘത്തെ നിയോഗിച്ചത്.\nമൂന്നാര് ഡി.വൈ.എസ്.പി രമേഷിന്റെ നേതൃത്വത്തിലുള്ള സംഘമാണ് കേസ് അന്വേഷിക്കുന്നത്. പോസ്റ്റ് മോർട്ടം റിപ്പോർട്ടില് പെണ്‍കുട്ടി പീഡനത്തിനിരയായതായി കണ്ടെത്തിയെന്നാണ് വിവരം. ഇതേ തുടർന്നാണ് കൊല്ലപെട്ടതാകാമെന്ന നിഗമനത്തിലെത്തുന്നത്.\nമരണത്തിൽ ദുരൂഹതയുണ്ടെന്ന് ബന്ധുക്കൾ പറയുന്നു. സംഭവത്തില് ഇതുവരെ ആരെയും പോലീസ് പ്രതി ചേർത്തിട്ടില്ല.


Quarantine Friendly Home Organizing Tips | വീട്ടിലിരിക്കുകയല്ലേ, വീടൊന്ന് വൃത്തിയാക്കിയാലോ...\nവീട്ടിലിരിക്കുകയല്ലേ, വീടൊന്ന് വൃത്തിയാക്കിയാലോ...\nമനോരമ ലേഖകൻ March 24, 2020 12:29 PM IST\nആഡംബരമോ അലങ്കാരമോ അല്ല വൃത്തിയാണ് ഒരു വീടിന് ഏറ്റവും അഴകു നൽകുന്നത്. ആദ്യം വീടിനു രോഗം വരുന്നു, തുടർന്നു വീട്ടിൽ താമസിക്കുന്നവർക്കും. അതുകൊണ്ടു വീടിന്റെ വൃത്തിക്ക് ഏറെ പ്രാധാന്യം നൽകണം. വീട് വൃത്തിയാക്കുന്നത് ഒരു കലയാണ്.\nറോഡിരികിലാണ് വീടെങ്കിൽ കൂടുതൽ കരുതൽ വേണം. കാരണം എത്ര തവണ അടച്ചിട്ടാലും നേർത്ത പൊടി അടിഞ്ഞു കൂടും. മാസത്തിലൊരിക്കൽ വീടിന്റെ ഭിത്തി, മേൽഭാഗം എന്നിവ അടിക്കുകയും തുടച്ചു വൃത്തിയാക്കുകയും ചെയ്യണം. കർട്ടനുകൾ ഉൾപ്പെടെയുളളവ നന്നായി കഴുകി ഉണക്കണം. പൊടി നീക്കുമ്പോൾ നിർബന്ധമായും മാസ്ക് ധരിക്കണം.\nസ്വീകരണമുറി എല്ലാ ദിവസവും അടിച്ചു വൃത്തിയാക്കണം. ആഴ്ചയിലൊരിക്കൽ ക്ലീനിങ് ലോഷൻ ഉപയോഗിച്ച് തറ വൃത്തിയാക്കണം. തറ നന്നായി അടിച്ചു വൃത്തിയാക്കി, നനച്ചു തുടച്ച ശേഷം ലോഷൻ നേർപ്പിച്ചതിൽ തുണിയോ മോപ്പോ മുക്കി തുടയ്ക്കു‌ക.\nബെഡ്ഷീറ്റ് മുഷിഞ്ഞിട്ടില്ലെങ്കിലും ആഴ്ച തോറും മാറ്റി വിരിക്കണം. മാസത്തിലൊരിക്കൽ മെത്ത കുറേ മണിക്കൂറുകൾ സൂര്യപ്രകാശത്തിലിട്ട് ഉണക്കാം.\nലൈബ്രറി റൂം, സ്റ്റോര് റൂം എന്നിവ വൃത്തിയുടെ കാര്യത്തിൽ പരിഗണന കുറയുന്ന ഇടങ്ങളാണ്. അവയും മാസത്തിലൊരിക്കൽ വൃത്തിയാക്കാൻ ശ്രമിക്കണം.\nവീട്ടിലെ ദൈനംദിന മാലിന്യങ്ങളെ ജൈവമാലിന്യങ്ങൾ അഥവാ ബയോളജിക്കൽ വേസ്റ്റ് എന്നും അജൈവ മാലിന്യങ്ങൾ എന്നും തരംതിരിക്കാം. അവ ദിവസവും തരം തിരിച്ച് മാറ്റി വയ്ക്കണം. എത്ര സ്ഥലപരിമിതിയുണ്ടായാലും ഒാരോരുത്തരും പുരയിടത്തിൽ കുറച്ചിടം ഇത്തരം മാലിന്യങ്ങൾ കുഴിച്ചിടാനായി മാറ്റി വയ്ക്കണം.\nEnglish Summary: Quarantine Friendly Home Organizing Tips


മെസ്സി ഗോളടിച്ചു, ജിറോണക്കെതിരെ ബാഴ്സലോണക്ക് വിജയം | Fanport | La Liga News Malayalam\nThursday, Feb 25, 2021 09:42 PM\nHome Football La Liga മെസ്സി ഗോളടിച്ചു, ജിറോണക്കെതിരെ ബാഴ്സലോണക്ക് വിജയം\nമെസ്സി ഗോളടിച്ചു, ജിറോണക്കെതിരെ ബാഴ്സലോണക്ക് വിജയം\nJanuary 27, 2019 - 10:42 PM\nലാലിഗയിൽ വിജയം തുടർന്ന് ബാഴ്സലോണ. ഇന്ന് നടന്ന ബാഴ്സ എതിരില്ലാത്ത രണ്ടു ഗോളുകള്‍ക്ക് ജിറോണയെ ആണ് തോല്പ്പിച്ചത്. വിജയത്തോടെ അത്ലടികോ മാഡ്രിഡുമായുള്ള പോയിന്റ് വ്യത്യാസം അഞ്ചായി നിലനിര്‍ത്താന് ബാഴ്സലോണക്കായി.\nമോണ്ടെലിവിയില് നടന്ന മത്സരത്തിന്റെ ഒന്‍പതാം മിനിറ്റില് തന്നെ നെല്‍സന് സെമേഡയിലൂടെ ബാര്‍സലോണ മുന്നില് എത്തി. മത്സരത്തിലേക്ക് ജിറോണയെ തിരിച്ചു വരാൻ സമ്മതിക്കാതെ ആദ്യ പകുതി പൂർത്തിയാക്കാൻ ബാഴ്‌സലോണയ്ക്ക് കഴിഞ്ഞു. അതിനിടയിൽ 51ആം മിനിറ്റിൽ ബെർണാഡോ ചുവപ്പ് കാർഡ് വാങ്ങി പുറത്തു പോയത് ജിറോണക്ക് തിരിച്ചടിയായി.\n66ആം മിനിറ്റിൽ ആയിരുന്നു മെസ്സി മാജിക് പിറന്നത്. പന്തുമായി ബോക്സിൽ എത്തിയ മെസ്സി മുന്നിലേക്ക് വന്ന ഗോൾ കീപ്പറുടെ തലക്ക് മുകളിലൂടെ പന്ത് ചിപ്പ് ചെയ്തു വലയിൽ എത്തിച്ച് ബാഴ്സലോണയുടെ ഗോൾ പട്ടിക തികച്ചു.\nPrevious articleസെവൻസിലെ എൽ ക്ലാസികോയിൽ ഫിഫാ മഞ്ചേരിക്ക് വമ്പൻ ജയം\nNext articleപത്തു മിനുട്ടിനിടെ ഹാട്രിക്കുമായി രത്ന ബാല, ഇന്ത്യൻ വനിതകൾ ജയം തുടരുന്നു